Raees Yameen Ge Isthiunaf Massalaige Hukum Ivvun Maadhamaa - Vaguthu\nމަނީލޯންޑަރިންގެ ކުށް ސާބިތުވެ ފަސް އަހަރަށް ޖަލަށް ލައި ޖޫރިމަނާ ކުރި ހުކުމްގެ އިސްތިއުނާފު މައްސަލަގެ ހުކުމް އިއްވުން މާދަމާއަަށް ތަވާލުކޮށްފިއެވެ.\nކުރިން އޮތީ އެ މައްސަލަގެ ހުކުމް އިއްވުން ޖެނުއަރީ 14 ވަނަ ދުވަހަށް ތާވަލް ކުރިއެވެ. އެހެން ނަމަވެސް ފަހުން ވަނީ ހުކުމް އިއްވުން ފަސްކޮށްފައެވެ.\nޔާﷲ ރައީސް ޔާމީނުއްއް ނަސްރާ ކާމިޔާބު މިންވަރު ކުރައްވާށި އާމީން\nޖެނުއަރީ 20, 2021 20:27\nރައީސް ޔާމީނުއައް ނަސްރާ ކާމިޔާބު މިންވަރުކުރައްވާށި އާމީން\nޖެނުއަރީ 20, 2021 20:35\nޖެނުއަރީ 20, 2021 20:37\nޖެނުއަރީ 20, 2021 21:00\nމާދަމާ ވެގެންދާނީ ރައީސް ޔާމިނަށް ބޮޑު ނަސްރަކަށް، ކުރިޔަށް އޮތީ ރައީސް ޔާމިންގެ ދުވަސްތަށް ދެން ނުހުއްޓުވޭނެ، އިންޝާ ﷲ\nޖެނުއަރީ 20, 2021 21:14\nމާތްﷲގެ ހެޔޮ ރަހްމަތްފުޅުން ކޮށްފައިވާ ހުކުމުން ސަލާމަތްވުން އަޅުގަނޑު އެދެން ނަމަވެސް މިހާރު މިގައުމުގެ އަދުލުގެ ނިޒާމުގައި އޑޕ އިން ވަކިއަޅުވާފައިވާ މިންވަރަށް ބަލާއިރު އަދުލުވެރި ޝަރަިއަތެއް ހިންގައި އިންސާފު ލިބެނެ ކަމުގެ އެއްވެސް އުންމީދެއްނެތް އެއަަށްވުރެ ބޮޑަަށް އޑޕ މީހުން ޔާމީނު ދެކެ ބިރުގަނޭ\nޖެނުއަރީ 20, 2021 21:21\nމަތްﷲގެ ހެޔޮރަހުމަތްފުޅުން ރައީސް ޔާމީނައް ނަސްރާ ކާމިޔާބް މިންވަރު ކުރައްވާށި. އާމީން. އާމިން. އާމިން.\nޖެނުއަރީ 21, 2021 00:17\nރައީސް ޔާމީނަށް ޙުކުމް ކުރަންއުޅޭ ދަނޑިވަޅުގައި އެމަނިކުފާނުގެ ޚިދްމަތް ފާހަނގަކުރަންޖެހޭ.\nއޭގެތެރެއިން އެންމެ ފާހަނގަކޮށްލެވޭ އެއޗަކީ 'ސިނަމާލެ ބްރިޖް'\nއިއްޔެ 5:30 ހާއިރު ހުޅުމާލެއަށް ދިޔައީ ހިނގުމުގެ ކަސްރަތެއް ކޮށްލަން. ހިނގުން ނިންމާލާފައި މާލެއަށްދާން ދަތުރު ފެށީ 7:35 ހާއިރު. އެވަގުތު ހައިވޭ މަތިން ދިޔައިރު ހިތްފަސޭހަ މަންޒަރަކަށްވީ2ޖިންސުގެ އެކި ޢުމުރުގެ މީހުން ރީތިވެލައިގެން، ހެލްމެޓް އަޅައިގެން ވަޒީފާއަށް ދިޔުމަށް މާލެ ދަތުރުކުރާ މަންޒަރު. މިފަދަ މަންޒަރު ކުރިއަކުން ނުފެނޭ. ފެންނަނީ ބޭރު ގަވްމުތަކުން. ހިތަށްއަރަނީ، މިގޮތަށް ދަތުރުކޮށްފައި ދިޔަކުދިންގެ ހިތުގެ ކޮންމެވެސް ކަނެއްގައި ރ. ޔާމީނަށް ޝުކުރު ނުކުރާނެބާއޭ.\nކޮންމެއަކަސޤ ބްރިޖް ހެދުމުން ލިބުނު ފަސޭހަތައް ގިނަގުނަ. ކުރީގައި2ކޮޅަށް 1 ގަޑިއިރު އެބަނަގާ. ސައިކަލް ގެންދިޔުމާއި އަރުވާ ބޭލުމުގައި އުފުލަންޖެހޭ ތަކްލީފް ހިނގައްޖެ. މިބުރަ އުފުލައިގެން ސައިކަލް ގެންދެވެނީ ގައިބާރު ހުންނަ ޒުވާނުންނަށް. ކަނޑުގަދަ ދުވަހު ޒުވާނުންނަށްވެސް ވަނީ އުދަނގޫކަމަކަށް ސައިކަލް ކޮންޓްރޯލް ކުރުމަށް. ބްރިޖް ހެދުމުން ޢުމުރުން ދުވަސްވީ މީހުން ޒުވާން އަންހެންކުދިން ދަރިފުޅު ގޮވައިގެން ސައިކަލްގައި ދަތުރުކޮށްލުމަކީ ބޮޑުކަމަކަށްނުވޭ.\nއަނެއްކަމަކީ މާލޭގެ ތޮއްޖެހުމަށްވެސް އައި ބޮޑު ލުޔެއް. ދަތުރުކުރުމަކީ ސްޓްރެސްވެސް ފިލާ ކަމެއް. ހިތަށްއަރަނީ، ބްރިޖްނެތި ކޮވިޑް އައިނަމަ، މިހާރަށް ވުރެ ސްޓްރެސް ބޮޑުވާނެހެން.\nޕާރކިންގ އަށްވެސް ލުއި ތަކެއް އަންނާނެކަމަށް ބެލެވޭ، ކުލިތަކުގެ އަގުތިރިވުންވެސް ހިމެނޭނެ. އަދި ސެކަންޑް ފޭސް ގެ ފަސޭހަތައްވެސް ހިމެނޭ. ކަސްރަތު ކުރުމުގައި ތޮއްޖެހުން ކުޑަވޭ. ފުރަންދާ މީހުނަށް ވެސް ބޮޑު ލުއިތަކެއް. ކޮންމެއަކަސް ކޮންމެ މީހަކު ކޮންމެގޮތަކަށް ބްރިޖްއެޅި ނަމަވެސް އެއީ ދިވެހިންނަށް އަދި ރާއްޖެ އަންނަ ލިބުނު ބޮޑު ނިޢުމަތެއް. އެކަމަށް ޝުކުރުވެރިވުމަކީ ބޭނުްތެރިކަމެއް.


Thulhaadhoo Dhaairaa Ge Inthihaab Aai Beheygothun Vaahaka Dhehki Mahsala Fuluhunnah Hushahalhaifi - Vaguthu\nކޮވިޑް-19: ބަލި ފެތުރުމަށް މަޑުޖެހުމެއް ނެތި ހާލަތު ގޯހުން ގޯހަށް - 13 ގަޑިއިރު ކުރިން\nތުޅާދޫ ދާއިރާގެ އިންތިޚާބާއި ގުޅޭ ގޮތުން ވާހަކަދެއްކި މައްސަަލަ ފުލުހުންނަށް ހުށަހަޅައިފި\n1 އަހަރު ކުރިން ( އޭޕްރީލް 15, 2019 )\nރައްޔިތުންގެ މަޖިލީހުގެ ތުޅާދޫ ދާއިރާގެ އިންތިޚާބު ބާތިލްކުރުމަށް ސުޕްރީމް ކޯޓަށް މައްސަލައެއް ހުށަހެޅުމާއި ގުޅޭގޮތުން ދެމީހަކު ވާހަކަދެއްކި މައްސަލަ ފުލުހުންނަށް ހުށަހަޅައިފިއެވެ.\nމީގެ ދެދުވަސް ކުރިން ލީކް ވެފައިވާ އޯޑިއޯ އަކީ ތުޅާދޫ ދާއިރާގެ އިންތިޚާބާއި ބެހޭ ގޮތުން ދެމީހެއްގެ ދެމެދުގައި ކުރެވުނު ފޯން ކޯލެއްގެ ރެކޯޑިން އެކެވެ.\nއޯޑިއޯގައި ވާހަކަދައްކަނީ ފަނޑިޔާރުންނަށް ނާޖާއިޒު ނުފޫޒެއް ފޯރުވުން ކަމަށް ބުނެ މައްސަލަ ތަހުގީގުކޮށްދޭން އެދުނީ ތުޅާދޫ ދާއިރާގެ އިންތިޚާބު ކާމިޔާބު ކުރެއްވި ގާނޫނީ ވަކީލް ހިސާން ހުސެއިންގެ ކެމްޕޭން އެޖެންޓު މުހައްމަދު އާދިލް އެވެ.\nއާދިލް ވިދާޅުވާ ގޮތުގައި ތުޅާދޫ ދާއިރާގެ އިންތިޚާބު ބާތިލް ކުރުމަކީ "ސުޕްރީމް ކޯޓުން ނިންމާފައި އޮތް ކަމެއް" ކަމަށް އޯޑިއޯގައި ވާހަކަދައްކާ އެކަކު ބުނެއެވެ.\nތުޅާދޫ ދާއިރާގެ އިންތިޚާބު ކާމިޔާބު ކުރެއްވީ އެމްޑީޕީގެ ޓިކެޓްގައި ވާދަކުރެއްވި ޤާނޫނީ ވަކީލް ހިސާން ހުސައިން އެވެ. އޭނާ އާއި އެންމެ ގާތުން ވާދަކުރެއްވީ ޕީޕީއެމްގެ ޓިކެޓްގައި އިންތިޚާބުގައި ވާދަކުރައްވާނެ ކަން އިއުލާން ކުރެއްވި މުހައްމަދު އަތީފެވެ. ނަމަވެސް އިންތިޚާބުގައި ވޯޓް ލުމުގެ ކުރިން ޕީޕީއެމް އިން އޮތީ އަތީފް އަތުން ޓިކެޓް އަތުލާފައެވެ.\nއެމްޑީޕީން މަޖިލީހުގެ 65 ގޮނޑި ކާމިޔާބު ކުރުމުން އިދިކޮޅު ފަރާތްތަކުން ކޯޓަށް ގޮސް އިންތިޚާބު ބާތިލް ކުރަން އުޅޭކަމަށް ވެސް މީސް މީޑިއާގައި އެމްޑީޕީ އެކްޓިވިސްޓުން ބުނެފައިވެއެވެ. ނަމަވެސް އެފަދަ ކަމެއް ހިނގާކަމުގެ އެއްވެސް މައުލޫމާތެއް ރަސްމީ ސިފައެއްގައި ލިބިފައެއް ނުވެއެވެ.\nއޭޕްރީލް 15, 2019 12:33\nޑިމޮކުރަސީ ދޮންވީދޯ ދެމީހަކު ކަރުކެހިލިޔަސް ފުލުހަށް ދުވަނީ. ފުލުހުންގެ ވެރިޔަކަށް ޅިޔަން ފަހަރިން ލާއިގެން ނުފޫޒުން މީހުންނަ އަދަބުދޭން އުޅޭނީ އަނިޔާވެރިން ހިސާން ކެރެންޏާ ކަލެއާ ދެކޮޅަށް ގެވެށިއަނިޔާގެ ތުހުމަތުކުރި މީހުންގޮވައިގެންދޭބަލަ ފުލުހަށް ނޫނީ ކޯޓަށް އެކަން ދޮގުކުރަން. ނުކުރޭނެ ދާކަށް.\nއޭޕްރީލް 15, 2019 13:13\nމިއޮތީ އާ ކުކުޅަކައް ގާބިހެއް އެޅިފަ


މެލޭޝިޔާގެ ކޮމިޝަނަރ ޖެނެރަލް އޮފް ޕްރިޒަން ރާއްޖެ ވަޑައިގެންފި\nމެލޭޝިޔާގެ ކޮމިޝަނަރ ޖެނެރަލް އޮފް ޕްރިޒަން ދާތުކް ވީރާ ހާޖީ ޒުލްކިފްލި ބިން އޮމަރް، ދެ ދުވަހުގެ ދަތުރުފުޅަކަށް ރޭ ރާއްޖެ ވަޑައިގެންފިއެވެ. އެ މަނިކުފާނު ރާއްޖެ ވަޑައިގެންނެވީ ސްރީ ލަންކާއަށް ކުރެއްވި ރަސްމީ ދަތުރުފުޅެއް ނިންމަވާލައްވަމުންނެވެ.\nމި ދަތުރުފުޅުގައި އެ މަނިކުފާނު ކޮމިޝަނަރ އޮފް ޕްރިޒަންސް އަޙްމަދު ޝިހާންއާއި ބައްދަލުކުރެއްވުމުގެ އިތުރުން މިނިސްޓަރ އޮފް ހޯމް އެފެއަރޒް އޮނަރަބަލް އުމަރު ނަސީރުއާއި ބައްދަލުކުރެއްވުމަށްވެސް ވަނީ ހަމަޖެހިފައިވެއެވެ. އަދި މާފުށީ ޖަލުގެ ކަންތައްތައް ބައްލަވާލެއްވުމަށް ވެސް ވަނީ ހަމަޖެހިފައެވެ.\nދާތުކް ވީރާ ހާޖީ ޒުލްކިފްލި ބިން އޮމަރް އިކޮނޯމިކްސް އިން ޑިގްރީ ހާސިލްކުރުމަށްފަހު އެ ގައުމުގެ ޕަބްލިކް ސަރވިސްއާ ގުޅިވަޑައިގެންފައިވަނީ 1986 ގައެވެ. އަދި މި ބޭފުޅާއަކީ ގިނަ އަދަދެއްގެ ބައިނަލްއަގްވާމީ ތަމްރީން ޕްރޮގްރާމްތަކެއް ފުރިހަމަކޮށް، އަދި މިހާރުވެސް ޖަލުތައް ބެލެހެއްޓުމުގެ ދާއިރާގައި 29 އަހަރަށްވުރެ ގިނަދުވަހުގެ އަގުހުރި ޚިދުމަތްތަކެއް ކުރައްވަމުން ގެންދަވާ ބޭފުޅެކެވެ. އަދި މި ބޭފުޅާވަނީ އާސިއާން ގޭމްސް ފަދަ މުބާރާތްތަކުގައި މެލޭޝިއާގެ ކުޅިވަރު ޓީމްވެސް މެނޭޖްކުރައްވާފައެވެ.


Nasheed Akee "Laadheenee" Meeheh Kamah Bunaa Sheikhunaa Imran Gulhun Baavaathee Nuruhun! - Vaguthu\nނަޝީދަކީ "ލާދިނީ" މީހެއް ކަމަށް ބުނާ ޝެއިހުންނާ އިމްރާން ގުޅުން ބާއްވާތީ ނުރުހުން!\nރައްޔިތުން މަޖިލީހުގެ ރައީސް މުހައްމަދު ނަޝީދަކީ "ލާދިނީ" މީހެއް ކަމަށް ވިދާޅުވާ ރާއްޖޭގެ ޝެއިހުންނާ، ހޯމް މިނިސްޓަރު އިމްރާން އަބްދުﷲ ގުޅުން ބާއްވާ ކަމަށް ވިދާޅުވެ އެމްޑީޕީ މެމްބަރުން ނުރުހުން ފާޅުކޮށްފިއެވެ.\nރައްޔިތުންގެ މަޖިލިހުގެ މިއަދުގެ ޖަލްސާ އަށް އިމްރާން ހާޒިރު ކުރީ ތ. އަތޮޅުގެ ދެ ރަށެއްގައި ފުލުހުންގެ މަރުކަޒެއް ގާއިމް ކުރެވޭނެ ދުވަހެއް ބެލުމަށް މަޖިލިހުގެ ތިމަރަފުށީ ދާއިރާގެ މެމްބަރު އަބްދުﷲ ރިޔާޒް ހުށަހެޅުއްވުމާ ގުޅިގެންނެވެ. އެކަމަކު، މަޖިލިހުގައި މެމްބަރުންގެ ފަރާތުން އިމްރާނަށް ބޮޑަށް ސުވާލްތައް އަމާޒުވީ ނަޝީދަށް ދިން ނިރުބަވެރި ހަމަލާއާ ގުޅޭ ގޮތުންނެވެ.\nމާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ވަނީ ރައީސް ނަޝީދަކީ "ލާދީނީ" ބޭފުޅެއް ކަމަށް ތަކުރާރުކޮށް ވިދާޅުވަމުން ގެންދަވާ ބޭފުޅުންނާއެކު އިމްރާން ގާތް ގުޅުމެއް ބާއްވަމުން ގެންދަވާކަން ފާހަގަކުރެވިފައިވާ ކަމަށް ވިދާޅުވެފައެވެ.\nއަދިި ރައީސް ނަޝީދަށް އަމާޒުކޮށް ދެވުނު ހަމަލާއިން ވެފައިއިވާ ގެއްލުމަށް ފަރުވާ ހޯދަމުންދާ ދަނޑިވަޅުގައިވެސް އެމަނިކުފާނަށް ނިސްބަތްކޮށް ފުރައްސާރައިގެ ބަސްތައް ރައްދުކުރަމުންދާ ބޭފުޅުން ހިމެނިވަޑައިގަންނަވާ ކަން ފާހަގަކުރެއްވިއެވެ.\nއިމްރާން ވިދާޅުވީ ރައީސް ނަޝީދަށް ދީފައިވާ ހަމަލާއަކީ އިސްލާމްދީނުގެ އެއްވެސް ހަމައަކުން ގަބޫލުކުރާނެ ކަމެއް ނޫން ކަމަށެވެ. އަދި އެކަމަށް ތާއީދުކޮށް ހިތްވަރުދޭ ފަރާތަކަށްވާ ނަމަ އެއީ ގާނޫނީ ގޮތުން އަދަބު ލިބެންޖެހޭނެ މީހެއް ކަމަށް ވިދާޅުވިއެވެ.\nރައީސް ނަޝީދަށް ދިން ހަމަލާއަށް ތާއީދުކުރައްވާ އެއްވެސް ފަރާތެއް ބަލައިނުގަންނާނެ ކަމަށް އިމްރާން ވިދާޅުވިއެވެ. އަދި އެފަރާތްތަކާ ގުޅުމެއް ވެސް ނުބާއްވަވާނެ ކަމަށް ވިދާޅުވިއެވެ.\n"ޕާޓީގެ ތެރެއިން ވިޔަސް އަދި އެހެން ފަރާތަކުން ވިޔަސް އަޅުގަނޑު ގަބޫލުކުރާ ގޮތުގައި ރައީސް ނަޝީދަށް ދެވުނު މި ހަމަލާއަށް ތާއީދު ކުރާ އެއްވެސް ފަރާތަކަށް އަޅުގަނޑުގެ ތާއީދެއް، ސިންޕަތީއެއް ނޯންނާނެ." އިމްރާން ވިދާޅުވިއެވެ.\nއިމްރާންގެ މިވާހަކަތަކަށްފަހު، މަޖިލީހުގެ ރިޔާސަތު ބަލަހައްޓަވަމުން ގެންދެވި ނައިބު ރައީސް އީވާ އަބްދުﷲ ވަނީ މީޑިއާގައި މިހާރު ދައުރުވަމުން އަންނަ އިމްރާންގެ ފޮޓޯގެ ވާހަަކަ ދައްކަވާފައެވެ. ނިމުނު ރޯދަ މަހުގެ ތެރޭގައި، ނަގާފައިވާ އެ ފޮޓޯއިން ފެންނަނީ ދީނީ ބައެއް އިލްމުވެރިންނާއި އެކު އިމްރާން ފަރިއްކުޅުވަން އިންނަވާ މަންޒަރުއެވެ. އީވާ ވިދާޅުވީ އެ ފޮޓޯއިން ފެންނަ ޝެއިހުންނަކީ ފާޅުގައި ރައީސް ނަޝީދަށް "ލާދިނީ" ގޮވަމުން ދާ ބޭފުޅުން ކަމަށެވެ. އަދި ވަޒީރެއްގެ މަގާމް އަދާ ކުރައްވަމުން އެފަދަ ގުޅުމެއް އެފަރާތްތަކާއި ބާއްވަމުންދާތީ އީވާ ވަނީ ކަންބޮޑުވުން ފާޅުކުރައްވައިފައެވެ.\nއައްޑޫގައި ހަރުކަށި ފިކުރުގެ އެކަކު ދޫވެފައި، ދެން ތިބި މީހުން ވެސް ދޫވެދާނެ: އިމްރާން\nމެއި 24, 2021 14:12\nލާދީނީ މީހުންނައް ލާދީނީ ކިޔާނެދޯ. ދީނައް ފުރައްސާރަ ކުރާ މީހުންނައް ކިޔަންވީ ދީނީއޭތަ؟.\nމެއި 24, 2021 14:15\nދީނުގެ ކަންކަމައް ހަޖޫޖަހާ ފުރައްސާރަ ކުރާ މީހުނަށް ކިޔަންވީ ކީކޭދެން؟ ބުނީމަކާނު އެހެންވެސް ކިޔަން އިންގޭނީ!!!\nމެއި 24, 2021 14:28\nމެއި 24, 2021 14:33\nމިއުތް މަތުގެ މާތް ރަސޫލާ ޞައްލަﷲ ޢަލައިހި ވަސައްލަމަ އަށް ހަޖާޖޫ ޖަހާ މީހުން ގިނަ ޕާޓީ އެއް ކަމައް ޝަކު\nމެއި 24, 2021 14:52\nތިމީސްމީހުންނަކީ މިގައުމުގެ ހަލާކު ކާންތިބެފަ ލާގެންހުންނަ ހެދުމުން ތުނބުޅިފުހެލާބައެށް\nމެއި 24, 2021 15:11\nއީވާމެންނަށް ތިޔަ އެންމެ ކަންބޮޑުވަނީ އިމްރާން މަގާމުން ބޭރުނުކުރެވިގެން. އެއީ މަޖްބޫރުވެގެން ގާތުގަ ބަހައްޓަންޖެހޭ މީހެއްކަން އެނގޭތީ އެ މަޖްބޫރީއާ ހެދި އަމިއްލަ ނަފްސުދެކެ އަސްލު ތިޔަ ރުޅިއާދެވެނީ. އެފަދަ އެއްޗެހި ކިޔާ މީހުންނާ އެކުއޭ ބުނާއިރު އެވާހަކަ އެންމެ ކުރިން ދެއްކި އެކަކީ އިމްރާނެއްނޫންތަ؟ އެހުރީ ރިކޯޑިންގ ފެންނަން.\nމެއި 24, 2021 15:25\nޝޭހުންނާ ގުޅުންކަނޑާލާނީ ދީނާ ބީރައްޓެހި މީހުންނެވެ.\nމެއި 24, 2021 15:26\nކުރިންވެސް ވަރަށް ސުވާލް އުފެދުނު ފޮޓޯއެއްތީ.. އިޔާޒާއި ޒައިދު ވަރަށް އުފާވާނެ ރައީސް ނަޝީދުއަށް ގެއްލުމެއް ލިބިޖިއްޔާ.. އެއީ ބަޔާންވެގެންވާ ރައީސް ނަޝީދުގެ ދެ ހަސަދަވެރިން.. އަދި މި ނަފްރަތު ރައީސް ނަޝީދާއި ދޭތެރޭ އުފެދެން މެދުވެރިވި އެއްސަބަބު.. މިދެމީހުންނަކީ..\nމެއި 24, 2021 16:50\nމާތް ﷲ ގަންދީ ހުވާކޮށްފަ ނަޝީދަކީ ލާދީނީ މީހެކޭ މިޤައުމުގަ ބުނި އަޑު މަ އެހީ ހަމަ އެކަނި އިމްރާން ބުނި އަޑު. ސޯ؟\nމެއި 24, 2021 15:27\nނަޝީދު އަކީލާދީނީމީހެކޭ އެބުނަނީ ކީއްވެކަން ދިވެހީންނަށް ވ ރަނގަޅަށް ކިޔާ ދޭން ޖެހެ އެވެ.\nއެވާހަކަ އެއްވެސް ދިވެއްސަކު ކިޔައިދޭން ނުޖެހޭނެ. އެމަނިކުފާނަށް އެހީތެރިވާ ބޭރުގެ ޖަމާޢަތްތަކުގެ ވެބްސައިޓްތަކާއި ލީފްލެޓްތަކާއި ފޮތްތަކުން އެވާހަކަ ކިޔައިދޭނެ.\nމެއި 24, 2021 15:28\nއޮރިޔާންފޮޓޯ ޕޯސްޓް ކުރުމާއި ކުރުމަށް\nއެދުމަކީ ލާދީނީ ކަންކަން! ހަމަ ލާދީނީ!\nމެއި 24, 2021 15:35\nކަލާނގެ ބާވާލެއްވި އެއްޗިއްސާ\nރަސޫލާ ޙަދީސް ކުރެއްވި އެއްޗިހި\nފިޔަވާ އެހެންނެރެޓިވްއެއް ބޭނުންވާނީ\nމެއި 24, 2021 15:38\nތިއޮތީ އަޅައިގަނެފަ ދެނެއް ނުނެއްޓޭނެ\nމެއި 24, 2021 16:46\nއިމްރާނަކީ ދެފުއް ދެގޮތް މުނާފިގެއް ވިއްޔާ މާދަމާ ބުނެފާނެ ﷲ ގަންދީ ހުވާކޮށްފަ ނަސީދަކީ ބޭރުގެ ޖަމާއަތް ތަކުން މިޤައުމު ހަލާކުރުކުވަން ފޮނުވާފައިވާ ލާދީ އެޖެންޓް އެކޭވެސް ނުބުނަމޭ. ހިޔެއް ނުވޭ މިސަރުކާރުގަ މިކަހަލަގެ މީހުން ނޫންބަޔަކަށް އުޅެވޭނެ ހެނެއްވެސް ލަންޑަޔާ ކަޅުބިލަ މަހަކާ ނުވާނެ ދެއްތޯ؟ ލަންޑަޔާ ވާނީ ހަމަ ލަންޑަޔާ،\nމެއި 24, 2021 18:19\nއިސްލާމްދީނާ ފުށުނާރާގޮތަށް އެމީހެއްގެ ބުއްދިއަށް ފެންނަ ކޮންމެ ވާހަކައެއް ދެއްކުމާއި ބުނުމާއި ލިޔުމަކީ މިގައުމުގެ ގާނޫނުއަސާސީން ކޮންމެ ރައްޔިތަކަށް ލިބިދޭ ހައްގެއް. ހައްގުތަކަށް ވަކާލާތުކުރާ މީހުން އެ ޙައްގާމެދުވެސް މިހާރު ދެކޮޅުވެރިވީތޯ؟ ބާރެއް ލިބޭއިރަށް ތިހިރަ ވާ ޚުދުމުޚުތާރު ކަމެއްތާ!\nމެއި 24, 2021 18:23\nހުރި ހިތާމައެއްގެ ބޮޑުކަމާ. ﷲއަށާއި މާތްނަބިއްޔާ(ޞ)އަށް ފުރައްސާރަ ކުރުން މި ލާދީނީ ބައިގަނޑަށް ބޮޑުކަމަކަށްނުވި. މިބައިގަޑަށް ބޮޑުކަމަކަށް މި ވީ ﷲ އާއި ރަސޫލާ (ޞ) ފުރައްސާރަ ކުރާމީހަކާ ދިމާއަށް ލާދީނީއޭ ކިޔާތި. އަޖާއިބެއް .\nޓެކުސީޔަކައް އެރިޔަސް ނަޝީދައް އެއްޗެހި ކިޔަނީ މާރުކޭޓައް ވަނަސް އެއަޑު އިވެނީ ކަލޭމެން ފުރަތަމަ ކެނެރީގޭ މުހައްމަދު ނަޝީދުގެ އަނގަ މައިތިރި ކޮއްބަލަ އޭނަ ހިތަކައް އެރިގޮތަކައް ދީނީ ކަންތައް މާނަކުރާނީ އޭނަގެ ބަސްމަގު ހުންނަގޮތުން މީހުން އޭނަޔާ ތޮޅެނީ ނަޝީދުވެސް އިސްލާހުވާން އެބަޖެހޭ ނަޝީދައް ޕޮލިޓިކަލް ކައުންސިލިން ފަރުވާ ބޭނުންވޭ\nމި ދިވެހިރާއްޖޭގަ ދެ އަގައިން ވާހަ ކަ ދެއް ކި ކުޅަދާނަ އަދި ރައްޔިތުން ހައްލާލި މީހުން.\nމެއި 25, 2021 06:14\nމީ ދެން ހާދަ ހެއްވާ ކަމެކޭ ،އިމްރާން ރަހުމަތްތެރިކަން ބާއްވަން ޖެހޭ ބަޔަކުވެސް ކަނޑައަޅަން ޖެހެނީ މަޖްލިސްގަ ތިބި އެމްޑީޕީގެ ދޮޅުރޯނާއިންތަ. ހާދަ ޚުދުމުޚުތާރޭ ދޯ\nމެއި 25, 2021 07:35\nނަޝީދައް ލާދީނީ ކިޔަނީ ލާދީނީ ވާހަކަ ދައްކާނީ ދޯ!. ހަމަ ލާދީނީ ނަޝީދު އެއީ. އޭނަޔަށް ދިން ހަމަލާ ކުއްވެރިކުރަން. އޭނަޔަށް ވެސް ހައްގު އަދަބު ދޭންޖެހޭނީ ޝަރުއީ މަރުހަލާއިން. ކުއްކުރާ އެއްމެނަށް އެހެން ހަމަލާ ދޭންވެއްޖެއްޔާ ގައުމުގެ އަމާންކަން ގެއްލޭނީ. އެކަމަކު ކުއް ކުރީމަ އެވާހަކަ ނުދައްކާށެކޭ ނުބުނެވޭނެ. އެއްމެނަށް ފެނިގެން އެހާ ފާޅުގަ ލާދީނީ ވާހަކަ ދައްކާފަ ހުރީ އައްނި. އެހެންވީމަ އައްނިއަށް ލާދީނީޔޭ ކީޔޭނެ ކިޔާ ނަން . އެހެން ކިޔަނުދީ އެއް ނުހިފެއްޓޭނޭ. އެހެން ނޫނީ ހަމަ އެގޮތަށް ރައްޔިތުން ކުރިމަތީގައި ﷲ އަށް ތައުބާވެ ރައްޔިތުން ކިބައިންވެސް މާފަށް އެދެންޖެހޭނެ. އައްނިދެކެ ލޯބިވެސް ވި ދޯ ބަޔަކު. ތިމާއާ މުސްލިމެއް ކަމަށް ﷲ އެއްކައުވަންތަކަން ހެކިކޮށް އީމާންވާ ކޮއްމެ މީހަކުވެސް ރުޅި އައްނާނެ ލާދީނީ ވާހަކަ ދައްކާ ދީނަށް ގޮންޖަހާ މީހުންދެކެ. އަދި އެންމެން އެކަން ފާޅުނުކުރިޔަސް އެއްމެންވެސް ނަފުރަތު ކުރާނެ. މީ ހަގީގަތް. އީވާއެއް ކާސިމެއް އިނތިިއެއް ނޯންނާނެ މިކަހަ ކަންކަމުގަ....


މާލެ ސިޓީގައި އަގުދީގެން ޕާރކުކުރުމާއި ގުޅޭ\nމިކައުންސިލްގެ 74 ވަނަ ރަސްމީ ޢާއްމު ޖަލްސާގައި ވަނީ އަގުދީގެން4ފުރޮޅުލީ ވެހިކަލް ޕާރކްކުރުމުގެ އުސޫލެއް ފާސްކޮށްފައެވެ. އަދި މިއުސޫލު ވަނީ މިއަދު ޢާއްމުކޮށް ގެޒެޓް ކުރެވިފައެވެ. އަދި މިކައުންސިލްގެ ވެބްސައިޓް http://malecity.gov.mv ގައިވެސް ޝާއިރު ކުރެވިފައި ހުންނާނެ ވާހަކަ ދަންނަވަމެވެ.\nމިއުސޫލުގައިވާ ގޮތުން މާލޭގައި އަގުދީގެން ވެހިކަލް ޕާރކް ކުރެވޭނީ މ. ދަންޑަހެލުގެ (ސްޕްރީމްކޯޓް ކުރިމަތި) ގައި ހަދާފައިވާ ޕާރކިންގ ޒޯންގައެވެ.\nމަތީގައި ދެންނެވިފައިވާ ޒޯނުގައި ޕާރކުކުރުމަށް އެދި ހުށަހަޅަންޖެހޭ ފޯމް މިކައުންސިލްގެ ވެބްސައިޓުން ލިބެންހުންނާނެ ވާހަކަ ދަންނަވަމެވެ. އަދި ޕާރކިން ސްލޮޓްތަކަށް އެދި ހުށަހަޅަންޖެހޭ ފޯމް ބަލައިގަތުމަށް ހަމަޖެހިފައިވަނީ 18 ސެޕްޓެމްބަރ 2019 ވަނަ ދުވަހުގެ 09:00 އިން 01 އޮކްޓޫބަރ 2019 ވަނަ ދުވަހުގެ 13:00 އަށް މިކައުންސިލްގެ މާފަންނު އޮފީހުންނެވެ. އަގުދީގެން ޕާރކުކުރުމަށް ހަމަޖެހިފައިވާ ސްލޮޓްގެ އަދަދަކީ 40 އެވެ.\nވީމާ، މިކަން އާންމުކޮށް އަންގާ ޢިއުލާން ކުރީމެވެ.\nސުންގަޑި: 01 އޮކްޓޫބަރު 2019 1300\n- Paid Parking Application form


Ras Online - ހޯމް ކަރަންޓީނަށް ފޮނުވާ މީހުން ޕީސީއާރު ޓެސްޓް ހަދާނީ 14 ދުވަސް ފަހުން: ތަރުޖަމާނު\nހޯމް ކަރަންޓީނަށް ފޮނުވާ މީހުން ޕީސީއާރު ޓެސްޓް ހަދާނީ 14 ދުވަސް ފަހުން: ތަރުޖަމާނު\nޢަބްދުﷲ ޒުހައިރު 18 ޖޫން 2020\nއައްޑޫ އިކުއޭޓަރ ވިލެޖް ކަރަންޓީން ފެސިލިޓީގައި ހުރި މީހަކު ޕޮޒިޓިވް ވެގެން އޭނާ މާލެގައުމުގެ މަސައްކަތުގައި ހަރަކާތްތެރިވަނީ\nކޯވިޑް-19 ފެތުރެމުންދާތީ ބަލި ކޮންޓްރޯލު ކުރުމުގެ ގޮތުން ގްރޭޓަރ މާލެ ފުރަބަންދު ކުރުމާއި ގުޅިގެން ރަށްރަށަށް ނުދެވި މާލޭގައި ތާށިވެފައި ތިބި ދިވެހި ރައްޔިތުންނަށް ލުޔެއް ދިނުމުގެ ގޮތުން ހޯމް ކަރަންޓީނަށް ފޮނުވަން އުސޫލު ހަމަޖައްސައި އެއުސޫލަށް އަމަލު ކުރަން ވެސް މިހާރު ވަނީ ފަށާފައެވެ. ނަމަވެސް އެ އުސޫލުގައިވާ ގޮތުން ހޯމްކަރަންޓީނަށް ފޮނުވާ މީހުން ކަރަންޓީނަށް ފޮނުވުމުގެ ކުރިން ޕީސީއާރު ޓެސްޓް ނަހަދާނެ ކަމަށާއި އެފަދަ މީހުން ޓެސްޓް ހަދާނީ ޓްރާންސިޓް އައިސޮލޭޝަން ފެސިލިޓީތަކަށް ފޮނުވާ މީހުންވެސް ޓެސްޓް ހަދާ އުސޫލުން ކަރަންޓީނުގެ 14 ދުވަސް ހަމަ ވުމުންކަމަށް ނޭޝަނަލް އެމަޖެންސީ އޮޕަރޭޝަން ސެންޓަރުގެ ތަރުޖަމާނު މަބްރޫކު ޢަބުދުލް ޢަޒީޒު ވަނީ ވިދާޅުވެފައެވެ.\nމިކަމާއި ގުޅިގެން ރަސްއޮންލައިނުން ކުރިސުވާލަކަށް ޖަވާދު ދެއްވަމުން މަބުރޫކު ވިދާޅުވީ، "މިހާރު ޢަމަލު ކުރާ އުސޫލަކީ ރަށަށް ފޮނުވުމަށްފަހު 14 ދުވަސް ފަހުން ޕީސީއާރު ޓެސްޓް ހެދުން" ކަމަށެވެ.\nނަމަވެސް މިގޮތަށް އުސޫލު ބަދަލު ކުރުމުން ކޯވިޑް19 ނެތް ރަށްރަށަށް މިބަލި ފެތުރުމަކީ އެކަށީގެންވާ ކަމެއް ކަމަށް ގިނަބަޔަކު ގަބޫލު ކުރައެވެ.\nމާލޭގައި ތާށިވެފައިތިބި އަދި އާމްދަނީ ހޯދޭނެ މަގު ބަންދުވެފައި ތިބި ގިނަބަޔަކު މިގޮތަށްވެސް ރަށަށްދާން ބޭނުމެވެ. ސަބަބަކީ އެފަދަ މީހުންނަށް މިހާރު މާލޭގެ އުޅެވޭނެ އެއްވެސް ގޮތެއް ނެތީމައެވެ. ތާށިވެފައި ރަށަށް ނުދެވިފައި ތިބިމީހުންވެސް ގަބޫލު ކުރާގޮތުގައި މިހާރު ޢަމަލު ކުރާ އުސޫލުގެ ސަބަބުން އެހެން ރަށްރަށް ބަލި ފެތުރުމުގެ ފުރުސަތު ވަރަށް ބޮޑެވެ. އެހެންނަމަވެސް އިތުރު ގޮތެއް ނެތީމަ އެގޮތަށް ގަބޫލުވެގެންވެސް މާލޭގައި ތާށިވެފައިވާ މީހުން އެމީހުންގެ ރަށްރަށަށް ދާން ބޭނުމެވެ.\nކުރީގެ އަމަލު ކުރި އުސޫލަކީ ހޯމް ކަރަންޓީނަށް ފޮނުވާ މީހުން ފޮނުވުމުގެ ކުރިން ޕީސީއާރު ޓެސްޓް ހަދާފަ ނައްސިވާ މީހުން ފޮނުވުމެވެ. ނަމަވެސް މިގޮތަށް އުސޫލު އޮތްކަމުގައި ވީނަމަވެސް ޕީސީއާރު ޓެސްޓް ހަދާމީހުންގެ ސާމްޕްލް ނެގުމަށްފަހު އެމީހުން ރަށަށް ނުފޮނުވި ހަތަރު ފަސްދުވަސް ވަރުވެއެވެ. އެހެން ކަމުން ހަގީގަތުގައި އެގޮތަށް ޓެސްޓް ހެދުމުގެ ހަގީގީ މާނައެއް ނެތެވެ. އެއީ ސާމްޕަލް ނެގުމަށްފަހު އެމީހުން ތިބެނީ މާލޭގަ ހަމަ ބޭނުން ތަނަކަށް ދެވޭ ގޮތަށެވެ. އެހެންކަމުން ސާމްޕްލް ނެގުމަށްފަހު އެވާ ދުވަސް ތަކުގައި އެމީހުންނަށް ވައިރަސް ނާރާނެ ކަމުގެ އެއްވެސް ޔަގީންކަމެއް ނެތެވެ. ހޯމް ކަރަންޓީނަށް ދާމީހުން ބޭނުންވަނީ ޕީސީއާރު ޓެސްޓް ހެދުމަށްފަހު ނައްސި ވުމުން އެހެންމީހުންނާއި ގައިދުރުކަން އޮވަމެ ރަށަށް ދިއުމަށެވެ.\nގިނަ ބަޔަކު ގަބޫލު ކުރާ ގޮތުގައި މީގެ އެންމެ ހަރުދަނާ އަދި އެންމެ ރަނގަޅު އުސޫލަކީ ޕީސީއާރު ޓެސްޓް ހެދުމަށްފަހު އެބަޔަކު އެބައެއްގެ ރަށަށް ފޮނުވުމެވެ. ކޮންމެހެން ރަށަށްދާން ބޭނުންވާ މީހުން އެމީހުން ރަށަށްދިއުމުގެ އަށެއްކަ ގަޑިއިރު ކުރިން ޕީސީއާރު ޓެސްޓް ހެދުމަށް އެޗްޕީއޭ ނުވަތަ އެންއޯއީސީ އިން ކަނޑައަޅާ ތަނަކަށް ގެންދެވިދާނެ އެވެ.\nއެފަދަ ތަނަކަށް ގެންދިއުމަށްފަހު އެމީހުންގެ ސާމްޕަލް ނަގާ އެމީހުންގެ ޓެސްޓްގެ ނަތީޖާ ލިބެންދެން އެތަނުގައި ބޭތިއްބުމަކީ މުހިއްމު ކަމެކެވެ. ސަބަބަކީ އާއްމު ގޮތެއްގައި ޕީސީއާރު ޓެސްޓް ނަތީޖާ ލިބުމަށް މިނަގަނީ2ގަޑިއިރާއި5ގަޑި އިރުގެ ވަގުތަކެވެ. އެހެންކަމުން 8 ގަޑި އިރު ކުރިން އެމީހުން ގެންގޮސް ޓެސްޓް ހަދާފަ ނައްސިވާ މީހުން އެމީހުން އެހެން މީހުންނާ ގައިދުރުކަން ބެހެއްޓޭނެ ގޮތަކަށް ކަންތައް ހަމަޖައްސާ އެބަޔަކު ފުރުވާލަން ޖެހޭ ރަށަކަށް ފުރުވާލުމުގެ އިންތިޒާމު ހަމަޖެއްސުމަކީ އެހެން ރައްޔިތުންގެ ސިއްޙީ ރައްކާތެރި ކަމަށް އެޅޭނެ މުހިއްމު ފިޔަވަޅެއް ކަމުގައި ގަބޫލު ކުރަންޖެހޭ ނޫންތޯއެވެ؟\nއެފަދަ އިންތިޒާމެއްގެ ތެރެއިން ރަށްރަށަށް ހޯމް ކަރަންޓީނަށް މީހުން ފޮނުވޭނަމަ އެހެން ރަށަކަށް ކޯވިޑް-19 ޢާލަމީ ވަބާ އެރުމުގެ ފުރުސަތު އޮތުމަކީ ހަމަ ނާދިރުކަމެއް ކަމުގައި ގިނަބަޔަކު ގަބޫލު ކުރައެވެ. ނަމަވެސް މިހާރު ޢަމަލު ކުރަން ނިންމާފައިވާ އުސޫލުން މިބަލި އެހެން ރަށްރަށަށް ފެތުރުމުގެ ފުރުސަތު ވަރަށް ބޮޑެވެ.\nއެހެން ކަމުން ޞިއްޙީ އިދާރާތަކުން ރައްޔިތުންގެ ޞިއްޙީ ރައްކާތެރިކަމާއި ސަލާމަތްތެރިކަން ކަށަވަރުކޮށް އަމަލު ކުރުމަކީ މުޅި މުޖުތަމައުގެ ރައްކާތެރި ކަމަށް އެޅޭނެ މުހިއްމު ފިޔަވަޅެކެވެ.


Rahrashah dhaa meehunnah "haalubelun portal" in huhdha...\nރަށްރަށަށް ދާން ރަޖިސްޓްރީކުރުމުން ސިސްޓަމް ތެރެއިން ރިކުއެސްޓްދާނީ ސީދާ ކައުންސިލަށް\nލީގަލް ޑޮކިޔުމަންޓް ދޫކުރުމަށް 24 ގަޑިއިރާއި 48 ގަޑިއިރާ ދެމެދުގެ މުއްދަތެއް ނަގާނެ\nއެމީހަކީ އެއްވެސް ކޮންޓެކްޓެއްތޯ އާއި މޮނިޓަރިން ގައި ހުރިތަނެއްގައި ހުރި މީހެއްތޯ ބަލާނެ\nކ. މާލެ |5ޖުލައި 2020 | އާދީއްތަ 07:39 | 7,214\nއައު އާންމު ހާލަތުގެ ދަށުން ހުއްދައެއް ނެތި ރަށްރަށުން މާލެއަށް އާދެވޭ - ޔޫސުފް ސޮފްވާން ރަޝީދު\nމާލޭގައި ތިބި މީހުންގެ ތެރެއިން ރަށްރަށަށް ދާން ބޭނުންވާ މީހުންނަށް "ހާލުބެލުން ޕޯޓަލް" އިން ހުއްދަ ދޫކުރާނީ އެ މީހަކު ދާ ރަށެއްގެ ކައުންސިލުން ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ޑރ. ނަޒްލާ ރަފީގު ވިދާޅުވެއްޖެއެވެ.\nހެލްތު އިމަޖެންސީ އޮޕަރޭޝަން ސެންޓަރ (އެޗްއީއޯސީ) އިން ހޮނިހިރު ދުވަހުގެރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. ނަޒްލާ ވިދާޅުވީ ހާލުބެލުން ޕޯޓަލްގައި ޖޫން މަހުގެ 23 ވަނަ ދުވަހުން ފެށިގެން މިހާތަނަށް އައިއިރު 793 މީހަކު ރަޖިސްޓްރީކޮށްފައިވާ ކަމަށެވެ. އަދި މި މީހުންނަށް ހުއްދަ ދޫކުރުމާއި ގުޅޭ ކަންކަން ކުރިޔަށް ގެންގޮސްފައިވާ ކަމަށް ޑރ. ނަޒްލާ ވިދާޅުވިއެވެ.\nއެގޮތުން ހޮނިހިރު ދުވަހު 145 މީހަކު އެ ޕޯޓަލްގައި ރަޖިސްޓްރީވުމަށް އެދިފައިވާއިރު 75 މީހަކަށް ހުއްދަ ދީފައިވާކަމަށް ޑރ. ނަޒްލާ ވިދާޅުވިއެވެ.\nމި ޕޯޓަލް މަސައްކަތްކުރާ ގޮތަށް އާދިއްތަ ދުވަހުން ފެށިގެން ވަނީ ބަދަލުތަކެއް ގެނެވިފައެވެ. އެގޮތުން މާލޭގައި ތިބި މީހުން ރަށަށް ދާން ރަޖިސްޓްރީ ކުރުމުން ސިސްޓަމް ތެރެއިން ރިކުއެސްޓް ދާނީ ސީދާ ކައުންސިލަށް ކަމަށް ޑރ. ނަޒްލާ ވިދާޅުވިއެވެ.\nއެހެންވީމާ ކައުންސިލުން އޭތި ޗެކް ކުރުމަށްފަހު އެރިކުއެސްޓް އެޕްރޫވްކުރާނީ. އެޕްރޫވްކުރުމުގައި އެމީހާ ރަށަށްގޮސް ކަރަންޓީނުވެވޭނެ ފަދަ ގޮތަކަށް އޭނާ ކަރަންޓިނުވާން އެދޭތަން ހުރިތޯ ބެލުމާއި މީގެއިތުރުން އެމީހަކީ އެއްވެސް ކޮންޓެކްޓެއްތޯ، މޮނިޓަރިން ގައި ހުރިތަނެއްގައި ހުރި މީހެއްތޯ މިކަންކަންވެސް ޗެކްކުރެވޭނެ. ކައުންސިލުން އެޕްރޫވްކުރުމުން އެފަރާތަކަށް އެޕްރޫވްވިކަމުގެ މެސެޖްވެސް ދާނެ. ދެން އެއާއެކު މިކޮޅުން އެމީހަކަށް ދޭންޖެހޭ ލީގަލް ޑޮކިޔުމަންޓް ތައްތާރުކުރުމުގެ މަސައްކަތް ކުރިޔަށްދާނެ.\n~ ޑރ ނަޒްލާ ރަފީގު\nޑރ. ނަޒްލާ ވިދާޅުވީ އެތައް ބަޔަކު ކޮންމެ ދުވަހަކުވެސް ލީގަލް ޑޮކިޔުމަންޓް ހޯދުމަށް އެދޭކަމަށެވެ. އެހެންކަމުން ލީގަލް ޑޮކިޔުމަންޓް ހޯދުމަށް އެދޭއިރަށް އެ ޑޮކިޔުމަންޓް ދޫކުރުމުގައި ދަތިތަކެއް ހުރިކަމަށް ޑރ. ނަޒްލާ ވިދާޅުވިއެވެ. ލީގަލް ޑޮކިޔުމަންޓް ދޫކުރުމަށް 24 ގަޑިއިރާއި 48 ގަޑިއިރާ ދެމެދުގެ މުއްދަތެއް ނަގާނެކަމަށާއި ދަތުރަށް ޓިކެޓްނަގާ ދަތުރުގެ ކަންކަން ހަމަޖައްސާއިރު އެމުއްދަތަށް ބެލުމަށް ޑރ. ނަޒްލާ އިލްތިމާސްކުރެއްވިއެވެ.\nކޮވިޑް-19އާ ގުޅިގެން ރަށްރަށުން އަރާފޭބުން މަނާކޮށް، މާލެ ސަރަހައްދު ލޮކްޑައުން ކުރުމަށްފަހު މިހާރު ވަނީ މިކަންކަމަށް ލުއިތަކެއް ދީފައެވެ. އެގޮތުން ރަށްރަށުން މާލެ އަންނަ ފަރާތްތަކުން މިހާރު އެއްވެސް ހުއްދައެއް ނަގަންނުޖެހޭ ގޮތަށް ވަނީ ހަމަޖައްސާފައެވެ. ނަމަވެސް މާލެއިން ރަށްރަށަށްދާ ފަރާތްތަކުން ހުއްދަ ނެގުމާއި 14 ދުވަހުގެ ކަރަންޓީނުގެ މުއްދަތު ފުރިހަމަކުރަން ޖެހެއެވެ.


އަޅުގަނޑަކީ 13 އަހަރުން ދަށުގެ3ކުޑަ ކުދިންގެ މަންމައަކީމެވެ. 2018 ވަނަ އަހަރު2ކިޑްނީ ފެއިލްވުމާއި ގުޅިގެން ކިޑްނީ ޓްރާންސްޕްލާންޓްކޮށްފައިވާ މީހަކީމެވެ. ނަމަވެސް މިހާރު ލެއްވިފައިވާ ކިޑްނީވެސް ވަނީ ފެއިލްވެފައެވެ. އެހެންކަމުން ހަފްތާއަކު3ފަހަރު ޑައިލަސިސް މިހާރު ހަދަންޖެހެއެވެ. އަޅުގަނޑު މިހާރު މިވަނީ ކިޑްނީ ބަލީގެ ސްޓޭޖް5އަށް ގޮސްފައެވެ. ހަމަ މިޔާއިއެކު އަޅުގަނޑުގެ ހިތް ފެއިލްވަމުން އަންނަކަމަށް ޑޮކްޓަރުން ވަނީ ވިދާޅުވެފައެވެ.\nމި ނިމިދިޔަ ނޮވެމްބަރުމަހު އަލުގަނޑު މިވަނީ ހޮސްޕިޓަލްގެ އައި.ސީ.ޔޫ ގައި އެޑްމިޓްކުރެވި، ހިތުގެ މައްސަލައިގެ ސަބަބުން ލަންގްސްއަށް ހޮޅިލައްވައިގެން ފެން ނަގާފައެވެ (ޕުލްމޮނަރީ އެޑީމާ). މިހާރު އައި.ސީ.ޔޫ އިން މިވަނީ ވޯޑަށް ބަދަލުކުރެވިފައެވެ. ވޯޑަށް ބަދަލުކުރެވުނު ފަހުން ރަނގަޅަށް ނުނިދި، އަދި ނަފްސާނީއެކި އުނދަގޫތައް ދަނީ ކުރިމަތިވަމުންނެވެ. އެހެންކަމުން ސައިކިއާޓްރިސްޓެއްގެ އެހީތެރިކަންވެސްމިދަނީ ހޯދަމުންނެވެ.\nޑޮކްޓަރުންގެ ލަފައާއިއެކު އަޅުގަނޑުމެން މިހާރު މި ގަސްތުކުރަނީ ބޭސްފަރުވާކުރުމަށް ރާއްޖެއިން ބޭރަށް ދިޔުމަށެވެ. އަދިބޭސްފަރުވާއަށްޓަކައި މިހާރު އާސަންދައަށް ވާނީ އެޕްލިކޭޝަން ހުށަހަޅާފައެވެ. އަޅުގަނޑު ބޭސްފަރުވާއަށް ބޭރަށްގޮސް ހުންނަ ހުރުމުގައި ވާނީ ކިހާ ދުވަހެއްކަމެއް ނޭންގޭތީވެ، ކުރަން ޖެހޭނެއިތުރު ޚަރަދުތަކަށް ހޭދަކުރުމަށް ފައިސާ ހޯދުމަށް އެހީތެރިކަން ފޯރުކޮށްދިނުމަށެވެ. މާތް ﷲ\nތިޔަ އެންމެހައި ފަރާތް ތަކަށް ހެޔޮ ރަހުމަތް ލައްވާ މުދަލުގައި ބަރަކާތް ލައްވާށި. އާމީން\n7832210 Amir Ahmed\n7584041 Fathmath Zumna


BREAKING NEWS: India Hospital Eh Ge ICU Gai Roave Covid Baleege 13 Meehaku Maruvejje - Vaguthu\nއިންޑިއާގެ މަހާރާޝްތުރައިގެ ހޮސްޕިޓަލެއްގެ އައިސީޔޫގައި އަލިފާން ރޯވެ ހިނގި ހާދިސާއެއްގައި އައިސީޔޫގައި އެޑްމިޓް ކޮށްފައި ތިބި ކޮވިޑް ބަލީގެ 13 މީހަކު މަރުވެއްޖެއެވެ.\nއިންޑިއާގެ މީޑިއާ ރިޕޯޓްތައް ބުނާ ގޮތުގައި ރޭ މެންދަމު 03:00 ހާއިރު އަލިފާން ރޯވެފައި ވަނީ ހަތަރު ބުރިއަށް ހުންނަ ހޮސްޕިޓަލެއް ކަމަށްވާ ވިޖޭ ވައްލާބް ހޮސްޕިޓަލްގައެވެ. އަލިފާން ރޯވީ ހޮސްޕިޓަލްގެ ދެވަނަ ބުރީގައެވެ. "އަލިފާނުގެ ހާދިސާ ހިނގި އިރު ހޮސްޕިޓަލްގައި 90 ބަލި މީހަކު އެޑްމިޓް ކޮށްފައި ތިބި." ހޮސްޕިޓަލުން ބުންޏެވެ.\nމިހާދިސާގައި މަރުވި މީހުންގެ އާއިލާތައް ދެނެގަތުމުގެ މަސައްކަތް މިހާރު ހޮސްޕިޓަލުން ކުރަމުން އެބަގެންދެވެ. ހޮސްޕިޓަލް ކައިރިއަށް މިހާރު ވަނީ ބަލި މީހުންގެ އާއިލާ މެންބަރުންނާއި ގާތް މީހުން ޖަމާވެފައެވެ.\nއަލިފާނުގެ ހާދިސާގައި އަނިޔާވި މީހުންގެ އަދަދެއް އަދި ހާމައެއް ނުކުރެއެވެ.\nމަހާރާޝްތުރަގެ ޗީފް މިނިސްޓަރު ވަނީ ހޮސްޕިޓަލްގައި އަލިފާން ރޯވާން މެދުވެރިވި ސަބަބު ދެނެގަނެ އެކަމުގައި އެއްވެސް ފަރާތެއްގެ އިހުމާލެއް އޮތްނަމަ އެފަރާތަކާއިމެދު ފިޔަވަޅު އަޅުއްވާނެ ކަމަށް ވައުދުވެ ވަޑައިގެންފައެވެ.\nއިންޑިއާގައި ކޮވިޑަށް ފައްސިވާ މީހުންގެ އަދަދު ވަރަށް ބޮޑަށް އިތުރުވެފައި ވާއިރު މިހާރު އެންމެ ހާލަތު ގޯސް އެއް އަވަށަކީ މަހާރާސްތުރަ އެވެ. އިއްޔެ ވެސް 67000 އަށްވުރެ ގިނަ މީހުން ހަމައެކަނި މަހާރާޝްތުރަ އިން ކޮވިޑަށް ފައްސިވެފައި ވެއެވެ.\nއިންޑިއާގައި މިހާރު ކޮންޓްރޯލެއް ނެތި ކޮވިޑް ފެތުރެމުން ދާއިރު ހޮސްޕިޓަލްތައް ވަނީ ފުރިފައެވެ. ހޮސްޕިޓަލްތަކުގެ ޖާގައަށްވުރެ އިތުރަށް ބަލި މީހުން އެޑްމިޓް ކުރަން ޖެހުމުން އެކަށީގެންވާ ވަރާއި ގާތައް ވެސް ހޮސްޕިޓަލްތަކުން ބަލި މީހުންނަށް ފަރުވާއެއް ނުދެވެއެވެ.


2 Dharinnai Firimeehaa Ge Gaathilakahvee Anbimeehaa - Vaguthu\nދެދަރިންނާއި ފިރިމީހާގެ ގާތިލަކަށްވީ އަނބިމީހާ!\nއެމެރިކާގެ އަންހެންނަކު އޭނާގެ ދެ އަންހެންދަރިންނާއި ފިރިމީހާ ހަމަލާދީ މަރާލި މައްސަލައެއްގައި ހައްޔަރުކޮށްފިއެވެ. މިހާދިސާ ހިނގީ އެމެރިކާގެ ފިލިޑާފިއާގައެވެ.\nމިމައްސަލައިގައި ހައްޔަރުކޮށްފައި ވަނީ އުމުރުން 28 އަހަރުގެ އަންހެނެއް ކަމަށްވާ ޑަމީރާ ޖޯންސް ނަމަކަށް ކިޔާ އަންހެނެކެވެ. އޭނާގެ މައްޗަށް ތުހުމަތު ކުރެވެނީ އޭނާގެ އުމުރުން ހަތަރު އަހަރުގެ ދަރިއަކާއި 10 މަހުގެ ދަރިއަކާއި އަދި އޭނާގެ ފިރިމީހާ މަރާލިކަމަށެވެ. ފިރިމީހާގެ އުމުރަކީ 35 އަހަރެވެ.\nފުލުހުން ބުނާ ގޮތުގައި ޑަމީރާ އޭނާގެ ދެދަރިންނާއި ފިރިމީހާ މަރާލާފައި ވަނީ އަންގާރަ ވިލޭރޭ އެމީހުންގެ ގޭގައި ތިއްބާ ބަޑި ޖަހައިގެންނެވެ.\nޑަމީރާ ވަނީ އޭނާގެ ދެދަރިންނާއި ފިރިމީހާ މަރާލުމަށް ފަހު އަމިއްލައަށް މަރުވާން ވެސް މަސައްކަތް ކޮށްފައެވެ. އޭނާގެ ގަޔަށް އަމިއްލައަށް އޭނާ ބަޑިޖެހި ނަމަވެސް މަރުވެފައި ނުވާކަމަށާއި އޭނާ އަށް ހޮސްޕިޓަލްގައި ފަރުވާ ދީފައިވާ ކަމަށް ފުލުހުން ބުނެއެވެ.\nމިހާރު ތަޙްޤީޤަށް އެނގިފައިވާ ގޮތުގައި ޑަމީރާ ވަނީ މިހާދިސާ ހިނގުމުގެ އެއް ދުވަސް ކުރިން ބަޑިއެއް ގަނެފައެވެ.\nއަވައްޓެރިން ބުނާ ގޮތުގައި ޑަމީރާ އާއި އޭނާގެ ފިރިމީހާ އަބަަދުވަސް ކޮންމެވެސް ކަމަކާއި ހިތްހަމަނުޖެހިގެން އުޅޭ އަޑު އިވޭކަމަށެވެ. ނަމަވެސް ޑަމީރާ އޭނާގެ ދެދަރިންނާއި ފިރިމީހާ މަރާލި ހަޤީޤީ ސަބަބެއް އަދި ސާފެއް ނުވެއެވެ.\nއެމެރިކާގައި ބަޑި ޖަހައިގެން މީހުން މެރުމަކީ އާއްމު ކަމެކެވެ. މިފަދަ ހާދިސާތައް ގިނަވަމުންދާތީ ބަޑި ގެންގުޅުން އެމެރިކާގައި ކޮންޓްރޯލް ކުރަން ވެސް ގިނަ ބަޔަކު އަންނަނީ ގޮވާލަމުންނެވެ. ނަމަވެސް އެކަން ތަންފީޒު ކުރެވޭތަނެއް ނާދެއެވެ.


Bangladesh ge squad gai UK ah ufan kulhuntheriyaku ves himanaifi - One Online\nޔޫސުފް ޒުލްކަރުނައިން ހޭގު ---\nކުރިއަށް އޮތް ސާފް ޗެމްޕިއަންޝިޕަށް ޓީމު ވަރުގަދަ ކުރުމަށް ބަންގުލަދޭޝްއިން އަނެއްކާވެސް ގައުމުން ބޭރަށް އުފަން، އެހެން ގައުމެއްގެ ކުޅުންތެރިޔަކަށް ޓީމުން ޖާގަ ދީފިއެވެ.\nބަންގުލަދޭޝް ފުޓުބޯޅަ ފެޑަރޭޝަނުން މިފަހަރު ޓީމަށް އިތުރުކުރި ކުޅުންތެރިޔަކީ އިނގިރޭސިވިލާތަށް އުފަން، އެގައުމުގެ ޕާސްޕޯޓު އޮންނަ ޔޫސުފް ޒުލްކަރުނައިން ހޭގެވެ. އިނގިރޭސި ފުޓުބޯޅަ ޕިރަމިޑްގެ ދަށް ލެވެލްއަކަށް ކުޅުނު ހޭގަކީ ޒުވާން އެޓޭކިން މިޑްފީލްޑަރެކެވެ. އޭނާގެ ވަނަވަރު އަދި މާ ބޮޑަކަށް މީޑިއާއިން ހާމަކޮށްފައެއް ނުވެއެވެ.\nފެޑަރޭޝަނުން 34 ކުޅުންތެރިންގެ ޕްލިމިނަރީ ސްކޮޑުގައި ހޭގު ހިމެނި ނަމަވެސް އޭނާއަށް ބަންގުލަދޭޝްއަށް ކުޅެވޭނީ، ބަންގުލަދޭޝްގެ ޕާސްޕޯޓު ހައްދައި، ވިސާވެސް ލިބިގެންނެވެ. އޭގެ އިތުރުން ގައުމީ ޓީމު ތަމްސީލު ކުރުމަށް ފީފާއިން ހުއްދަވެސް ދޭން ޖެހެއެވެ.\nބަންގުލަދޭޝްއިން ވަނީ މިފަހަރުގެ ސްކޮޑުގައި ނައިޖީރިއާއަށް އުފަން ފޯވަޑް، އެލެޓާ ކިންގްސްލީއަށްވެސް ފުރުސަތު ދީފައެވެ. އޭނާވެސް މިހާރު މަޑުކޮށްގެން ހުރީ ފީފާގެ ހުއްދައަކަށެވެ.\nބަންގުލަދޭޝް ގައުމީ ޓީމުން ސާފް ޗެމްޕިއަންޝިޕަށް ހާއްސަކޮށް ފަރިތަކުރުންތައް ފަށާނީ މިމަހުގެ 21 ވަނަ ދުވަހަށް ފަހުއެވެ. ބަންގުލަދޭޝް ލީގު އެ ދުވަހު ނިމޭއިރު އަލަށް ޓީމު ހަވާލުކުރި ކޯޗު އޮސްކާ ބްރޫޒޮން ޓީމާ ހަވާލުވާނީވެސް ބަޝުންދަރާ ކިންގްސްއާއެކު ސީޒަން ނިންމައިލުމަށްފަހުއެވެ. ގިނަ ދުވަސްތަކެއް ވަންދެން ބަންގުލަދޭޝް ގައުމީ ޓީމާ ހަވާލުވެ ހުރި ކޯޗު، ޖޭމީ ޑޭ މަގާމުން ދުރުކޮށް ސާފް ޗެމްޕިއަންޝިޕަށް ކޯޗުގެ ޒިންމާ އޮސްކާއާ ހަވާލުކުރީ މިދިޔަ ހުކުރު ދުވަހުއެވެ.\nއަންނަ މަހުގެ އެއްވަނަ ދުވަހު ރާއްޖޭގައި ފަށާ ސާފް ޗެމްޕިއަންޝިޕަށް ޓީމުތަކުން ތައްޔާރުވަމުން އަންނަ އިރު، ރާއްޖެއާއި ނޭޕާލްވެސް ތަމްރީނުތައް ހަދަމުން ދަނީ ގަތަރުގައެވެ. ދާދިފަހުން ބަންގުލަދޭޝްއިން ކިރިގިސްތާނުގައި އެކުވެރިކަމުގެ މެޗުތަކެއް ކުޅެފައިވާ އިރު، ސްރީލަންކާއިން ވަނީ ސައުދީއަށް ގޮސްފައެވެ.\nގުޅޭ ޓެގު ސާފް ޗެމްޕިއަންޝިޕް ބަންގްލަދޭޝް


Jalugai Aniyaa Kuraa Sagaafai Iyaadha Ve, Aniyaa Kurun Inthihaa Ah Gosffi - Hisaan - Vaguthu\nޖަލުގައި އަނިޔާކުރާ ސަގާފަތް އިޔާދަވެ، އަނިޔާ ކުރުން އިންތިހާއަށް ހިނގައްޖެ - ހިސާން\nޖަލުގައި އަނިޔާކުރުން އިޔާދަވެ އަނިޔާ ުރުން އިންތިހާއަށް ގޮސްފި ކަމަށް ގާނޫނީ ވަކީލު އަލްއުސްތާޛާ ހިސާން ހުސައިން ވިދާޅުވެއްޖެއެވެ.\nރޭ ކުނޫޒްގައި "ޔާމީންގެ ޖަލު އަނިޔާ ހުއްޓުވާ" ނަމުގައި ކުރިއަށްދިޔަ ޕެނަލް ޑިސްކަޝަންގައި ވާހަކަދައްކަވަމުން ހިސާން ވިދާޅުވީ ޖަލުތަކުގެ އަނިޔާގެ ވާހަކަ މިއަދު ވަރަށް ހާމަކަންބޮޑުގޮތެއްގައި ދެއްކިނަމަވެސް މިއީ މި ވާހަކަދައްކާ ފުރަތަމަ ފަހަރު ނޫންކަމަށެވެ.\n"މުއަސަސާތައް ތިބީ ހިމޭނުން, ހައްގުތައް ނިގުޅައިގަންނަ ފަރާތްތަކާއި، ޖަލުގައި އަނިޔާކުރާ މީހުން ޒިންމާކުރުވޭނެ ދުވަސް އަންނާނެ, އަނިޔާކޮށްފައި މީހެއްގެ ފުރަގަހަށްވަދެ ހިމާޔަތް ލިބޭނެކަމަށް ހީކުރުމަކީ މޮޔަކަމެއް" ހިސާން ވިދާޅުވިއެވެ.\nކަރެކްޝަންގައި ކިތަންމެ އާއިލާއަކުން އަނިޔާގެ ވާހަކަތައް ދައްކާ ޝަކުވާކޮށްފައިވާނެ ކަމަށާއި ޖަލުތަކުގެ އަނިޔާގެ ވާހަކަ ރެކޯޑްކުރެވިފައިނުވާ ދައުލަތުގެ އެއްވެސް މުއައްސަސާއެއް ނުހުންނާނެކަމަށް ވެސް އޭނާ ވިދާޅުވިއެވެ.\n"އެއްވެސް ވަކީލަކު ކޯޓް ރޫމަކުން ނުނިކުންނާނެ ޖަލުގައި ބަންދުކޮށްފައިވާ އޭނާގެ މުވައްކިލުގެ ހާލަތު ބަޔާންކޮށްނުދީ. މިއީ އަޅުގަނޑުމެން އަލަކަށް ދައްކާ ވާހަކައެއް ނޫން." ހިސާން ވިދާޅުވިއެވެ.\nހިސާން ވިދާޅުވީ ޖަލުގެ އަނިޔާގެ ވާހަކަދައްކަނީ ވަކި ބަޔަކު ޖަލަށްލައިގެން ނޫންކަމަށާ ޖަލު އަނިޔާގެ ވާހަކަދައްކަނީ ޖަލުގައި ބަންދުކޮށްފައިވާ ކޮންމެ މީހެއްގެ ހައްގުގައިކަމަށެވެ.\n"އެ އަޑުއުފުލުގެ ބޭނުމަކީ ޖަލުގައިކުރާ އަނިޔާ ހުއްޓުވާ، އެންމެންނަށް އިންސާފު ހޯދާދިނުން" ހިސާން ވިދާޅުވިއެވެ.\nއަލީ ވަހީދުވެސް ހިސާންގެ ދިފާއުގައި: ހިސާންއަކީ އިސްލާހީ މަސައްކަތުގައި ފެނުނު އެންމެ ހިތްވަރު ގަދަ ފަހުލަވާން!\nއަނިޔާއެއް ނުކުރަން، ފަތުރަނީ ދޮގު ވާހަކަތަކެއް - ހިސާން\nހިސާންގެ ދިފާޢުގައި ނަޝީދު ނިކުމެއްޖެ\nއޭޕްރީލް 12, 2018 11:13\nމިމަންޖެ އަށް މިކިޔޭ އެތި އެގޭބާ ؟ ޖަލު ކިޔަނީ ކީއްވެ ކަންނޭގިގެން އެއުޅެނީ ޖަލަށް އަދި ނުގެންދާތީ .މި މަންޖެ އަށް ޖަލު ގޮޅިދައްކާލަން އެބަޖެހޭ ނޫންތަ ؟\nއޭޕްރީލް 12, 2018 11:19\n2 ހަފްތާއެއް ވެއްޖެ މި ދައިތާގެ ޚަބަރެއްނުވާތާ! އެހެންވެ މީހެއްކަން އަންގާލުމުގެ ގޮތުން ނޫސްވެރިން އެއްކޮށްފައި ޖަމަލުފޮޑިއެއް ޖަހާލީ!\nއޭޕްރީލް 12, 2018 11:22\n"ޖަލުގައި އަނިޔާކުރުން އިޔާދަވެ" މީ ކޮންވާހަކައެއް؟ ތިޔައީ ކަބުލޮ މީހެއްނޫނޭ! މަވެގެން ނޫޅުއްވާ!\nއޭޕްރީލް 12, 2018 11:38\nމިކަހަލަގެ އައުރަ ނިވާނުކޮށް ތިބޭ މީހުން އިސްލާމީގައުމެއްގެ ވަކީލުކަންކުރުމކީ އިސްލާމްދީނުގެ ހުކުންތަށް ގަބޫލް ނުކުރަނެކަުގެ ހެކި މީ ނަސީދުގެ ލަދީނީ އިސްލަމްދީނާ ދެކޮޅށް މސަެްކަތްކުރާ އައުވަނުން މީޗެހި އެބަޖެހޭ އަގަސަފްކޮށް އިސްލާހުކުރަން\nއޭޕްރީލް 12, 2018 12:02\nމިހާރު ބަޔަކު ޖަލަށް ދިޔަޔަސް ތިޔަހަދަނީ ރޯ ބުހުތާނު ދޮގުކަން އެނގިގެންދާނެ......! ތިޔައީވެސް ރީނދޫ ލާދީނީން ނަށް ޢާއްމު ރައްޔިތުންގެ ހަމްދަރުދީ ހޯދަންވެގެން ހަދާދޮގު. ލާދީނީފިކުރުގެ ނަޖިސް މީހަކު ދޮގެއް ހަދާކަށް ޖެހިލުމެއްވެސް ނުވާނެ.\nއޭޕްރީލް 12, 2018 12:22\nތެދެއް ހެދެން އޮތަސް، ދޮގެއްނޫނީ ނުހަދާ އަންހެނެއް ތީ.\nއޭޕްރީލް 12, 2018 12:35\nމާ މޮޅުމީހަކަށްވެގެން ހިތުހުރިހާ އެއްޗެއް ކިޔަމުންތިޔަގެންދަނީ އަނގަ ހައްދު ޖެހިމާ މާތާހިރެއް ނުވާނެ.\nއޭޕްރީލް 12, 2018 12:43\nމިމީހުން ކޮމެރެއަކު މިކުރާ އަނިޔާ ގެ ވާހަކަ ކީވެ ނުދެއްކެނީ އިޒްރާއީލުން ކުރާ އަނިޔާގެ ވާހަކަ ކީވެ ނުދަކަނީ ލާރިއަށް ބޫތު ކެޔަސް ތީބޮޑުވަރު\nއޭޕްރީލް 12, 2018 12:58\nވެރިކަމާހެދި ދުނިޔެ އޮޅިފަ ހުރި އަން ހެ ނެއް\nއޭޕްރީލް 12, 2018 13:19\nހިސާން ކަލޭ ދެނަހުރީމުތަ ދޮގު ވާހަކަ ފެތހުރުމާއި ފިތުނަ އުފެއްދުމުގެ ހުރި ނުބައިކަން؟\nއޭޕްރީލް 12, 2018 13:44\nބުނަންތަ ހިސާނޫ. އަނިޔާކުރަން ދިން އަމުރުގެ ލަފާ ކުރީގެ ރައީސަކަށް ދީފާހުރި މާމޮޅު ނުލަފާ އަންހެނެއް. ދެންމިކިޔަނީ އަނިޔާކުރާމީހެއްގެ ފަހަތަކު ނުހުންނާނަމޭ. އެކަމަކުވެސް އެހެންހުރެ އެމީހާ އިސްތިއުފާދިނީމާ ގޮސް ހުރެގެން ރޮއެރޮއެފަ މިކިޔަނީ ގަދަކަމުން އިސްތިއުފާ ދެއްވިއްޔާ ސިޓީއެއްވެސް ނެތޭ. މިކަހަލަ ހަޔާތެއްނެތް ވަކީލުން މިއުޅެނީ. ބަލަ ހިސާނޫ އެކަންކަން ހިނގިގޮތް ދެނެތިބި މީހުން މިހާރުވެސް ރައީސް އޮފީހުގަވެސް ވަކިވެގެންވެސްގޮސް އެބަތިބި. ދިޔާނާމެން ބުނި ދުނިޔޭގެ ކޯޓަށްވެސް ގެންދާންޖެހޭ މީހެކޭ ކުރީގެ ރައީސަކަށްހުރި މީހަކީ. ހިސާނުވެސް އަދި ގެންދާނެ. އޭރުން ނުބުނާތި މަށަކާވާ ބެހޭކަމެއްނޫނޭ\nއޭޕްރީލް 12, 2018 14:11\nމިކޫޑި ގަނޑުގެ އެތަންވެސް ގޮވާފަ އޮތީ ޖަލުގަ ކުރި ހަނގުރާމާގެ ސަބަބުން ލޮލް\nއޭޕްރީލް 12, 2018 14:21\nކަމަނާ ތިޔަ އިންނެވީ ހަމަހޭގައިތޯ. ނުވަތަ ހިނދުކޮޅުގައި ތޯ. މާ މޮޅު ގާނޫނީވަކޫލަކަށް ވެގެން ކަމނާ އަށް ކިޔޭނުކިޔޭ އެބަ އެނގޭތޯ. އަނެއްކާ މާދަމާ އަރާފާއި އަޅުގަނޑަށް މާފުކުރާށޭ، އޮޅިގެންނޭ އެގޮތަށް ދެންވެވުނީ ބުނާނެ. ވެރިކަން ބޭނުންވިޔަސް ދެން ތީ ފުކެއް ބޮޑުވަރު.\nއޭޕްރީލް 12, 2018 14:29\nއަނިޔާކުރާނެތާ އެވެސްމީހަކު ދިފާއެއް ނުކުރެވެންޏާ ،، ވަކީލާގެ މޮޅުކަމުން މީހަކުސަލާމަތެއް ނުކުރެވޭ ،، ކޯޓުން ނުކުމެ މީޑިއާގަ މޮޅުވާހަކަ ދައްކަނީ ..... ހައްހައް ހާ


އެމްޑީޕީން ލޯކަލް ކައުންސިލް އިންތިޚާބުގެ ކެމްޕެއިން ވޯކްޝޮޕެއް ފުވައްމުލަކުގައި ބާއްވަނީ :: މިކަލް ނޫސް\nއެމްޑީޕީން ލޯކަލް ކައުންސިލް އިންތިޚާބުގެ ކެމްޕެއިން ވޯކްޝޮޕެއް ފުވައްމުލަކުގައި ބާއްވަނީ\n15 މާރޗް 2017 18:03\nއެމްޑީޕީ މިއަދު ކުރިޔަސްގެންދިޔަ ކެމްޕއެިން ހަރަކާތްތަކުގެ ތެރެއިން. ފޮޓޯ: ތޮލާލު\nކުރިޔަށް އޮތް ލޯކަލް ކައުންސިލް އިންތިޚާބަށް އިދިކޮޅު އެމްޑިޕީން ތައްޔާރުވުމުގެ ގޮތުން ކުރިޔަށް ގެންދާ ކެމްޕޭން ހަރަކާތުގެ ތެރެއިން ކެމްޕެއިން ވޯކްޝޮޕެއް މިއަދު ހަވީރު ފުވައްމުލަކުގައި ކުރިޔަށް އެބަގެންދެއެވެ.\nމި ވޯކްޝޮޕް ކުރިޔަށް ގެންދަނީ މެދު ދާއިރާގެ އެމްޑިޕީ ހަރުގޭގައެވެ. މި ވޯކްޝޮޕްގެ ހަރަކާތްތަކާއި ކެމްޕޭން ހަރަކާތްތައް އިތުރު ކުރުމުގެ ގޮތުން އެޕާޓީގެ އިސް އޮފިޝަލުންތަކެއް މިއަދު ވަނީ ފުވައްމުލަކަށް އައިސްފައެވެ. އޭގެ ތެރޭގައި ޕާޓީގެ ނާއިބު ރައީސް، ޝިފާޒާއި އެހެން ބައެއް އިސްމެމަބަރުން ހިމެނެއެވެ.\nމިއަދު ހަވީރު ކެމްޕެއިން ވޯކްޝޮޕް ފެށުމުގެ ކުރިން ޕާޓީގެ ދިދަ ނެގުމުގެ ޚާއްސަ ހަަރަކާތެއް ވެސް ވަނީ ކުރިޔަށް ގެންގޮސްފައެވެ. އެގޮތުން ޕާޓީގެ ދިދަ ނަންގަވާދެއްވީ ކުރިން ޕީޕީއެމަށް ގިނަ ޚިދުމަތްތަކެއް ކޮށްފައިވާ، ފުވައްމުލަކުގައި އެޕާޓީގެ އިސްހަރަކާތްތެރިއެގެ ގޮތުގައި އުޅުއްވި މުޙައްމަދު ޚާލިދު (ކެއުޅޭ) އެވެ.\nކެއުޅާ ވަނީ އެމްޑީޕީ ކެމްޕޭނުް ހަރަކާތްތަކުގައި ބައިވެރިވާން ފަށާފައެވެ. ނަމަވެސް ކެއުޅާ އެމްޑީޕީއަށް ވަންކަން ސާފުވާގޮތެއް ނުވިއެވެ.


Sunnathuge Aleegai Dhulhaheyo Sihathegai Hunnane Goi | Jannah MV ސުންނަތުގެ އަލީގައި ދުޅަހެޔޮ ސިއްހަތެއްގައި ހުންނާނެ ގޮތް – Jannah MV\nސުންނަތުގެ އަލީގައި ދުޅަހެޔޮ ސިއްހަތެއްގައި ހުންނާނެ ގޮތް\nދުޅަހެޔޮ ޞިއްޙަތަކީ ކޮންމެ އިންސާނަކުވެސް ބޭނުންވާނެ ނިޢުމަތެކެވެ. މި ނިޢުމަތް ހޯދުމަށް ބައެއް މީހުނަށް ގިނަފަހަރު މަސައްކަތެއްވެސް ނުކުރެވެއެވެ. ދުޅަހެޔޮ ޞިއްޙަތެއްގައި ހުރުމަށްޓަކައި އަޅުގަނޑުމެން ވިސްނާލަންޖެހޭ މުހިންމު ކަންތައްތަކެއް އެބަ ހުއްޓެވެ. އެގޮތުން ދުޅަހެޔޮ ޞިއްޙަތެއްގައި ހުރުމަށްޓަކައި ކީރިތި ރަސޫލާ ޢަމަލުކުރެއްވި ގޮތުގެ މައްޗަށް އަލިއަޅުވާލާނަމެވެ.\nކީރިތި ރަސޫލާ މުޙައްމަދުﷺ އަކީ ރޭގަނޑު އަވަހަށް އަވަހާރަފުޅުލައްޕަވާ، ފަތިސް ނަމާދު ވަގުތަށް ތެދުވާ ބޭފުޅެކެވެ. ދުވަސް ރަނގަޅުގޮތުގައި ފެށުމަށް އަވަހަށް ތެދުވުމަކީ ވަރަށް ރަނގަޅު ކަމެއްގެ ގޮތުގައި މިއަދުގެ ސައިންސްވެރިން ވަނީ ހޯދާފައެވެ. އަދި ކާމިޔާބު މީހުންނަކީ އަބަދުވެސް އަވަހަށް ތެދުވާ ބައެއް ކަމުގައި ދިރާސާތަކުން ދައްކައެވެ.\nބަލިތަކުން ދުރުވުމަށްޓަކައި މަދުން ކެއުމަކީ ކީރިތި ރަސޫލާ ޢަމަލުކުރެއްވި ރިވެތި އާދައެކެވެ. އަދި މަދުން ކެއުމަކީ ބަލިތަކުން ދުރުވާ ކަމެއްކަމަށް މިއަދުގެ ސައިންސްވެރިން ވަނީ ހޯދާފައެވެ. ބަނޑުގެ ތިންބައިކުޅަ އެއްބައި ކެއުމަށް، ތިންބައިކުޅަ އެއްބައި ދިޔާ ތަކެތި ބުއިމަށް އަދި އަނެއް ތިންބައިކުޅަ އެއްބައި ނޭވާލުމަށް ބެހެއްޓުމަކީ އެންމެ ރަނގަޅު ގޮތް ކަމުގައި ކެއުމުގެ އިސްލާމީ ރިވެތި އާދަތަކުގެ ތެރޭގައި ވެއެވެ.\nކީރިތި ރަސޫލާ ޢަމަލު ކުރައްވާފައިވާ ގޮތަކީ އަދި އިރުޝާދު ދެއްވާފައިވާ ގޮތަކީވެސް ލަސްލަހުން ކެއުމެވެ. އެއީ ކާއެއްޗެހި ރަނގަޅަށް ހަޖަމު ކުރުމުގެ ބޭނުމުގައެވެ. އަދި މިކަމަކީ މަދުން ކެއުމަށް ލިބޭ ބާރެކެވެ.\nލަސްލަހުން ފެން ބުއިން\nއެއް ނޭވާއިން ފެންތަށި ހުސްކޮށްލުމުގެ ބަދަލުގައި ދޭއް ނުވަތަ ތިން ނޭވާއިން ފެން ބުއިމަކީ އެންމެ ރަނގަޅު ގޮތެވެ. މިއީ ކީރިތި ރަސޫލާ މުޙައްމަދުﷺ ފެން ބުއިމުގައި ގެންގުޅުއްވި ރިވެތި އާދައެކެވެ. މިއަދުގެ ސައިންސްވެރިން ހޯދާފައިވާ ގޮތުގައި އެއްފަހަރާ ގިނަ ފެންތަކެއް ބުއިމަކީ އޭގެ ނޭދެވޭ އަސަރު ކޮށްފާނެ ކަމެކެވެ. ބޮލަށް ތަދުވުމާއި، ބޯ އެނބުރުމާއި މިނޫންވެސް އެކިއެކި ކަންކަން ކުރިމަތިވެދާނެ ކަމެކެވެ. ލަސްލަހުން ފެން ބުއިމުގެ ސަބަބުން ބޭނުންވާ މުހިންމު ބައި ހަށިގަނޑަށް ފަސޭހަކަމާއިއެކު ލިބިގެންދެއެވެ.\nއަންނާރަކީ ކީރިތި ރަސޫލާގެ ފެވަރިޓް މޭވާއެވެ. މޭވާތަކުގެ ތެރެއިން އަންނާރަކީ ވަރަށް ފައިދާހުރި މޭވާއެކެވެ. ގައިގެ ކަށިތަކަށާއި ސެލްތަކާއި ލޭ އަދި ހިތުގެ ބަލިތަކުން ސަލާމަތްވުމަށް މިއީ ކެއުން ވަރަށް ރަނގަޅު މޭވާއެކެވެ.\nޞިއްޙަތު ސަލާމަތުން ބެހެއްޓުމަށްޓަކައި ބޭނުންވަނީ ރަނގަޅު ކާނާ އެކަންޏެއް ނޫނެވެ. ކެއުމުގެ ވަގުތުތަކާއި ވައްޓަފާޅިއަކީވެސް ވަރަށް މުހިންމު އެއްޗެކެވެ. ކީރިތި ރަސޫލާ ރޯދަ ހިއްޕަވަނީ ހަމައެކަނި ރަމަޟާންމަހުގައެއް ނޫނެވެ. ކޮންމެ ހޯމަ ދުވަހަކާއި ބުރާސްފަތި ދުވަހެއްގެ އިތުރުން ކޮންމެ މަހެއްގެ 13، 14 އަދި 15 މި ތިންދުވަހު ރޯދަ ހިއްޕަވައެވެ. ރޯދަ ހިފުމަކީ ޞިއްޙީ ގޮތުން އެތަކެއް ފައިދާތަކެއް ލިބޭ ކަމެއް ކަމަށް ފަހުގެ ދިރާސާތަކުންވެސް ހާމަވެއެވެ. ހަމައެހެންމެ ރޯދަ ވީއްލުމަށް ކަދުރަކީ ވަރަށް ފައިދާހުރި އެއްޗެކެވެ. ލޭ މައްޗަށް ދިއުމުންނާއި، ހަކުރު ބަލިން ސަލާމަތްވުމަށް ކަދުރަކީ ވަރަށް މުހިންމު ދައުރެއް އަދާކުރާ އެއްޗެކެވެ. އަދި ކަދުރަކީ ކަރުހިއްކުމާއި ބަނޑުހައިވުން ފިލުވާލާ އެއްޗެކެވެ.\nކުދިކުދި ބަލިތަކުން ރައްކާތެރިވުމަށްޓަކައި ނަމާދަކީ ކުރެވޭ ކަސްރަތެކެވެ.5ވަގުތު ނަމާދުކުރާ މީހަކަށް ހުޅުތަކަށް ތަދުވުމާއި މަސްތަކަށް ތަދުވުމުން ރައްކާތެރިވެވޭނެއެވެ. ހެލިފެލިވެ އުޅުން ގިނަކޮށް، ބައެއް ކަސްރަތުތައް ކޮށްލާ ހެދުމަށް ކީރިތި ރަސޫލާވެސް ބާރުއަޅުއްވައެވެ. މާ ބޮޑަށް ފަލަވުމާއި، ކަންނެތްވުމަކީ ކަސްރަތު ނުކުރުމުގެ ސަބަބުން ދިމާވެދާނެ ކަންކަމެވެ. ކަސްރަތު ކުރުމަކީ އެތަކެއް ބަލިތަތަކުން މީހާ ސަލާމަތްވާނެ ކަމެކެވެ.\nތިމާއަށް ގެއްލުންދޭ ކަންކަމުންނާއި، ފާފަތައް ނުހިމެނޭގޮތަށް ސިކުނޑި ތާޒާ ކުރުމާއި ހަށިގަނޑަށް ހެޔޮ ބަދަލުތަކެއް ގެނައުމަށް މަސައްކަތް ކުރުމަށް އިސްލާމްދީން ބާރުއަޅައެވެ. އާއިލާއާއި ރަޙުމަތްތެރިންނާއިއެކު ގުޅުން ބަދަހިކުރުމަށާއި ހަށިގަނޑު ވަރުގަދަ ކުރުމަށް ކުޅިވަރުތައް ކުޅުމަށް ކީރިތި ރަސޫލާ މުޙައްމަދު ﷺ ވެސް ބާރުއަޅުއްވައެވެ.


ފެމުނު މިޔަރާ ބެހޭގޮތުން ދިވެހިންގެ ތެރޭގައި ދެކެވޭ ވާހަކަތާ މެދު..! | ޙެޔޮބަސް\nHome ދިރޭތަކެއްޗާއި ތިމާވެށި ފެމުނު މިޔަރާ ބެހޭގޮތުން ދިވެހިންގެ ތެރޭގައި ދެކެވޭ ވާހަކަތާ މެދު..!\nފެމުނު މިިޔަރަކީ ކޮބާތޯއެވެ؟ މީ ވަރަށް ގިނަ ފަރާތްތަކަކުން އުފައްދާ ސުވާލެކެވެ. ހަމަ އެހެންމެ ދިވެހިންގެ ތެރެއިން ގިނަ ބަޔަކަށް އަދިވެސް ފެމުނު މިޔަރު ވަކި ކުރުމުގައި އޮޅުންތަކެއް. އަރާކަން ފާހަނގަކުރެވެއެވެ. ބައެއް ފަރާތްތަކުން ގްރޭޓް ވައިޓް ޝާރކް އަށް ފެމުނު މިޔަރު ކިޔާ އަޑުވެސް އިވެމުން ދެއެވެ. ހަމަ އެހެންމެ އާންމުކޮށް މިޔަރު ހަމަލާ ދޭ ފިލްމްތަކުން ފެންނަ ގްރޭޓް ވައިޓް ޝާރކްއަކީ މުޅިން ތަފާތު ބާވަތަކެވެ. އަދި ގްރޭޓް ވައިޓް ޝާރކް އަކީ ރާއްޖޭގައި އުޅޭކަން އެއްވެސް ރެކޯރަޑަކުން ފެންނަން ނެތް މިޔަރުގެ ބާވަތެކެވެ. އެހެންނަމަވެސް ބައެއް ދިވެހިންނާއި ފީނާ މީހުން Shortfin Mako ނުވަތަ ވޮށިމަސް މިޔަރަށް ގްރޭޓްވައިޓް ޝާރކް ކިޔައެވެ. އެހެންނަމަވެސް އެއީ މުޅިން ތަފާތު ދެ ވައްތަރެކެވެ..\nޓައިގާރ ޝާރކް ނުވަތަ ފެމުނު މިޔަރަކީ އާންމުކޮށް ފެންނަ އެހެން ބާވަތްތަކުގެ މިޔަރާއި ތަފާތު ވައްތަރެކެވެ. ޓަައިގާރ ގެ ނަމުން ނަންދެވިފައިވާ މިނިކާވަގުގެ ކެހެރިގަނޑުގައިވާ ކުރެހުމާއި އެއްގޮތްކަމެއް ހުންނަ ހުރަސް ރޮނގުތަކެއް މަތިން ފަށައިގެން ތިރިޔައް ހުރެއެވެ.\nރާއްޖޭގެ މަސްމަހާ މެހީގެ ރެކޯރޑްތަކަށް ބަލާއިރު ފެމުނު މިޔަރުގެ ނަން ދެވިފައިވަނީ ޓައިގާރ ޝާރކް އަށެވެ. ރާއްޖޭގައި އުޅޭ ކަމަށް ލިސްްޓްކުރެވިފައިވާ މިޔަރުގެ 26 ވައްތަރުގެ ތެރޭގައި ހިމެނޭ ފެމުނު މިޔަރާއި ބެހޭގޮތުން ވަރަށް ބިރުވެރި ވާހަކަތައް ތުންތުން މަތިން ކިޔަމުން އައިނަމަވެސް އެފަދަ ތަފާސް ހިސާބެއް ފެންނަން ނެތްކަން ފާހަގަކުރެވެއެވެ. އަދި ހަމަ އެހެންމެ ފެމުނު ހަމަލާ ދިން ހަބަރެއް އަޅުގަނޑު ހަމަ ގައިމުވެސް ނާހަމެވެ. އެހެންނަމަވެސް “ޕިރާޑްގެ ގަލަމުން ދިވެހިރާއްޖެ” މި ފޮތުގައި ޕިރާޑް ސިފަކުރައްވާ ގޮތުގައި އެ ޒަމާނުގައި ވަރަށް ގިނަ ދިވެހިން ގެ ބައެއް ގުނަވަންތައް އައިބުވެފައިވާކަމަށް ލިޔެފައި ވެއެވެ. އަދި އެ ރާއްޖެއަކީ ކަނޑުގެ ސަރަހައްދު ބޮޑު ގައުމަކަށްވެފައި މޫދަށް އެރި އުޅުމުގައި ބޮޑެތި މަސް ހަމަލާ ދެނީކަމަށް ލިޔެފައިވެއެވެ. އޭގެންވެސް ފެމުނު މިޔަރުކަމެއް އެނގޭކަށް ނެތެވެ.\nފެމުނު މިޔަރު އާންމުކޮށް އުޅެނީ ޕެސިފިކްގެ މެދުތެރޭގެ ރަށްތަކާއި ކަނޑު ފަޅުގައި ނަމަވެސް ފެމުނު ރާއްޖޭގައިވެސް އުޅޭކަން ރެކޯރޑްތަކުން ދަށްކައެވެ. ހަމަ އެހެންމެ މިހާރުވެސް މަދުން ނަމަވެސް އެކި ސަރަހައްދުތަކުން ފެންނަކަން ފާހަގަކުރެވެއެވެ. އާންމުކޮށް ވަރަށް ގިނަ ދިވެހިން ބުނާ ގޮތުން އެމީހުން މަހައްދާ ދޯނިތަކަށްވުރެ ބޮޑެތި ފެމުނު މިޔަރު ފެނެއެވެ. އެހެންނަމަވެސް މި ވާހަކަ ގަބޫލްކުރަން ދަތިވަނީ އެތައް ހާސް އަހަރެއްވަންދެން ސައިންވެރިން ދިރާސާކޮށް ހެދުމުގައި، އަދި އާންމުކޮށް ފެމުނު އުޅޭ ސަރަހައްދުތަކުންވެސް ފެންނަ އެންމެ ބޮޑު ސައިޒްއަކީ 16 ފޫޓް ގެ ފެމުނު މިޔަރެވެ.(wikipidia). އެހެންނަމަވެސް ސުވިޒަރލެންޑްގެ ސާރކް އިންފޯ އޮފީހުގެ ޑާޓާބޭސްގައި(ސުވިސް ސާރކް އިންފޯ) ވާގޮތުން 18 ފޫޓަށް ބޮޑުވެއެވެ. އަދި ފަހަރެއްގައި 25 ފޫޓަށްވެސް ބޮޑުވެދާނެއެވެ(Fourmanoir 1961). އަދި ނޭޝަނަލް ޖިއޮގުރަފިކް ޗެނަލްއިން ފާހަގަކޮށްފައިވާ ގޮތުގައި ފެމުނު މިޔަރު ބޮޑުވަނީ 10 ފޫޓާއި 14 ފޫޓާއި ދެމެދުގެ މިންގަނޑަކަށެވެ(ނޭޝަނަލް ޖިއޮގރަފިކް).\nފެމުނު މިޔަރު އާންމުކޮށް ކައި އުޅެނީ ތަފާތު ވައްތަރުގެ މަސް، ސީލް، ކަނޑުމަތީ ދޫނި، ވެލާ ކަހަނބާއި ބޯވާ ދިލަމަސް އަދި ކޯމަސް އަދި ފެން ހަރުފައެވެ. އަދި ކުދި ފެމުނު މިޔަރު އާންމުކޮށް ކަނީ ޖެލީ ފިސް އަދި ބައެއް ވައްތަރުގެ މަސްފަދަ ތަކެއްޗާއި ބޯވާ، ބޯވާ ދިލަމެހެވެ. ފެމުނު މިޔަރަކީ އިންސާނުންނަށް ހަމަލާ ދޭ މިޔަރުގެ ބާވަތެކެވެ. 2013 ވަނަ އަހަރުގެ ތެރޭގައިވެސް މުޅި ދުނިޔޭގައި 72 މީހުންނަށް މިޔަރުގެ ހަމަލާ ކުރިމަތިވެފައި ވާއިރު އޭގެ ތެރޭގައި ފެމުނު މިޔަރުގެ ހަމަލާ ވެސް ހިމެނެއެވެ. އެހެންނަމަވެސް އާންމުކޮށް ގިނަ ހަމަލާތަށް ކުރިމަތިވެފައިވަނީ ގްރޭޓްވައިޓް ޝާރކްގެ ފަރާތުންނެވެ. ހަމަ އެހެންމެ މި ހާދިސާތައް އާންމުކޮށް ހިނގާފައިވަނީ އެމެރިކާގެ ހަވާއި، ފުލޮރިޑާ، އަލްބާމާ، ފަދަ އެމެރިކާގެ ސަރަހައްދުތަކުގައެވެ. އަދި މީގެ އިތުރަށް އޮސްޓްރޭލިއާ ސައުތު އެފްރިކާގައެވެ. ރާއްޖޭގައި ފެމުނު މިޔަރުގެ ބިރުވެރިކަން ބޮޑުކަމަށް ބައެއް ފަރާތްތަކުން ބުނަމުން އައި ނަމަވެސް ފެމުނު ހަމަލާ ދިނުމުގެ ހާދިސާއެއް ހިންގި ކަން އެނގޭކަށްނެތެވެ.\nދިވެހިންނަކީ އާންމުކޮށް މޫދަށް އެރި އުޅޭ ބައެކެވެ. ދިވެހިންގެ ގިނަ ބަޔަކު މިހާރުވެސް މަސައްކަތުގައި ކަނޑުމަތީގައި ހޭދަކުރެއެވެ. ފަޅުތަކުން އާންމު ކޮށް ފެމުނު މިޔަރު ނުފެންނައިރު އަދި އެފަދަ ހާދިސާތަކެއް ހިނގާކަން ފާހަގަނުކުރެވޭއިރު ތަފާތު ވާހަކަތައް ތަފާތު ގޮތްގޮތަށް ދަށްކާ ބިރުވެރިކަން އުފެއްދުމުގެ ބޭނުމެއް ނެތެވެ.\nBiological information about shark in Maldivian waters is available for four sources:\n— The exploratory offshore fishing survey carried out by MRS with assistancefrom FAO/BOBP\n(Anderson and Waheed, 1990). Original data are maintained at MRS.\n— The reef fish resources survey carried out by MRS with assistance from FAO/BOBP (Van\nder Knaap et al., 1991; Anderson et al., 1992). Original data are maintained at MRS.\n— This survey.\n— Other published information.\nTo date, 26 species of shark have beenpositively identified from the Maldives. Four species (three\nPrevious articleނޯޑިސްކް ވައިރަސް އެންޓިވައިރަސް ބޭނުން ނުކޮށް ދުއްވާލާނީ ކިހިނެތް؟\nNext articleމެއިން ދިލަ ނެގުން\nދިރޭތަކެއްޗާއި ތިމާވެށި Apr 15, 2014


Prince philip Hithuge Aalaskanfulhakah Faruva Hoadhavanee - Vaguthu\nއިނގިރޭސީ ރާނީ ކުއީން އެލިޒަބަތްގެ ފިރިކަލުން ޕްރިންސް ފިލިޕްގެ ހިތުގެ އޮޕަރޭޝަނަކަށް ފަހު ލަންޑަންގައި ހުންނަ ކިންގް އެޑްވާންސް ހޮސްޕިޓަލް އަށް ބަދަލުކޮށްފައިވާ ކަމަށް ބަކިންހަމް ޕެލެސް އިން ހާމަކޮށްފިއެވެ.\nބަކިންހަމް ޕެލެސް އިން ނެރެފައިވާ ބަޔާނެއްގައި ބުނި ގޮތުގައި ވަލީއަހުދު އޮޕަރޭޝަން ކުރެއްވީ މިދިޔަ ބުރާސްފަތި ދުވަހު ކަމަށެވެ\nއޭނާ ވަނީ މިދިޔަ ހޯމަ ދުވަހު އެސްޓީ ބާތޮލޯމިއު ހޮސްޕިޓަލަށް ބަދަލުކޮށް އިންފެކްޝަންއަށް ފަރުވާ ދިނުމާއި އަދި ހިތުގެ ހާލަތު ބެލުމަށްޓަކައި ޓެސްޓްތައް ވެސް ކޮށްފައެވެ. މި ހޮސްޕިޓަލްގައި އޭނާ ގެ ހިތުގެ އޮޕަރޭޝަން އެއް ކުރެއްވި ކަމަށް ބުރާސްފަތި ދުވަހުގައި ގަނޑުވަރުން ބުނެފައިވެެއެވެ.\nއިތުރަށް ފަރުވާ ހޯދުމަށް އޭނާް އަދި ދުވަސްކޮޅެއް ވަންދެން ހޮސްޕިޓަލްގައި މަޑު ކުރާނެ ކަމަށްވެއެވެ.\nއިނގިރޭސިވިލާތުގެ ވަލީއަހުދު ޕްރިންސް ފިލިޕްސް އެސްޓީ ބާތޮލޯމިއު ހޮސްޕިޓަލް އިން ކާމިޔާބު ކަމާއި އެކު އޮޕަރޭޝަން ނިންމުމަށްފަހު ވަނީ ކިންގް އެޑްވާޑް ހޮސްޕިޓަލަށް ހުކުރު ދުވަހުގައި ބަދަލު ކުރި އިރު ހާލު ރަނގަޅު ކަމަށްވެއެވެ.\nކޮވިޑްގެ އާ ވައްތަރުން މީހުން މަރުވާ އިންސައްތަ އިތުރު!\nމާޗް 6, 2021 16:25\nގިނަ ދުވަހު އެވޭނުގަ ބާއްވަ ާ ވޭންދެނިވި މަރަކުން ގެންދެވުން ދުއާ އަކީ\nމާޗް 6, 2021 22:38\nއިނގިރޭސި ދައުލަތް ބަނޑުއަޅާލި ޝާހީ ވަގުން.


Lanka ge airport thah hulhuvaalun faskohfi\nއާ ކޭސްތަކާއެކު ލަންކާގެ އެއާޕޯޓުތައް ހުޅުވާލުން ފަސްކޮށްފި\nލަންކާގެ މައި އެއާޕޯޓު ބަންޑާރަނައިކެ އިންޓަނޭޝަނަލް އެއާޕޯޓް -- ފޮޓޯ: އިކޮނޮމީ ނެކްސްޓް\nކޮލޮމްބޯ (ޖުލައި 15) - ކޮވިޑް-19 އިގެ އާ ކްލަސްޓާއެއް ފެނުމާ ގުޅިގެން، ސްރީލަންކާގެ އެއާޕޯޓުތައް އަލުން ހުޅުވާލުން ފަސް ކުރުމަށް އެ ގައުމުގެ ސަރުކާރުން ނިންމައިފި އެވެ.\nކޮވިޑް-19 ފެތުރުން ހުއްޓުވުމަށް މިދިއަ މާޗު މަހުން ފެށިގެން ބޭރު ގައުމުތަކުގެ މީހުން އެތެރެވުން މަނާކޮށް ލަންކާގެ ހުރިހާ އެއާޕޯޓުތައް ވަނީ ބޭރުގެ ފްލައިޓުތަކަށް ބަންދު ކޮށްފަ އެވެ. އަދި ކޮވިޑް-19 ފެތުރޭ މިންވަރު ކޮންޓްރޯލް ކުރެވުމާ ގުޅިގެން އަންނަ އޯގަސްޓު މަހުގެ އެއް ވަނަ ދުވަހުން ފެށިގެން ސްރީލަންކާގެ އެއާޕޯޓު ބޭރުގެ ފަތުރުވެރިންނަށް ހުޅުވާލަން އޮތީ ނިންމައިފަ އެވެ.\nނަމަވެސް، ކުރިން އޮތް ގޮތަށް އޯގަސްޓު މަހު ލަންކާގެ މައި އެއާޕޯޓު ބަންޑާރަނައިކެ އިންޓަނޭޝަނަލް އެއާޕޯޓް (ބީއައިއޭ) ނުހުޅުވާނެ ކަމަށް ޓޫރިޒަމް އަދި އޭވިއޭޝަން މިނިސްޓަރު ޕްރަސަންނަ ރަނަތުންގަ ވަނީ ވިދާޅުވެފަ އެވެ.\n"އެއާޕޯޓުތައް އަލުން ހުޅުވާނެ ތާރީހެއް ދަންނަވަން މިވަގުތު ދަތި. އަޅުގަނޑުމެން މިހާރު އެންމެ އިސްކަމެއް މިދެނީ ބަލި ފެތުރުން ކޮންޓްރޯލްކޮށް، ދުނިޔޭގެ އެކި ކަންކޮޅުތަކުގައި ތާށިވެފައިތިބި ރައްޔިތުން އަނބުރާ ގައުމަށް ގެނައުން،" މިނިސްޓަރު ވިދާޅުވި އެވެ.\nލަންކާގައި ކޮވިޑް-19 ފެތުރުން ވަރަށް ބޮޑަށް ކޮންޓްރޯލް ކުރެވިފައި އޮތުމަށް، މިފަހުން އަނެއްކާވެސް އެ ބަލި ޖެހޭ މިންވަރު ވަނީ އިތުރުވެފަ އެވެ.\nއެގޮތުން، ޑްރަގް ރީހެބަކުން ގިނަ އަދަދެއްގެ ބަޔަކު ވަނީ ފެނިފަ އެވެ.\nލަންކާއަށް އެތެރެވާ ޓޫރިސްޓުން ތިން ފަހަރު މަތިން އެ ބައްޔަށް ޓެސްޓު ކުރަން އެ ގައުމުން ވަނީ ނިންމައިފަ އެވެ.


Nihad ACC ah haaziruvaan angaifi\nނިހާދު ދެއްކެވި ވާހަކައަކާ ގުޅިގެން އޭސީސީއަށް ހާޒިރުވާން އަންގައިފި\nރަައްޔިތުންގެ މަޖިލީހުގެ ތަޅުމުގައި ފޭދޫ ދާއިރާގެ މެންބަރު މުހައްމަދު ނިހާދު ވާހަކަ ދައްކަވަނީ: ތަޅުމުގައި ދެއްކެވި ވާހަކައަކާ ގުޅިގެން އޭނާ އޭސީސީއަށް ހާޒިރު ކުރަން އަންގައިފައިވޭ -- ފޮޓޯ: މަޖިލީސް\nރައްޔިތުންގެ މަޖިލީހުގެ ފޭދޫ ދާއިރާގެ މެންބަރު މުހައްމަދު ނިހާދު މަޖިލީހުގެ ތަޅުމުގައި ދެއްކެވި ވާހަކައަކާ ގުޅިގެން އޭނާ އެންޓި ކޮރަޕްޝަން ކޮމިޝަން (އޭސީސީ) އަށް ހާޒިރުވާން އަންގައިފި އެވެ.\nމަޖިލީހުގެ ތަޅުމުގައި ދެއްކެވި ވާހަކައަކާ ގުޅިގެން މެންބަރު ނިހާދު އޭސީސީއަށް ހާޒިރު ކުރަން އަންގާފައިވާތީ، އޭނާ ވަނީ މަޖިލީހުގެ މިނިވަން މުއައްސަސާތަކުގެ ކޮމިޓީއަށް އެ މައްސަލަ ހުށަހަޅުއްވާފަ އެވެ. އަދި މިނިވަން މުއައްސަސާތަކުގެ ކޮމިޓީގެ މިއަދުގެ ޖަލްސާގައި އެ މައްސަލަ އެޖެންޑާ ކޮށްފައިވެ އެވެ.\nއޭސީސީއަށް ނިހާދު ހާޒިރުވާން އަންގާފައި ވަނީ، ކުރީގެ ރައީސް އަބްދުﷲ ޔާމީނަށް ތުހުމަތު ކުރާ މަނީ ލޯންޑަރިންގެ މައްސަލާގައި އެމަނިކުފާނަށް ހުކުމް ނުކުރަން ކްރިމިނަލް ކޯޓުގެ އޭރުގެ އިސް ގާޒީ އަހްމަދު ހައިލަމް ރިޝްވަތު ނަންގަވާފައިވާ ކަމަށް ތުހުމަތު ކުރެއްވުމުންނެވެ. ޔާމީންގެ އަތުން ދެ މިލިއަން ޑޮލަރު ހައިލަމް ނެންގެވި ކަމަށް ނިހާދު ތަޅުމުގައި ވިދާޅުވި އެވެ.\nރައްޔިތުންގެ މަޖިލީހުގެ ގަވާއިދުގައި ބުނާ ގޮތުން، މަޖިލީހުގެ މެންބަރަކު މަޖިލީހުގެ ތަޅުމުގައި އިސްލާމް ދީނާ ހިލާފު ނުވާ ގޮތަށް ދައްކަވާ އެއްވެސް ވާހަކައަކާ ގުޅިގެން އެ މެންބަރަކާ މެދު އެއްވެސް ފިޔަވަޅެއް ނޭޅޭނެ އެވެ. އަދި މެންބަރަކު ދެއްކެވި ވާހަކައަކާ ގުޅިގެން އެ މައްސަލައެއް ތަހުގީގު ކުރަން މެންބަރު ހާޒިރުކޮށް ސުވާލު ވެސް ނުކުރެވޭނެ ކަމަށް ގަވާއިދުގައި ވެ އެވެ.\nމަޖިލީހުގެ ތަޅުމުގައި ހައިލަމަށް ތުހުމަތު ކުރައްވައި މެންބަރު ނިހާދު ދެއްކެވި ވާހަކަ\nމި މައްސަލަ ބެލުމުގެ ގޮތުން މިއަދު ބޭއްވި މިނިވަން މުއައްސަސާތަކުގެ ކޮމިޓީގެ ބައްދަލުވުމުގައި ނިހާދު ކޮމިޓީއަށް ހާޒިރުކޮށް މައްސަލައިގެ އިތުރު ތަފުސީލު ހޯދުމާ ގުޅޭ ގޮތުން މެންބަރުން ވާހަކަ ދެއްކެވި އެވެ.\nއޭގެ އިރުކޮޅެއް ފަހުން އެ ބައްދަލުވުން މީޑިއާއަށް ނުވަދެވޭ ގޮތަށް ސިއްރު ކޮށްގެން ކުރިއަށް ގެންދަން އިސްދޫ ދާއިރާގެ މެންބަރު އަލީ ހަމީދު ހުށަހެޅުއްވި އެވެ. މެންބަރު އަލީ ހަމީދުގެ ހުށަހެޅުއްވުމަށް ކޮމިޓީގެ މެންބަރުން ތާއީދު ކުރެއްވުމުން ކޮމިޓީ ދެން ކުރިއަށް ގެންދިޔައީ ސިއްރުކޮށްގެންނެވެ.\nއެމްޑީޕީ މުލިއާގެ ރައްޔިތުންގެ މަޖިލިސް + އޭސީސީ ރައީސް ޔާމީންގެ ޝަރީއަތް އަހުމަދު ހައިލަމް


Ishan ge bas: Mee beynunhaa gothakah ulhefa dhaan oiy thaneh noon!\nއިޝާންގެ ބަސް: މިއީ ބޭނުންހާ ގޮތަކަށް އުޅެފަ ދާން އޮތްތަނެއް ނޫން\nވީޑިއޯ ކޯލް މެދުވެރިކޮށް އިޝާނާ އިންޓަވިއު ކުރަނީ\nމިއުޒިކާ ދުރުވެ، ލަވަ ކިޔުން ހުއްޓާލީ ދުނިޔެއަކީ ބޭނުންހާ ގޮތަކަށް އުޅެފަ ދާން އޮތް ތަނެއް ނޫންކަން އެނގުމުން ކަމަށް މޯލްޑިވިއަަން އައިޑޮލް އިން މަގުބޫލުކަން ހޯދި ލަވަކިޔުންތެރިޔާ، މުހައްމަދު އިޝާން ބުނެފިއެވެ.\nއިޝާން ލަވަކިޔުން ހުއްޓާލުމުން، ކުރީގެ ލަވަކިޔުންތެރިޔާ އަލީ ރަމީޒު ވަނީ އޭނާއާ އިންޓަވިއުކޮށްފައެވެ. ވީޑިއޯ ކޯލް މެދުވެރިކޮށް، އިޝާން ވަނީ އަލީ ރަމީޒު ކުރި ސުވާލުތަކަށް މިއަދު ޖަވާބުދީފައެވެ. އިސްލާމް ދީނުގެ ހިދާޔަތު ފެތުރުމުގެ މަސައްކަތް ކުރާ ޖަމިއްޔަތުއް ސަލަފުގެ އޮޕަރޭޝަން މެނޭޖަރުކަން ވެސް ކުރައްވާ ޢަލީ ރަމީޒު ވަނީ އޭނާގެ ސޯޝަލް މީޑިއާ އެކައުންޓުތަކުގައި އެ އިންޓަވިއު އާންމުކޮށްފައެވެ.\nއަލީ ރަމީޒު އެންމެ ފުރަތަމަ އިޝާނާ ކުރި ސުވާލަކީ ލަވަ ކިޔުން ހުއްޓާލީ ކީއްވެގެންތޯއެވެ؟\nޖަވާބުގައި އިޝާން ބުނީ މިއުޒިކު ކުޅޭތީ އަބަދުވެސް ހިތުގައި ނުތަނަވަސްކަމެއް އޮންނަ ކަމަށެވެ. އެގޮތުން އެއްފަހަރަކު ރޯދަ މަހެއްގައި ރިސޯޓަކަށް މިއުޒިކު ކުޅެން ގޮސް އުޅެނިކޮށް، އުނދަގޫވާ އިހްސާސުތަކެއް ކުރެވުނު ކަމަށެވެ. އެގޮތުން ހެނދުނު ހޭލައިގެން ރޯދަ ވީއްލުމާ ހަމައަށް ވަރަށް އުފާވެރިކޮށް، ދިރިއުޅުންދާ ކަމަށާއި ނަމަވެސް ރޭގަނޑު މިއުޒިކު ކުޅެފައި، ޝޯ ނިންމާފައި ހިތުގައި ހިތްނުތަނަވަސްކަން އަންނަ ކަމަށް އިޝާން ބުންޏެވެ.\nއޭނާ ބުނީ ފަހުން ދީނީ ކަންތައްތައް ހޯދައި ބަލައި، ދަސްކުރަން ފެށުމުން އޭނާއަށް ތެދުމަގު ލިބުނު ކަމަށެވެ.\n“ދީނީ ކަންތައްތައް ވެސް އެވަރަށް ސްޓަޑީ ކުރަންފެށީ. ދަސްކުރަން ފެށީ. ދަސްކުރަން ފެށީމަ ވާނުވާ މި އެނގެނީ. މިއީ އާދައިގެ ކަމެއް ނޫނޭ ދުނިޔެމީ. ބޭނުންހާ ގޮތަކަށް އުޅެފަ ދާން އޮތް ތަނެއް ނޫންކަން. އެ ހިސާބުން އޭތި ދޫކޮށްލާކަށް މާ ބޮޑު ތަކުލީފަކަށް ނުވި،” އިޝާން ބުންޏެވެ.\nއިޝާނާ ކުރި އިންޓަވިއުގެ ޔޫޓިބް ލިންކު އަލީ ރަމީޒު ވަނީ ޓްވީޓުކޮށްފައި\nWhy I quit music – Mohamed Ishan https://t.co/rLBvKbz1fh pic.twitter.com/mn9Q4TR0or\n— Ali Rameez (@aliramyz) May 5, 2020


MIB ge ATM thakun faisaa jamaakurumuge hidhumai fashaifi – Iru\nމޯލްޑިވްސް އިސްލާމިކް ބޭންކުން މާލޭގައި ބަހައްޓާފައިވާ އޭޓީއެމްތައް މެދުވެރިކޮށް ކޭޝްކާޑެއް ބޭނުންނުކޮށް ފައިސާ ޖަމާކުރުމުގެ ޙިދުމަތް ލިބޭނެ އިންތިޒާމް ހަމަޖައްސައިފިއެވެ.\nމޯލްޑީވްސް އިސްލާމިކް ބޭންކު، އެމް.އައި.ބީއިން ތައާރަފްކޮށްފައިވާ މި ޙިދުމަތް މިހާތަނަށް ލިބެމުން އައިސްފައިވަނީ އެބޭންކުގެ ހެޑު އޮފީހުގައި ހުންނަ އޭޓީއެމްތަކުން އެކަނިކަމަށެވެ. އެހެން ނަމަވެސް މިހާރު އެމްއައިބީގެ އަމީނީމަގު އެމް.އެން.ޔޫގައި ހުންނަ އޭޓީއެމް އަދި އޯކިޑްމަގު ފާމުދޭރިގޭގައި ބަހައްޓާފައިވާ އޭޓީއެމް ލޮބީގައި މި މަރުކާގެ ޒަމާނީ އޭޓީއެމްތައް ބަހައްޓާފައިވާ ކަމަށް އެމްއައިބީން މައުލޫމާތުދެއެވެ.\nފައިސާ ޖަމާކޮށް ނެގުމުގެ ހިދުމަތް ލިބޭ މި އީސީއާރުއެމްގެ އެންމެ ތަފާތު އެއްކަމަކީ އެއްވެސް ކޭޝްކާޑެއް ބޭނުންނުކޮށް ފައިސާ ފަސޭހަކަމާއެކު ޖަމާކޮށްލެވުމެވެ. އެހެންކަމުން އިސްލާމިކް ބޭންކުގައި އެކައުންޓެއް ނެތް ބޭފުޅެއްނަމަވެސް3ވަނަ ފަރާތެއްގެ އިސްލާމިކް ބޭންކުގެ އެކައުންޓަކަށް ފައިސާ ޖަމާކުރެވޭނެކަމަށް އެމްއައިބީން ހާމަކުރެއެވެ.\nކޭޝް ކާޑު ބޭނުންނުކޮށް ފައިސާ ޖަމާކުރެވުމަކީ ދިވެހިރާއްޖެއަށް އާ ހިދުމަތެކެވެ. މި ހިދުމަތް ދިނުމަށް ކޭޝް ކާޑުގެ ބަދަލުގައި ފޯނު ނަންބަރު ޖެހުމުން ފޯނަށް އޯޓީޕީއެއް ފޮނުވައެވެ. މި އޯޓީޕީ ޖެހުމަށް ފަހު ފައިސާ ޖަމާކޮށްލެވެއެވެ.


Thoddoo Dhanduverin ge saamaanu STO in resort ah vihkai dhenee\nތޮއްޑޫ ދަނޑުވެރިންގެ ސާމާނު އެސްޓީއޯއިން ރިސޯޓަށް ވިއްކައިދެނީ\nއެސްޓީއޯގެ މެނޭޖިން ޑިރެކްޓަރު ހުސެއިން އަމްރު ވާހަކަ ދައްކަވަނީ- ފޮޓޯ: ޓޫރިޒަމް މިނިސްޓްރީ\nރާއްޖޭގައި އެންމެ ފުޅާދާއިރާއެއްގައި ދަނޑުވެރިކަން ކުރާ އެއް ރަށް ކަމަށްވާ އއ. ތޮއްޑޫގައި އުފައްދާ ދަނޑުވެރިކަމުގެ ސާމާނު އެސްޓީއޯ އިން ރިސޯޓުތަކަށް ވިއްކައިދޭން ނިންމައި، ދަނޑުވެރިކަން ކުރިއަރުވަން ހާއްސަ މަސައްކަތްތަކެއް ފަށައިފި އެވެ.\nކްރޮސްރޯޑް މޯލްޑިވްސް- އެނބޫދޫ ފަޅުގައި މިހާރު ކުރިއަށް ގެންދާ "މޯލްޑިވްސް ޓޫރިޒަމް ކޮންފަރެންސު" ގައި އެސްޓީއޯ އިން ވަނީ އެ ކުންފުނިން ދިވެހި ދަނޑުވެރިކަަން ކުރިއަރުވަން ހާއްސަކޮށް އެ ކުންފުނީގެ މަޝްރޫއުގެ މައުލޫމާތު ދީފަ އެވެ. މި މަޝްރޫއު ފެށުމުގެ ގޮތުން ފުރަތަމަ ފުރަތަމަ ވިއްކުމުގައި އެހީތެރިވެދޭނީ އއ. ތޮއްޑޫގައި އުފެއްދާ ބާވަތްތަކެވެ.\nއެސްޓީއޯގެ މެނޭޖިން ޑިރެކްޓަރު ހުސެއިން އަމްރު ވިދާޅުވީ އެ ކުންފުންޏަކީ މީގެ 54 އަހަރު ކުރިން ރާއްޖޭގައި ކާނާގެ ރައްކާތެރިކަން ދެމެހެއްޓުމަށް ސަރުކާރުން އުފެއްދި ކުންފުންޏެއް ކަމަށެވެ. އެ ކުންފުނިން މިހާރު ރާއްޖެއަށް ތެޔޮ އެތެރެ ކުރަމުން ދާއިރު، އެ ކުންފުނީގެ ޑިޕާޓްމަންޓެއްގެ ގޮތުގައި އުފެއްދި މިހާރު ކުންފުންޏެއްގެ ގޮތުގައި އޮފް މިފްކޯ އިން މަސްވެރިކަމަށް ބޮޑު އެހީތެރިކަމެއް ދެމުން ގެންދާ ކަމަށެވެ.\nއެމްޑީ ވިދާޅުވި ގޮތުގައި އެ ކުންފުނިން އަލަށް ފަށަން ތައްޔާރުވާ މަސައްކަތްތަކީ ދަނޑުވެރިކަމަށް އެހީތެރިވެ ދިނުން ކަމަށެވެ. މި މަސައްކަތުގެ ދަށުން ދަނޑުވެރިކަމުގެ ސާމާނު އެ ކުންފުނިން ރާއްޖޭގެ އެކި ހިސާބުތަކުގައި ހަދާ ތަންތަނަށް ގެނެސް ދިނުމުން ރިސޯޓުތަކަށް މާކެޓުކޮށްދޭން ނިންމާފައިވާ ކަމަށެވެ.\nކްރޮސްރޯޑުގައި މިހާރު ކުރިއަށް ގެންދާ ޓޫރިޒަމް ކޮންފަރެންސުގައި ރާއްޖޭގެ ޓޫރިޒަމް ދާއިރާގެ އިސް ގިނަ ފަރާތްތަކެއް ބައިވެރިވެއެވެ. މިގޮތުން ބައެއް ރިސޯޓުތަކުގެ އޮފިޝަލުން ވަނީ އެސްޓީއޯގެ މި މަސައްކަތަށް މަރުހަބާ ކިޔައި އެކަން ކޮށްދިނުމުގައި އެހީތެރިވެދޭނެ ކަމަށް ބުނެފަ އެވެ.


Badminton ge Raees akah anehkaa ves Moosa | Mihaaru\nއަލަށް އިންތިހާބުވި ބެޑްމިންޓަން އެސޯސިއޭޝަނުގެ އާ އެކްސްކޯ މެމްބަރުން.-- ފޮޓޯ: ބީއޭއެމް\nބެޑްމިންޓަނުގެ ރައީސަކަށް އަނެއްކާ ވެސް މޫސަ\n25 ފެބުރުއަރީ 2020 - 13:18 1 comment\nސަތޭކަ ޕަސެންޓް ވޯޓާ އެކު ބެޑްމިންޓަން އެސޯސިއޭޝަން އޮފް މޯލްޑިވްސް (ބީއޭއެމް)ގެ ރައީސްކަމުގެ ތިން ވަނަ ދައުރަކަށް މިހާރު ވެސް އެ މަގާމް ފުރުއްވާ ކުރީގެ ކުޅުންތެރިޔާ މޫސާ ނާޝިދު ރޭ އިންތިހާބުވެވަޑައިގެންފި އެވެ.\nއިތުރު ކެންޑިޑޭޓޭއް ނެތުމުން ރޭ ހެންވޭރު ބޯޅަގޭގައި ބޭއްވި އިންތިހާބުގައި ނެގީ ފެންނަ ނުފެންނަ ވޯޓެކެވެ. އެސޯސިއޭޝަންގައި 221 ވޯޓު ހިމެނޭއިރު، ރޭ ވޯޓުގައި ބައިވެރިވީ 194 އެވެ. މޫސަ އަށް އިތުރު ދައުރެއް ދޭން ފެންނަ ކަމަށް 194 ވޯޓު ލިބުނެވެ. އެސޯސިއޭޝަންގެ ހުރިހާ މަގާމަކަށް ވެސް ރޭ ވޯޓު ނެގިއިރު ފުރިހަމަ އަގުބަލިބިއްޔަތެއް ލިބުނީ މޫސަ އަށް އެކަންޏެވެ.\nއެސޯސިއޭޝަންގެ ނައިބު ރައީސްގެ މަގާމަށް އިންތިހާބުކުރީ މިހާރު ވެސް އެ މަގާމު ފުރުއްވަމުން އަންނަ އަހުމަދު ޝާކިރު މޫސާ އެވެ. އޭނާ އަށް 192 ވޯޓު ލިބުނެވެ. ހަޒާންދާރު މުހައްމަދު ރިޝާން (ކެންޓޭ) އަށް ވެސް 192 ވޯޓު ލިބުނެވެ. އެކްސްކޯ ފުރިހަމަ މެމްބަރުކަމަށް ކުރިމަތިލި ހުސެއިން އާތިފާއި އެކްސްކޯގެ އަންހެން މެމްބަރު ކަމަށް ކުރިމަތިލި މުރުޝިދާ އަބްދުލް މަންނާނަށް ލިބުނީ 193 ވޯޓެވެ. އަދި އެސޯސިއޭޓް އެކްސްކޯ މެމްބަރު އަހުމަދު ސިރާޖާއި ފަރުދީ އެކްސްކޯ މެމްބަރުކަމަށް އިންތިހާބުވި ސިޔާދު ހަބީބަށް ލިބުނީ 191 ވޯޓެވެ.\nބެޑްމިންޓަން އެސޯސިއޭޝަންގެ އިވެންޓެއްގެ ތެރެއިން މޫސަ ވާހަކަ ދައްކަވަނީ. -- ފޮޓޯ: މިހާރު\nބެޑްމިންޓަން އެސޯސިއޭޝަނުގެ ރައީސް ކަމުގެ ދެ ދައުރެއް ފުރުއްވި މޫސަ އަކީ ދުނިޔޭގެ ބެޑްމިންޓަނުގެ އެންމެ ބޮޑު އަދި އެންމެ ނުފޫޒު ގަދަ ސަރަހައްދީ ޖަމިއްޔާ ކަމަށްވާ ބެޑްމިންޓަން އޭޝިއާގެ ޖެނެރަލް ސެކްރެޓަރީ ވެސް މެ އެވެ. އޭނާ އަންނަނީ ސަރަހައްދީ ފެންވަރުގައި ދިވެހި ބެޑްމިންޓަން ކުޅުންތެރިންނަށް އިތުރު ފުރުސަތުތަކެއް ހޯދައިދިނުމަށް މަސައްކަތްކުރައްވަމުންނެވެ.\nމޫސަ ވަނީ އޭނާގެ ދައުރުގައި ގިނަ ގައުމުތަކަށް ހުޅުވާލައިގެން ރާއްޖޭގައި ބެޑްމިންޓަން ޗެލެންޖްގެ ނަމުގައި ބެޑްމިންޓަން މުބާރާތެއް ފަށްޓަވައިފަ އެވެ. ފަހަކަށް އައިސް ރާއްޖޭގެ ބެޑްމިންޓަން ކުޅުންތެރިން އަންނަނީ ބައިނަލްއަގްވާމީ ފެންވަރުގައި ގިނަ ކާމިޔާބީތަކެއް ހޯދަމުންނެވެ. އޭގެ ތެރޭގައި އިންޑިއަން އޯޝަން އައިލެންޑް ގޭމްސް (އައިއޯއައިޖީ) މުބާރާތްތަކަށް ދުރުރާސްތާ ޕްލޭންތަކެއް ހަދައިގެން މަސައްކަތްކުރި އެވެ. އެ ހުރިހާ މަސައްކަތަކާއި ހުވަފެނުގައި ކުލަޖެހުނީ މިދިޔަ އަހަރުގެ އައިއޯއައިޖީގައި އަންހެން ސިންގަލްސް ބައިން އައިމިނަތު ނަބީހާ ރަން މެޑަލް ހޯދައި ރާއްޖޭގެ ބެޑްމިންޓަން ތާރީހުގައި ފުރަތަމަ ރަން މެޑަލް ގެނައުމުންނެވެ.\nބެޑްމިންޓަން އެސޯސިއޭޝަންގެ މަސައްކަތްތަށް މުޅި ރާއްޖެ އަށް ފުޅާކޮށްގެން ގެންދިއުމުގެ ވިސްނުމަކީ ވެސް މޫސަ ދެން އޮތް ދައުރުގައި އެންމެ އިސްކަންދޭނެ އެއް މަސައްކަތެވެ. އެ ގޮތުން މޫސަ ވަނީ މިދިޔަ އަހަރު ދެކުނު އޭޝިއާގެ 21 އަހަރުން ދަށުގެ ބެޑްމިންޓަން މުބާރާތް ބޭއްވިގެންދިއުމަކީ ރާއްޖޭގެ އެކި ހިސާބުތަކަށް އެކި ފެންވަރުގެ މުބާރާތްތަށް ގެންދިއުމުގެ ފެށުމެއް ކަމަށް ވިދާޅުވެފަ އެވެ.\nއިތުރު ލިޔުންތައް ބެޑްމިންޓަން ބެޑްމިންޓަން އެސޯސިއޭޝަން


Ahareh therey Sara ah 12 brand isthihaaru\nއަހަރެއްތެރޭ ސާރާއަށް 12 ބްރޭންޑް އިޝްތިހާރު\nއަލަށް ފިލްމު ކުޅެން ފެށި ބަތަލާއިންގެ ތެރެއިން މިހާރު އެންމެ ގިނަ ބައެއްގެ މަގުބޫލުކަން ހޯދާފައިވާ އެއް ތަރިއަކީ ސައިފް އަލީ ޚާނާއި އަމްރިތާ ސިންގްގެ ދަރިފުޅު ސާރާ އަލީ ޚާނެވެ. ސާރާގެ ފުރަތަމަ ފިލްމު "ކެދާރްނާތު" ރިލީޒްވުމާއެކު އޭނާގެ ޖާދޫގައި ގިނަ ބަޔަކު ވަނީ ޖެހިފަ އެވެ.\nސާރާގެ އިންޓަވިއު ތަކާއި އުޅޭ ގޮތް މަޖާ ކަމުން ސޯޝަލް މިޑިއާގައި އޭނާގެ ފޭނުން މިހާރު އެތައް މިލިއަނަށް އަރާފައި ވެއެވެ. ގިނަ މީހުންނަށް ސާރާ އެންމެ ކަމުދަނީ އޭނާގެ ކިބައިގައި ފޮނިކަމާއި ބޮޑާކަން އެއްގޮތަކަށް ވެސް ނުހުންނާތީ އެވެ.\nގިނަ ބަޔަކަށް ސާރާ މަގްބޫލުވީއިރު ވަރަށް ގިނަ އިންޓަނޭޝަނަލް ބްރޭންޑްސްތަކުގެ ނަޒަރު ވެސް ސާރާއަށް އަމާޒުވެފައި ވެ އެވެ. އަދި ވަރަށް ކުރު މުއްދަތެއްގެ ތެރޭގައި ސާރާއަށް 12 ބްރޭންޑެއްގެ އިޝްތިހާރު ކުޅުމުގެ ފުރުސަތު ލިބުމަކީ ހގައިމުވެސް އޭނާއަށް ހޯދުނު ބޮޑު ކާމިޔާބީ އެކެވެ. މިއީ ސާރާގެ އުމުރުގެ އެކްޓަރަކަށް ވާ ވަރުގެ ކަމެއް ނޫނެވެ. އަދި މިހާރު ފިލްމު ކުޅޭ އެ އުމުރުގެ އެއްވެސް ބަތަލާއަކަށް ހާސިލު ކުރެވިފައިވާ ކަމެއް ވެސް ނޫނެވެ.\nއެކި ބްރޭންޑްތަކުގެ އިޝްތިހާރުތަކުގައި ސާރާ ބައިވެރި ކުރަން ބޭނުން ވަނީ އޭނާއަކީ ވަރަށް ޒުވާން ބަތަލާއަކަށް ވާތީ އާއްމުކޮށް ބްރޭންޑްތަކުގެ އަމާޒު ހުންނަނީ ޒުވާނުންނަށް ކަމަށް ވާތީ އެވެ. އަދި ސާރާ އަކީ ވަރަށް މޮޅަށް ވާހަކަ ދައްކާ، އިންތިހާއަށް މީހުންނާ ގުޅޭ އެކުވެރި މިޒާޖެއްގެ އެކްޓަރަކަށް ވުމީ ވެސް އޭނާއަށް ބްރޭންޑްސްތަކުގެ އިޝްތިހާރުތައް ލިބުމުގެ ސިއްރެކެވެ.\nސާރާގެ މިހާތަނަށް ރިލީޒްވެފައި ވަނީ "ކެދާރްނާތު" އާއި "ސިމްބާ" އެވެ. މި ދެ ފިލްމުން ވެސް އޭނާގެ މޮޅުކަމާއި އެކްޓިން ހުނަރު ފާހަގަ ކުރެވިގެން ގޮސްފައި ވެއެވެ.\nސާރާގެ އާ ފިލްމު "ލަވް އާޖް ކަލް" އަންނަ ފެބްރުއަރީ މަހު ރިލީޒް ކުރާނެކަން މިހާރު ވަނީ އިއުލާން ކޮށްފަ އެވެ. މި ފިލްމުގެ ބަތަލަކީ ކާރްތިކް އާރްޔަން އެވެ. މީގެ އިތުރުން ވަރުން ދަވަން އާއެކު ކުޅޭ "ކޫލީ ނަންބަރު 1" އަކީ ވެސް މިއަހަރު ރިލީޒް ކުރަން ހަމަޖެހިފައިވާ ފިލްމެކެވެ.\nސާރާގެ ދެމައިން އެކުގައި ފެނިލަނީ\nރިއާގެ ބަޔާނުގައި ސާރާއަށް ތުހުމަތުތަކެއް


Gaanoonu thah ves hadhanee gaanoonaa khilaafah: Rozaina | Mihaaru\nއިދިކޮޅު ކޯލިޝަނުން ލ. ގަމުގައ މިރޭ ބޭއްވި ޖަލްސާގައި ރޮޒެއިނާ (މ) ބައިވެރިވެވަޑައިގަންނަވަނީ.-- ފޮޓޯ: އެމްޑީޕީ\nގާނޫނުތައް ވެސް ހަދަނީ ގާނޫނާ ހިލާފަށް: ރޮޒެއިނާ\n08 އޯގަސްޓް 2018 - 08:397comments\nގާނޫނާ ހިލާފަށް އެމްޑީޕީން ކަންތައްތައް ކުރަމުންދާ ކަމަށް ރައީސް އަބްދުﷲ ޔާމީން ވިދާޅުވާ އިރު ސަރުކާރުގެ ދަށުގައި އޮތް ރައްޔިތުންގެ މަޖިލީހުން ގާނޫނުތައް ހަދަމުން ދަނީ ގާނޫނުތަކާ ހިލާފަށް ކަމަށް އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ރޭ ވިދާޅުވެއްޖެ އެވެ.\nއިދިކޮޅު ކޯލިޝަނުން ލ. ގަމުގައި ބޭއްވި ޖަލްސާގައި ވާހަކަދައްކަވަމުން ރޮޒެއިނާ ވިދާޅުވީ މަޖިލީހުގެ ރައީސް އަބްދުﷲ މަސީހު ގޮނޑިކޮޅުގައި އިށީނދެވަޑައިގަތަސް އެމަނިކުފާނުގެ އިތުބާރު ނެތް ކަމަށް 45 މެމްބަރަކު ސޮއިކޮށްފައިވާ ކަމަށެވެ. އަދި މިހާރު ގާނޫނުތައް ފާސްކުރަމުން ދަނީ އެކަމަށް ބޭނުންވާ ވޯޓުގެ އަދަދު ވެސް ހަމަނުކޮށް ކަން ފާހަގަކުރެއްވި އެވެ.\n"ގާނޫނާ ހިލާފަށް އެމްޑީޕީން އެތައް ކަމެއް ކުރަމުންދާ ކަމަށް ބުނަމުން ދާއިރު [ސަރުކާރު މެމްބަރުން] ގާނޫނުތައް ވެސް ހަދަމުން ދަނީ ގާނޫނާ ހިލާފަށް. ބައްލަވާލައްވައި ސިފައިން އެ ވަނީ މަޖިލިސް ހިސޯރުކޮށްފައި،" ރޮޒެއިނާ ވިދާޅުވި އެވެ.\nއޭނާ ވަނީ ރައީސް ޔާމީނަށް ދިވެހި ރައްޔިތުންނަށް ހޯދައިދެވޭނީ ކޮން ރައްކާތެރިކަމެއްތޯ ވެސް ސުވާލު ކުރައްވައިފަ އެވެ. އެ ސުވާލު އޭނާ ކުރެއްވީ މިހާރު ހުޅުމާލޭގައި ހިންގަމުންދާ މާރާމާރީތަކަށް ނިސްބަތްކުރައްވަ އެވެ.\n"ހުޅުމާލޭގައި [އިއްޔެ] ވެސް މީހެއްގެ ގަޔަށް ވަޅި ޖެހި ވާހަކަ. އަދި މިދިޔަ ހަފުތާގައި ހިންގި މާރާމާރީގައި ބޯ ފަޅައިގެން ދިޔަ ކުއްޖާ އަދި އޮތީ ޓްރީ ޓޮޕް ހޮސްޕިޓަލްގެ އައިސީޔޫގައި،" ރޮޒައިނާ ވިދާޅުވި އެވެ.\n"މީނަ [ރައީސް ޔާމީން] މި ދައްކަނީ ބިރުވެރިކަމުގެ ވާހަކަ. މީނައަށް ކޮން ސަލާމަތެއްތޯ ރައްޔިތުންނަށް ހޯދައިދެވިގެން މި އުޅެނީ ބިރުވެރިކަމުގެ ވާހަކަ ދައްކާއިރުގައި."\nރޮޒައިނާ ވިދާޅުވީ އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަކީ ކޮން ކަހަލަ ބޭފުޅެއްކަން އެނގިވަޑައިގަންނަވާތާ 10 އަހަރު ވެއްޖެ ކަމަށެވެ. އެއީ ވައުދެއްވެވަޑައިގެންފި ނަމަ އެކަމެއް ކޮށްދެއްވާނެ ބޭފުޅެއް ކަމަށް ވިދާޅުވި އެވެ. އެހެންވެ އޭނާ ގޮވާލެއްވީ އަންނަ މަހު އޮންނަ ރިޔާސީ އިންތިހާބުގައި ހުރިހާ އެންމެން ވެސް އިބޫއަށް ވޯޓު ލުމަށެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް މެމްބަރު ރޮޒައިނާ އާދަމް ރައީސް އިބްރާހިމް މުހައްމަދު ސޯލިހް ލ. ގަން ރައީސް އަބްދުﷲ ޔާމީން


އައިޓީއެފްސީން ރާއްޖެއަށް 1.5 ބިލިއަން ޑޮލަރުގެ އެހީ އައިޓީއެފްސީން ރާއްޖެއަށް 1.5 ބިލިއަން ޑޮލަރުގެ އެހީ\nއައިޓީއެފްސީން ރާއްޖެއަށް 1.5 ބިލިއަން ޑޮލަރުގެ އެހީ\nފިނޭންސް މިނިސްޓަރ އިބްރާހިމް އަމީރު އަދި އައިޓީއެފްސީގެ ސީއީއޯ އިންޖީނިއަރ ހާނީ ސާލިމް ސަންބޯލް\nއިންޓަރނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން، އައިޓީއެފްސީ އިން ރާއްޖެއަށް 1.5 ބިލިއަން ޑޮލަރުގެ އެހީ ދިނުމަށް ފްރޭމް ވޯކް އެގްރިމެންޓެއްގައި ސޮއިކޮށްފިއެވެ.\nކުރުނބާ މޯލްވްސް ގައި މިކަމަށްޓަކައި ބޭއްވި ރަސްމިއްޔާތެގައި މިއެއްބަސްވުމުގައި ސަރުކާރުގެ ފަރާތުން ސޮއިކުރެއްވީ ފިނޭންސް މިނިސްޓަރ އިބްރާހިމް އަމީރެވެ. އަދި އައިޓީއެފްސީގެ ފަރާތުން ސޮއިކުރެއްވީ އެބޭންކުގެ ސީއީއޯ ހާނީ ސާލިމް ސަންބޯލްއެވެ. މި ރަސްމިއްޔާތުގައި ރަޢީސުލްޖުމްހޫރިއްޔާ އިބްރާހިމް މުޙައްމަދު ޞާލިޙްއާއި ދައުލަތުގެ ވަޒީރުންނާއި މާލީ އިދާރާތަކުގެ ވެރިން ބައިވެރިވެވަޑައިގެތެވެ.\nމި ރަސްމިއްޔާތުގައި ވާހަކަދައްކަވަމުން ފިނޭންސް މިނިސްޓަރ އިބްރާހިމް އަމީރު ވިދާޅުވީ އައިޓީއެފްސީން ރާއްޖެއަށް ދިނުމަށް ހަމަޖެހިފައިވާ 1.5 ބިލިއަން ޑޮލަރުގެ އެހީގެ ސަބަބުން ރާއްޖޭގައި މިހާތަނަށް ތަރައްޤީ ގެނެވިފައިނުވާ ދާއިރާތައް ކުރިއެރުވުމަށް މަސައްކަތްކުރެވިގެންދާނެކަމަށެވެ. އެގޮތުން މި އެހީން ދަނޑުވެރިކަމުގެ ދާއިރާއާއި ކުދި އަދި މެދުފަންތީގެ ވިޔަފާރިތަކަށް އިންވެސްޓްކުރުމަށް ހަމަޖެހިފައިވާކަމަށް މިނިސްޓަރ ވިދާޅުވިއެވެ.\n"މީގެ ސަބަބުން ގިނަ މަޝްރޫޢުތަކަށް ޓްރޭޑް ފައިނޭންސް ކުރުމުގައި ފަސޭހަވެގެންދާނެ. އަޅުގަނޑުމެންގެ މަޤްސަދަކީ ހަމައެކަނި އިޤްތިސާދު ކުރިއެރުވުމެއް ނޫން. މަޤްސަދަކީ އިޖުތިމާޢީ ކަންތައްތަކަށް ވެސް ފޯކަސް ކުރުން. އޭގެ ތެރޭގައި އެސްއެމްއީތަކާއި ދަނޑުވެރިކަން ފަދަ ދާއިރާތައް ހިމެނޭ." މިނިސްޓަރ އަމީރު ވިދާޅުވިއެވެ.\nމި ރަސްމިއްޔާތުގައި ވާހަކަފުޅުދައްކަވަމުން އައިޓީއެފްސީގެ ސީއީއޯ، ހާނީ ސާލިމް ވިދާޅުވީ ފާއިތުވި5އަހަރުތެރޭ ރާއްޖެއަކީ ބޭންކުގެ މުހިއްމު ބައިވެރިއަކަށް ވެފައިވާކަމަށެވެ. އެގޮތުން މިއަހަރުތަކުގެ ތެރޭގައި ބޭންކުގެ އެހީއާއެކު 810 މިލިއަން ޑޮލަރުގެ ތެޔޮ އެސްޓީއޯން އިމްޕޯޓްކޮށްފައިވާކަމަށް އޭނާ ފާހަގަކުރެއްވިއެވެ. ހާނީ ސާލިމް ސަންބޯލް ވިދާޅުވީ މިވަގުތު އެބޭންކުން ދަނީ މިފްކޯއާއި ގުޅިގެން މިފްކޯއަކީ ދެމެހެއްޓެނިވި އާމްދަނީއެއް ލިބޭ ކުންފުންޏަކަށް ހެދުމަށް ކުރެވޭން ހުރި މަސައްކަތްތައް ކުރަމުންކަމަށެވެ.\nއައިޓީއެފްސީގެ ސީއީއޯ ވިދާޅުވީ އެބޭންކުން އަބަދުވެސް ބޭންކުގެ މެމްބަރު ޤައުމުތަކަށް އެކި ކަންތައްތަކުގައި އެހީ ފޯރުކޮށްދޭކަމަށާއި ބޭންކުގެ އުއްމީދަކީ އަވަސް މުސްތަޤްބަލެއްގައި ރާއްޖެ ވެސް އެބޭންކުގެ މެމްބަރު ޤައުމަކަށްވުން ކަމަށެވެ.\nއޯއައިސީ މެމްބަރު ޤައުމެއްގެ ހައިސިއްޔަތުން ރާއްޖެއަށް އައިޓީއެފްސީގެ ފަންނީ އަދި މާލީ އެހީ އަބަދުވެސް ލިބެމުންދެއެވެ. އެގޮތުން ފާއިތުވި އަހަރުތަކުގައި އެސްޓީއޯއިން އިމްޕޯޓްކުރާ ތެލުގެ ބާވަތްތަކަށް އެކި ފަހަރުމަތިން އައިޓީއެފްސީން ވަނީ ފައިނޭންސް ފޯރުކޮށްދީފައެވެ.\nއައިޓީއެފްސީއަކީ އިސްލާމިކް ޑިވެލޮޕްމޭންޓް ބޭންކުގެ ދަށުން މަސައްކަތްކުރަމުންދާ އިދާރާއެކެވެ. މި އިދާރާގެ މައިގަނޑު މަޤްސަދަކީ އޯއައިސީ މެމްބަރު ޤައުމުތަކުގެ ދެމެދުގައި އޮންނަ ވިޔަފާރީގެ ގުޅުން ރަނގަޅުކޮށް އެޤައުމުތަކުގެ އިޤްތިސާދު ކުރިއެރުވުމަށް އެހީތެރިވުމެވެ.


“kandu ibilees”ge shooting kulhudhuhfusheegai fashaifi\n“ކަނޑު އިބިލީސް”ގެ ޝޫޓިންގ ކުޅުދުއްފުށީގައި ފަށައިފި\nކަނޑު އިބިލީސް މި ފިލްމަކީ ކުޑަކުދިންނަށް ހާއްސަ ކޮށްގެން ވަރުގަދަ މެސެޖް ތަކަކާއި އެކު ހެއްވާ މަޖާ ސްޓޯރީއެއްގެ މައްޗަށް ބިނާ ކޮށްގެން އުފައްދާ ފިލްމެކެވެ.\nފިލްމުގެ ޕްރޮޑިއުސަރެއްކަމުގައިވާ ކޮޕީ އިއްސެ ކޭއޯ މައުލޫމާތު ދިން ގޮތުގައި މިފިލްމުގެ ލީޑް ރޯލްއިން ފެނިގެން ދާނީ ކުޑަ އަންހެން އަދި ފިރިހެން ކުއްޖެކެވެ. އަދި ފިލްމުގެ މުހިއްމު ރޯލުތަކުން ފެންނާނީ އިއްސެ އަދި ޒިޔާއެވެ. ޒިޔާގެ ކެރެކްޓާ އަކީ “ވަސްވާސް” ގައި އޭނާ ފެނުނު ކެރެކްޓާ ކަމަށާއި އިއްސެގެ ކެރެކްޓާ ވެސް ވަރަށް ހާޢްސަ ވާނެ ކަމަށް އެފަރާތުން ބުނެއެވެ.\nފިލްމުގެ ޕްރޮޑިއުސަރުންގެ ގޮތުގައި މަސައްކަތް ކުރަނީ އިސްމާއިލް ރަޝީދު(ކޮޕީ އިއްސެ)، މުހައްމަދު ރިއްފަތު އަދި އަހުމަދު ޒިޔާއެވެ. މި ފިލްމުގެ އެޑިޓިންގ ގެ މަސައްކަތްތައް ކޮޕީ އިއްސެ ކުރިއަށް ގެންދާއިރު، ކެމެރާ ކުރުން ދަބާ އަދި ޕޯސްޓް ޕްރޮޑަކްޝަންގެ މަސައްކަތްތައް ކުރަމުންދާނީ ޒިޔާއެވެ.\nފިލްމުގެ ޝޫޓިންގ މިއަދު 14:00 ގައި ފެށުނުއިރު، 10 ދުވަހުގެ ތެރޭގައި ޝޫޓިންގ ގެ ހުރިހާ މަސައްކަތެއް ނިންމާލެވޭނެކަމަށް އެބޭފުޅުން މައުލޫމާތު ދެއެވެ. އަދި ދޮޅުމަސް ދުވަހުގެ ތެރޭގައި ކުޅުދުއްފުށީގައި ގްރޭންޑް އޯޕެނިންގ އަކާއިއެކު ފިލްމު ޕްރިމިއާރ ކުރެވިގެން ދާނެކަމަށް އެފަރާތުން މައުލޫމާތު ދެއެވެ.\nފިލްމުގެ އިސްފަރާތްތަކުން ފާހަގަ ކުރާ ގޮތުގައި މި ފިލްމުގެ މަސައްކަތްތަކަށް މިހާރުވެސް ކުޅުދުއްފުށީ ކައުންސިލުންނާއި އަދި ރައްޔިތުންގެ ވަރަށް ބޮޑު އެހީތެރިކަމަކާއި އެއްބާރުލުމެއް ލިބެމުންދެއެވެ. އަދި އެބޭފުޅުންގެ އެދުމަކީ ފިލްމުގެ ޝޫޓިން ނިމި ޕްރިމިއާރ ކުރެވުމާއި ހަމައަށްވެސް މިއެއްބާރުލުން ރައްޔިތުންގެ ފަރާތުން ލިބުމެވެ.\nފޯޓީ ޕުލަސް ތިލަދެކުނު ސިނަމާގައި އަޅުވަނީ\nދުނިޔޭގެ އެންމެ ޒުވާން ބިލިއަނަރަކަށް ކައިލީ\nކުލަގަދަ އިވެންޓަކާއެކު ނިވައިރޯޅި މިރޭ ތިލަދެކުނު ސިނަމާގައި އަޅުވަނީ


ބޯޑަރު ހުޅުވައިލިފަހުން 22000 އަށްވުރެ ގިނަ ފަތުރުވެރިން ރާއްޖެއަށް ޒިޔާރަތްކޮށްފި - DhiDaily\nބޯޑަރު ހުޅުވައިލިފަހުން 22000 އަށްވުރެ ގިނަ ފަތުރުވެރިން ރާއްޖެއަށް ޒިޔާރަތްކޮށްފި\nކޮވިޑާއި ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށްފަހު އަލުން ހުޅުވައިލިފަހުން 22000 އަށްވުރެ ގިނަ ފަތުރުވެރިން ޒިޔާރަތްކޮށްފައިވާކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައިފިއެވެ.\nކޮވިޑާއި ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށްފަހު އަލުން ހުޅުވައިލީ ޖުލައި މަހުގެ 15 ވަނަ ދުވަހުގައެވެ.\nޓޫރިޒަމް މިނިސްޓްރީން ކޮންމެ ހަފުތާއަކު ޢާންމުކުރާ ތަފާސް ހިސާބުތަކުގައިވާ ގޮތުން ބޯޑަރު ހުޅުވައިލިފަހުން ރާއްޖެ އަންނަ ފަތުރުވެރިންގެ ޢަދަދު އެއްމަހުން އަނެއްމަހަށް އަންނަނީ މަޑުމަޑުން އިތުރުވަމުންނެވެ.\nމި ގޮތުން ޖުލައި މަހުގެ ފަހު 15 އިގައި 1752 ފަތުރުވެރިން ޒިޔާރަތްކުރިއިރު, އޮގަސްޓުމަހު ޒިޔާރަތްކުރި ފަތުރުވެރިންގެ ޢަދަދު 7628 އަށް އަރައެވެ. ހަމައެއާއެކު ސެޕްޓެމްބަރުމަހުގައި 9538 ފަތުރުވެރިން ޒިޔާރަތްކޮށްފައިވާއިރު, އޮކްޓޫބަރުމަހުގެ ދުރަތަމަ ފަސްދުވަހު 3410 ފަތުރުވެރިން ޒިޔާރަތްކޮށްފައިވެއެވެ.\nއެހެންކަމުން ބޯޑަރު ބަންދުކޮށްފައި އޮތުމަށްފަހު އަލުން ހުޅުވައިލިފަހުން މިހާތަނަށް ޖުމްލަ 22007 ފަތުރުވެރިން ޒިޔާރަތްކޮށްފައިވެއެވެ.\nމިހާތަނަށް ޖުމްލަ 22007 ފަތުރުވެރިން ޒިޔާރަތްކޮށްފައިވާއިރު އެންމެ ގިނައިން ފަތުރުވެރިން ޒިޔާރަތްކޮށްފައިވަނީ ރަޝިޔާއިންނެވެ. އެ ގޮތުން އެ ޤައުމުގެ 3598 ފަތުރުވެރިން ޒިޔާރަތްކޮށްފައިވެއެެވެ. ހަމައެއާއެކު ލިސްޓުގެ ދެވަނައިގައި އެކުވެރި ޢަރަބި ޢިމާރަތް އޮތްއިރު ލިސްޓުގެ ތިންވަނައިގައި އޮތީ އެމެރިކާއެވެ.


01 ޖެނުއަރީ 2020 އިން 31 ޑިސެމްބަރ 2020 އަށް މި ސްކޫލްގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއްޖެއެވެ.\nމިބީލަންތަކުގައި ބައިވެރިވާން އެދޭ ފަރާތްތަކުން، 2019 ޑިސެމްބަރ 11 އިން 2019 ޑިސެމްބަރ 18 އަށް ބަންދުނޫން ކޮންމެ ދުވަހަކު 9:30 އިން 13:00 އަށް މިސްކޫލުގެ އިދާރާ އަށް ވަޑައިގަތުމުން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019 ޑިސެމްބަރ 19 ވާ ބުރާސްފަތި ދުވަހުގެ 13:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބީލަން ހުށައެޅުމާއި ހުޅުވުން އޮންނާނީ 2019ޑިސެމްބަރ 22 ވާ އާދިއްތަ ދުވަހުގެ 11:00 ގައި ދ. އަތޮޅު ތަޢުލީމީ މަރުކަޒުގައެވެ.\nސުންގަޑި: 18 ޑިސެންބަރު 2019 13:00


ބޮލީވުޑްގެ މަޝްހޫރު ފިލްމީތަރި އަމީތާބް ބައްޗަން ގެ އާއިލާ ހާސް ކަމެއްގެތެރޭ – DhiDaily\nބޮލީވުޑްގެ މަޝްހޫރު ފިލްމީތަރި އަމީތާބް ބައްޗަން ގެ އާއިލާ ހާސް ކަމެއްގެތެރޭ\nބޮލީވްޑްގެ އެކްޓަރު އަބީޝޭކް ބަޗަން އާއި އަމީތާބް ބައްޗަން ކޮވިޑް-19 އަށް ފައްސިވެއްޖެއެވެ.\nއަބީޝޭކް ކޮށްފައިވާ ޓުވީޓެއްގައި ބުނެފައިވަނީ އޭނާ އާއި ބައްޕަ އަމީތާބު ބަޗަން ކޮވިޑް އަށް ޕޮޒިޓިވް ވެފައި ވާކަމަށެވެ. ދެމީހުން ވެސް މިހާރު އޮތީ ހޮސްޕިޓަލްގައި އެޑްމިޓް ކޮށްފައި ކަމަށް ވެސް އަބީޝޭކްގެ ޓުވީޓުގައި ބުނެފައި ވެއެވެ.\nއަމީތާބަކީ އުމުރުން 77 އަހަރުގެ މީހަކަށް ވުމުން ކޮވިޑް-19 ޖެހި ފުރާނައަށް ނުރައްކާ ވެދާނެ ކެޓަގަރީގައި ހިމެނެއެވެ. އިންޑިއާގެ މީޑިއާ ތަކުން ވަނީ އަމީތާބު ނޭވާލާން ދަތި ތަކަކާއި ކުރިމަތިވާ ކަމަށް ބުނެ ރިޕޯޓު ވެސް ކޮށްފައެވެ.\nމިކަމާ ގުޅިގެން އައިޝްވާރިއާ ބައްޗަން ކޮށްފައިވާ ޓުވީޓެއްގައި ބުނެފައި ވަނީ އޭނާގެ ހާލު ރަނގަޅު ކަމަށެވެ. އަދި އަބީޝޭކް އާއި އަމީތާބް އަށް އަވަސް ޝިފާ އަކަށް އެދޭ ވާހަކަ ވެސް އައިޝްވާރިއާ ވަނީ ބުނެފައި ވެއެވެ.\nބައްޗަން އާއިލާގެ ސަޕޯޓަރުން ދަނީ އަމީތާބް އާއި ދަރިފުޅު އަބީޝޭކް ކޮވިޑް އަށް ފައްސި ވުމުން އެކަމާ ހިތާމަ ކޮށް އަވަސް ޝިފާ އެއް ލިބުމަށް އެދި ހެޔޮ އެދުންތައް ފޮނުވަމުންނެވެ.\nވަރުން އާއި ނަތާޝާ ކައިވެނި ކޮށްފި


ރާސްތާ2 (31) – Esfiya – Dhivehi Vaahaka Site\n- by Kiyara - 104- January 30, 2020\nޕްރެކްޓިސްއަށް ދާން ތައްޔާރުވި އަލްޔަސްގެ ހިތް ބާރަށް ތެޅެމުން ދިޔައެވެ. އަކްމަލްއާއި ކުރިމަތި ލާނެ ގޮތެއް އޭނާއަކަށް ނޭންގެއެވެ. ރޭގައި އަދި ފަތިހުވެސް އަލައިކާގެ ޚަބަރެއް ނުވުމުން ނުތަނަވަސްކަން އިތުރުވިއެވެ. އޭނާ ދެފަހަރު އަލައިކާއަށް ގުޅައިގެން ފޯނެއް ނުނެގިއެވެ.\nއަތުގައި އޮތް ރިންގްވަމުން ދިޔަ ފޯނަށް ބަލަހައްޓައިގެން އަލައިކާ އިނެވެ. ދެފަހަރަށް ރިންގްވެފައި ކެނޑުނުއިރުވެސް ޖަވާބުދޭކަށް ޚިޔާލެއް ނުކުރިއެވެ. ބައްޕަ އަދި މަންމަ އަލްޔަސްއާއި މެދު ހިތްހަމަ ނުޖެހެއޭ ބުނާނެހާ ހިތްވަރެއް އޭނާ ގަޔަކު ނެތެވެ. ދެވަނަ ފަހަރަށް ފޯނު ކެނޑުމުން އަލައިކާ ފޯނު ނިއްވާލައިފައި އެނދުމައްޗަށް އެއްލާލިއެވެ.\nޔޫސުފް ޕްރެކްޓިސްއަށް ދާން ތައްޔާރުވެގެން ނުކުތުމުން މާނީ އަދި އާރާޝްވެސް ހައިރާންވިއެވެ. ރޭގައި ފެނުނު އެއްވެސް ކުލަވަރެއް ޔޫސުފްގެ މޫނު މައްޗަކުން ނުފެނެއެވެ. ރޭގައި ކަމެއް ވީ ހެންވެސް ހީނުވެއެވެ. “ބައްޕަ ލައިދެން ދަންތަ؟” ޔޫސުފް އެކަނި ފޮނުވަން ހިތް ނޭދުމުން އާރާޝް އެހިއެވެ. ޔޫސުފް ބޯޖަހާލުމުން އާރާޝްވެސް ޔޫސުފް ފަހަތުން ނިކުތެވެ.\nދަނޑަށް ގޮއްސައި ވަންނަން ނުކެރިގެން އެތައް އިރަކު އަލްޔަސް ބޭރުގައި މަޑު ކުރިއެވެ. އަމިއްލަ ނަފްސު ހަމައަކަށް އަޅުވަން ދެތިން ފަހަރު ފުންކޮށް ނޭވައި ލިއެވެ. ހަމައަކަށް އެޅުނުކަން ޔަގީން ވުމުން ހަމަޖެހޭގޮތް ދައްކަމުން އަލްޔަސް އެތެރެއަށް ވަނެވެ.\nއެތެރެއަށް ވަދެގެން އަންނަ އަލްޔަސް ފެނުމުން އަކްމަލްއަށް އެތެރެއެތެރެއިން ހެވުނެވެ. ރޭގައި އޭނާއަށް އަލައިކާ ގާތު އެކައްޗެއްވެސް ނުބުނެވުމުން ދެކުދިންވެސް ތިބޭނީ ކަންބޮޑުވެފައިކަން އެނގުނެވެ. ދެކުދިން ތަޅުވާލާނީއޭ ހިތައި އަކްމަލް މޫނު މަތިން އެއްވެސް އަސަރެއް ނުދައްކައި ހުއްޓެވެ.\nްއަކްމަލް ފެނުމުން އަލްޔަސް ދުރުބަލައިލާ ގޮތުން ހީވަނީ ފުރޭތައެއް ފެނިގެން މޫނު އަނބުރާލާހެންނެވެ. ހުރިހާ ކުޅުންތެރިންނަށްވެސް އަލްޔަސް ބިރުގަނެފައި ހުރިކަން ފާހަގަވިއެވެ.\nޔޫސުފް ގޮވައިގެން ގޮސް އާރާޝް ވެސް އެތެރެއަށް ވަނެވެ. އޭނާ ފެނުމުން ހުރިހާ ކުޅުންތެރިންވެސް އިހްތިރާމް އަދާކުރިއެވެ. އާރާޝް އަތުގެ އިޝާރާތުން އަކްމަލް ގާތު ތަންކޮޅެއް ދުރަށް ޖެހިލަން އެދުނެވެ.\n“އަލްކޮ އޯކޭތަ؟” ކުޅުންތެރިންނާ ފުދޭވަރަކަށް ދުރަށް އާދެވުމުން އާރާޝް އަހާލިއެވެ. “އާނ ކިހިނެއްވީ؟ އޭ ބްރޯ ކައޭ އޭރުވެސް ބުނީ ރަނގަޅަށޭ އަލްކޮއާ ޔޫސުފްއާގެ ނެތް އެކަހަލަ ކަމެއް. އަލްކޮ އާއި އަލްޔަސްއާ. އަހަރުންނަށް ނުބައިކޮށް މާނަ ނެގުނީ” އަކްމަލް ހަމަޖެހިލައިފައި ހުރެ ބުންޏެވެ. އާރާޝް އެހެންހޭ ބުނެފައި ރޭގައި ޔޫސުފް ކަންތައް ކުރި ގޮތް ކިޔައިދިނެވެ. އަދި މިއަދު ޕްރެކްޓިހުގައި އޭނާއަށް ރަނގަޅަށް ނުކުޅެވިދާނެ ކަމުގައިވެސް ބުންޏެވެ. “ދެން އަލްކޮ ނޫނިއްޔާ ކޮން ކުއްޖެއް ބާ؟” އާރާޝް އަމިއްލަ ހިތައި އެ ސުވާލު ކޮށްލިއެވެ. އަކްމަލް ގާތު ޔޫސުފްއަށް ބަލައިލަން ބުންޏެވެ.\nޕްރެކްޓިސްގަޑީ ޔޫސުފް އޭނާގެ ސިކުނޑިއަށް ބޭކާރު ހުރިހާ ކަމެއް ނެރެލިއެވެ. އޭނާގެ ހުރިހާ އަމާޒެއް ހުރީ ކުޅުމަށެވެ. އެހެން ހުރިހާ ކުޅުންތެރިންނަށް ވުރެ ޔޫސުފްގެ މަސައްކަތް ރަނގަަޅެވެ. ރޭގައި ޔޫސުފްއާއި ނަވާރްއާ ދެމެދު ކަންތައް ހިނގައި ދިޔަ ގޮތް ނޭންގި ހުރި އަލްޔަސް ހީކުރީ ޔޫސުފް މޮޅަށް ކުޅެމުން އެދަނީ މާބޮޑަށް އުފާވެފައި ހުރުމުން ކަމަށެވެ. އަކްމަލްދެކެ ގަނެފައި ހުރި ބިރެއްގެ ސަބަބުން އަލްޔަސްއަށް މާ ރަނަގަޅަށް ކުޅެވޭ ގޮތެއް ނުވެއެވެ. އޭނާގެ ވިސްނުން ހުރީ އެހެން ކަންތަކާ މެދުގައެވެ.\nއަލައިކާ އާއި އައިރާ ތިބީ އައިރާ ކޮޓަރީގައެވެ. އައިރާގެ އެނދުގައި އޮށޯވެގެން އެނބުރޭ ފަންކާއަަށް ބަލަން އަލައިކާ އޮތެވެ. “ބައްޕަ ނޭންގެ އަލްޔަސް ޓީމުން ބޭރުކޮށް ނުލާނެ ކަމެއްވެސް” ކަންބޮޑުވެފައި އަލައިކާ ބުނުމުން އައިރާއަށް ބާރު ބާރަށް ހެވުނެވެ. އަލައިކާ ތުންދަމާލަމުން ދެން އަސްލުވެސްއޭ ބުނެލިއެވެ. “ސާބަސް އިނގޭ އަލްކޮއަށް. އަކްމަލްބޭބެ އެހެނެއް ނުހަދާނެ. ރޭގަ އެއްޗެކޭ އެނުބުނީ ކުޑަވަރެއްގެ ޝޮކެއް ޖެހުނީމަ ނޫނީ ވެދާނެ އަލްކޮއާއި އަލްޔަސް ތަޅުވަން ކަމަަށް” އައިރާ ބެލީ އަލައިކާގެ ނުތަނަވަސްކަން ފިލުވަދެވޭތޯއެވެ. ގޯސްކޮށް ނުވިސްނުމަށް އެތައް ފަހަރަ އަލައިކާއަށް ނަސޭހަތްތެރިވިއެވެ. “ތިއެއް ނޫނޭ ޔޫސުފްއާ ނަވާގެ ކަންތައް ކިހިނެއް؟” ޔޫސުފްގެ ޚަބަރެއް އަދި ނުވާތީ އައިރާ އަހާލިއެވެ. “އޯ މޭން. އައި ޓޯޓަލީ ފޮގޮޓް އެބައުޓް ދެމް. ނޭންގެ ދެމީހުން ކުރެ އެކަކުގެވެސް ޚަބަރެއް ނުވޭ. އައި ހޯޕް އެވްރީތިން ވެންޓް ވެލް” ގެއަށް އައިސްވެސް ޔޫސުފްގެ ޚަބަރެއް ބަލާލަން އަލައިކާ ހަނދާންނެތުނެވެ.\n“އެކަމަކު ދެން އެއީ އަލް ނޫންވެއްޖެޔާ ކޮން ކުއްޖެއް؟ އަނެއްކާ ޔޫސުފް…” މާނީ އާއި އިޝްމާ އަދި ނަވްޔާ ތިބީ ޓެރަހުގައެވެ. ތިން ތަށި ކޮފީއާއި ހެދިކާ ތަށްޓެއް ހިފައިގެން އެމީހުން ތިބީ ޓެރަހުގައި ހުރި މޭޒުދޮށުގައެވެ. “ނުންނޫ ޔޫސުފްއަށް އެހިތާމަ ލިބުނީ އަލްކޮގެ ފަރާތުންކަމަށް ވާނަމަ މާފަށް އެދެން” “ނޫން ދޮންތާ. ޔޫ ޑޯންޓް ހޭވް ޓު އެޕޮލޮޖައިޒް. އެއީ އަލްކޮގެ ފޯލްޓެއް ނޫން އެހެންނޫނަސް މަށަށް ހީވަނީ އާރާޝް ބުނީ ރަނގަޅަށް ހެން އެކުއްޖަކީ އަލްއެއް ނޫންކަންނޭންގެ” މާނީގެ ވާހަކައަށް ނަވްޔާ އަދި އިޝްމާ ވެސް އެއްބަސްވިއެވެ. އެކުދިން ކުޑައިރުއްސުރެ އެކުގައި އުޅުނު ގޮތް ވަނީ ފެނިފައެވެ. ޔާޒްއާއި އައިރާ އޮތް ގުޅުމާއި އަލައިކާ އަދި ޔޫސުފްގެ ގުޅުން ތަފާތެވެ. އަދި ޔާޒްއާއީ އަލައިކާ އޮތް ގުޅުމާއި ޔޫސުފްއާއި އައިރާގެ އޮންނަ ގުޅުންވެސް ތަފާތެވެ. ފެށުނީންސުރެ އަނެއް ތިން ކުދިން ޔޫސުފް ދެކެމުން އައީ ކޮއްކޮއެެއް ގޮތަށެވެ. ޔާޒް އަދި އައިރާ އަލައިކާއާ މެދުވެސް ދެކުނީ އެފަދައިންނެވެ. އަލައިކާ އަދި ޔޫސުފްވެސް އައިރާއާއީ ޔާޒް ދެކެމުން އައި ބޭބެއާއި ދައްތާއި ގޮތަށެވެ. އެހެނަސް ޔާޒް އަދި އައިރާ އެގޮތަށް ނުދެކެވެއެވެ. ކުޑައިރުއްސުރެ ދެމީހުން އުޅެމުން ދިޔައީ ގާތް އެކުވެރިންހެންނެވެ.\nސިޓިން ރޫމް ސޯފާގައި ޚިޔާލަކަށް ގެއްލިފައި ނަވާރް އިނެވެ. ރޭގައި ޔޫސުފްގެ އަމަލުތައް ބަދަލުވެގެން ދިޔަ ގޮތް ނަވާރްއަށް ފެނުނެވެ. “ނަވާރް ޑޯންޓް ފޯލް ފޯރ ދި ޓްރެޕް. އެއީ ހަމަ އެކަހަލަ ފިރިހެނުންގެ ގޮތް. އެއުޅެނީ ދެރަވާ ކަމަށް ހެދިގެން ނަވާރްގެ ހިތް ކަފަކޮޅެއްހާ މަޑުވޭތޯ ބަލަން. ނޫނީ އެކަލަ މީހަކާއެކު ނަވާރް ނޫޅޭނަމޭ ބުނީމަ އެއީ ދޮގެއްކަން ސާބިތުކޮށްދޭން. ޔޫސުފްމެން ކަހަލަ މީހުންނަށް ލޮތްބަކީ ކޯޗެއްކަމެއް ނޭންގޭނެ. ސްޓޭ އަވޭ ފްރޮމް ހިމް ނަވާރް. އެހެންނޫނިއްޔާ ހިތް ހަލާކުވެ ދުނިޔޭން މޮޔަވާން ޖެހިދާނެ” ނަވާރް އޭނާގެ އަމިއްލަ ހިތަށް ވިސްނައިދިނީ ޔޫސުފްއާއި ދުރުން އުޅުމަށެވެ. ޔޫސުފް ކަހަލަ ކުދިންނަށް ހަގީގީ ލޮތްބަކި ކޮބައި ކަމެއް ނޭންގޭނެ ކަމަށް ނަވާރްއަށް ހީކުރެވުނެވެ.\nޕްރެކްޓިސް ނިންމާފައި އަލްޔަސް ނިކުންނަށް އުޅެނިކޮށް އަކްމަލް ގޮވާލިއެވެ. އަލްޔަސްގެ ހިތް މޭފަޅައިފައި ނުނިކުތީ ކިރިޔާއެވެ. އަތްތުރުތުރު އަޅައި އޮށް ދާހިއްލަން ފެށިއެވެ. ގަދަކަމުން ކަހަލަ ގޮތަކަށް ހިނިތުންވެލަމުން އަލްޔަސް އަކްމަލްއާއި ކުރިމަތިލިއެވެ. އަލްޔަސްއަށް ހީވަމުން ދިޔައީ އަކްމަލް ނުރުހިފައި ހުރިހެންނެވެ. އަކްމަލްގެ މޫނުން އެއްވެސް އަސަރެއް ފާޅެއް ނުވެއެވެ. “އަލްކޮދެކެ ވަރަށް ލޯބިވޭތަ؟” އަލްޔަސްއަށް އިސްއުފުލައި އަކްމަލްއަށް ބަލާކަށެއް ނުކެރުނެވެ. އެއަށްވުރެ އޭނާ ހުރީ ލަދުންނެވެ. ނަމަވެސް އަލައިކާދެކެ ވާ ލޮތްބެއްގެ ސަބަބުން އަކްމަލްއާއި ކުރިމަތިލާން ބޭނުންވިއެވެ. އުމުރަށް އަލައިކާ އޭނާގެ މީހަކަށް ހަދަން ބޭނުމިއްޔާ އަކްމަލްއާއި ކުރިމަތިލާން ޖެހޭނެކަން އަލްޔަސް ދަނެއެވެ. އެހާ ފިނޑިވެގެން އެކަން ކާމިޔާބެއް ނުވާނެއެވެ. އަކްމަލް ކުރި ސުވާލަށް އަލްޔަސް ޖަވާބުދިނެވެ. “ވަރަށް ލޯބިވޭ. އަލައިކާއާ އެކީގަ ލައިފެއް ފަށަން ވަރަށް ބޭނުން. އަސްލު ކެރިއާރގަ ލިބޭ ހުރިހާ ކާމިޔާބީއެއް ހޯދަން ބޭނުމީ އަލައިކާއާ އެކީގަ. އެކަމު އެއީ ކޯޗްެގެ އެއްވެސް މައްސަލައެއް ނެތިއްޔާ. ކޯޗުގެ ކެރިއާރއަށް އޭގެން އަސަރު ނުކުރަންނާމުން. ކޯޗު ނުގަބޫލިއްޔާ އަލައިކާއާ އަޅުގަނޑު ދުރުވާނަން” އެންމެ ފަހު ޖުމްލަ ބުނިއިރު އަލްޔަސް އަޑުގައި ރިހުން އެކުލެވިގެން ވިއެވެ. އަލައިކާދެކެ ލޯބިވާ ވާހަކަ ބުނިއިރު އެދެލޮލުން ތެދުވެރިކަން ނޫން އެއްޗެއް އަކްމަލްއަކަށް ނުފެނުނެވެ.\nއަލްޔަސް ނުވެސް ވިސްނާ ހުއްޓާ އަކްމަލް އޭނާ ގައިގައި ބައްދާލިއެވެ. “ކެރިއާރއަށް ވުރެ ބޮޑަށް މުހިންމީ އަލްކޮގެ ހެޕިނެސް. އަލްޔަސް އަލްކޮއާ އެކީ ރީތި ގޮތުގަ އުޅެން ބޭނުމިއްޔާ ކޯޗުގެ އެއްވެސް މައްސަލައެއް ނެތް. އިނގޭތަ ކޯޗަށް އެންމެ ފުރަތަމަ އަލްޔަސްގެ ކުޅުން ދެއްކީވެސް އަލްކޮ. ޓީމަށް އަލްޔަސް ގެންނަން ރިކޮމެންޑްވެސް ކުރީ އަލްކޮ. އައި އޯލްވޭޒް ފެލްޓް ޔު ވާރ ސްޕެޝަލް. އެންޑް އަދި އެހަށް އަލްކޮ ގާތު ނުބުނައްޗޭ ބައްޕަ އޯކޭ ވިކަން. އެންޑް ކޮންގްރަޖުލޭޝަންސް ސަން” އަލްޔަސްއަށް ލިބުނު އުފާވެރިކަން ބަޔާން ކުރަންވެސް ނޭންގުނެވެ. އޭނާއާއި އަލައިކާގެ ގުޅުމަށް އަކްމަލް ގަބޫލުކަން އެނގުމާއެކު ބޭނުންވީ އެވަގުތުން ވަގުތަށް އަލައިކާއާއި ކައިވެނި ކުރާށެވެ.\nއަލްޔަސް ފަދަ ޒުވާނެއް އަލައިކާގެ ހަޔާތަށް އައުމުން އަކްމަލް އުފާވިއެވެ. އަލައިކާއަށް ދެރަގޮތެއް އަލްޔަސް ނުހަދާނެކަމުގެ ޔަގީންކަން އަކްމަލްއަށް އޮތެވެ.\nއަލްޔަސް ނިކުންނަން ދެން ޔޫސުފް ބޭރުގައި މަޑުކޮށްގެން ހުއްޓެވެ. އާރާޝްވެސް ކާރު ޕާކުކޮށްފައި ކާރު ކައިރީގައި މަޑުކޮށްލައިގެން އިނެވެ. އަލްޔަސް އައުމުން އަކްމަލް ބުނީ ކީކޭތޯ ޔޫސުފް އެހިއެވެ. ރަކިވެހުރެވެސް އަލްޔަސް ޔޫސުފްއަށް ކިޔައިދިނެވެ. ޔޫސުފް އޭނާގެ ހިތާމަތިން ހަނދާން ނައްތާލާފައި އެކުވެރިޔާގެ އުފަލުގައި ބައިވެރިވިއެވެ. ދައްތަގެ ހަޔާތަށް އަލްޔަސް ފަދަ ހަރުދަނާ ޒުވާނެއް އައުމުން އެކަމާ އުފާވިއެވެ.\nޔޫސުފްގެ ހަރަކާތްތަކަށް ބަލަން ހުރި އާރާޝްއަށް ޔޫސުފް ލޯބިވާ އަންހެން ކުއްޖަކީ އަލައިކާ ނޫންކަން ޔަގީންވިއެވެ. އަތުގައި އޮތް ފޯނު ޖީބަށް ލައިފައި އެތެރެއަށް ވަންނަން އާރާޝް ހިނގައިގަތެވެ.\nޔޫސުފް އެއްވެސް ކަމެއް ނުދައްކާ އެހެން ދުވަސްތަކަށް ވުރެ ރަނގަޅަށް ޕްރެކްޓިސްގައި މަސައްކަތް ކުރިކަމަށް އަކްމަލް ބުންޏެވެ. ޔޫސުފްއަށް ކަމެއްވެފައި ހުރިހެންވެސް ހީނުވާކަމަށް ބުންޏެވެ. އާރާޝް ބޯޖަހައިލައިފައި އެންމެ ރަނގަޅޭ ބުނެފައި ނިކުތެވެ.\nއަލްޔަސް ނަވާރްގެ ވާހަކަ އެހުމުން ޔޫސުފް މޫނުގެ ކުލަވަރު ބަދަލުވި ގޮތުން ކަންކަން ގޯސްކަން އަލްޔަސްއަށް އިނގުނެވެ. ޔޫސުފް އަނގައިންވެސް ނުބުނެ އިސްޖަހައިގެން އިނެވެ. އަލްޔަސް އިތުރަށް ސުވާލު ކުރަން އުޅެނިކޮށް އާރާޝް އައުމުން ނުކުރެވުނީއެވެ. އާރާޝް އައުމާއެކު ދަނީކަމަށް ބުނެފައި ޔޫސުފް ހިނގައިގަތެވެ.\nއައިރާގެ ދެލޯ ކަރުނައިން ފުރެމުން ދިޔައެވެ. އުފަލުގެ ކަރުނައެވެ. އޭނާގެ ކުރިމަތީގައި ހުރި ކައިވެނީގެ ހެނދުން ފެނިފައެވެ. ހުދުކުލައިގެ ބޮޑު އެހެދުން ވަނީ ވަރަށް ވެސް ފުރިހަމައަށް ތައްޔާރުކޮށްފައެވެ. އައިރާ ބޭނުންވީ އެވަގުތު އެހެދުން ލާށެވެ. އައިރާ ދެފަރާތުގައި ތިބި އިސްރާ އަދި ނަވްޔާވެސް ތިބީ ހެވިފައެވެ. އަމިއްލަ އަތުން ތައްޔާރު ކުރި ހެދުން އައިރާއަށް ކަމުދިޔައިމައެވެ. އައިރާ ނަވްޔާ އަދި އިސްރާ ގައިގައި އެއްފަހަރާ ބައްދައިގަތެވެ. އަދި ޝުކުރުއަދާކުރިއެވެ.\nއިޝްމާ އަދި މާނީއާ އެއްކޮށް އެތަނަށް އައި އަލައިކާގެ ދެލޯ ބޮޑުވެ އަނގަ ހުޅުވުނެވެ. “ވާއު. އަޅޭ އަލްކޮ ވެޑިންއަށް ވެސް މިކަހަލަ ހެދުމެއް ހަދައިދެއްޗޭ!” އަލައިކާ ދިޔަ ގޮތަށް ގޮސް ހެދުމުގެ ފަސްބައިގައި ހިފައި އަތަށް ނެގިއެވެ. އަލައިކާ އުޅެމުން ދިޔަ ގޮތުން އެންމެން ގާތަށް ވެސް ހިނިއައެވެ.\nއެއް ހަފްތާ ފަހުން އޮންނަ ކައިވެންނަށް އެންމެންވެސް ފުރިހަމައަށް ތައްޔާރުވަމުން ގެންދިޔައެވެ. ބޭރުގައުމުތަކުގައި އުޅޭ އަހުސަމް އަދި މާއިޒްގެ އެކުވެރި ކުޅުންތެރިން ރާއްޖެ އަންނަމުން ދިޔައެވެ. ދުނިޔޭގެ ނަން މަޝްހޫރު ކުޅުންތެރިން އެކައިވެންނަށް އަންނަމުން ދިޔައެވެ. އައިރާއާއި ޔާޒްގެ ކައިވެނީގެ ޚަބަރު ނޫހުގައި އަލައިކާ ލިޔުނެވެ. އަހުސަމް އަދި މާއިޒްގެ ސަޕޯޓަރުން އެ ލިޔުން މުޅި ސޯޝަލް މީޑިއާގައި ޝެއާރކޮށް އެދެކުދިންނަށް މަރުހަބާކިއެވެ.\nSalam all. Once again i am sry fr the late update. In Sha Allah next part vyhaaves avahakah genesdheveytho try kuraanan. And its going to beaspecial episode. Aira and yaaz ge wedding ohnnany. I wud like to thank all the readers fr ur support and sweet words. It meansalot to me. ♥\nWowwww…varah reethi mi part vx….nd me first dhw…..whn nxt waiting….\nomg its so good!! but im so scared for when Aira finds out Yaaz doesnt love her 😭 I really thought that he did and theyre so cute together it was easy to believe\nOmg…. Woww 😍😍😍 sis mi part vest varah Varah Reethi😘😘😘😊😊😊 ahvahah up kohla dhythu ingyyy 😁😁😁😁😁😁 waiting4the nxt part😉😉😉😉😉😊😊😊😊luv yeahhhh ❤❤❤❤❤❤❤😘😘😘😘😘😘❤❤\nVarah💯💯💯varah💯💯💯varah💯 varah💯💯💯varah💯💯💯reethi💯 maa sha Allah.💯💯💯waiting💯for the💯💯next💯💯💯part.💯💯❤❤\nShifzeena Abdul Wahaab says:\nWhn next part kiyaa??


Mihaaru ge volleyboalha award ah vaadha kuraa kulhuntheringe nantha iulaan kohfi | Mihaaru\nމިހާރުގެ ވޮލީބޯޅަ އެވޯޑަށް ވާދަކުރާ ކުޅުންތެރިންގެ ނަންތައް އިއުލާންކޮށްފި\nއެންމެ މޮޅު ފިރިހެން ވޮލީބޯޅަ ކުޅުންތެރިޔާގެ އެވޯޑަށް ވާދަކުރާ ކުޅުންތެރިން (ކ-ވ) ހުޒާންޓެ، ލޯންގޭ، ނިލާމް، ވިޝާމް އަދި ކުޑަކާއްޓޭ.\n27 އެޕްރީލް 2018 - 07:53\nމިހާރު" ނޫހުން މުޅިން އަލަށް ތައާރަފްކުރާ މިހާރު އެވޯޑްސްގައި ހޮވާ މިދިޔަ އަހަރުގެ އެންމެ މޮޅު ފިރިހެން އަދި އަންހެން ވޮލީބޯޅަ ކުޅުންތެރިޔާ އާއި ދެ ޖިންސުން އެންމެ މޮޅު ޒުވާން ކުޅުންތެރިޔާގެ މަގާމަށް މިދިޔަ ސީޒަނުން ވާދަކުރާ ކުޅުންތެރިންގެ ނަންތައް އިއުލާންކޮށްފި އެވެ.\nއެންމެ މޮޅު ފިރިހެން ވޮލީބޯޅަ ކުޅުންތެރިޔާގެ މަގާމަށް ވާދަކުރަނީ ހުސެއިން ވިސާމް (ބުޅިކެ)، ހަސަން ނިލާމް، އިސްމާއިލް ސާޖިދު (ކުޑަކާއްޓޭ)، އަހުމަދު އަބްދުލް ކަރީމް (ލޯންގޭ) އަދި އަލީ ހުޒާމް (ހުޒާންޓެ) އެވެ.\nއެވޯޑްސްގެ މީޑިއާ ޕާޓްނަރު ވީމީޑިއާގެ ވީޓީވީން ރޭ ގެނެސްދިން އެވޯޑްސްގެ ކައުންޓްޑައުން ޝޯގައި ގަދަ ފަސް ކުޅުންތެރިންގެ ނަންތައް އިއުލާންކޮށްދެއްވީ ވޮލީބޯޅަ އެސޯސިއޭޝަނުގެ ޖެނެރަލް ސެކްރެޓަރީ އަދި ކުރީގެ މަޝްހޫރު ކުޅުންތެރިޔާ އަހުމަދު އަދީލް (ބޭބެ) އެވެ.\nމިދިޔަ އަހަރުގެ އެންމެ މޮޅު ޒުވާން ފިރިހެން ވޮލީބޯޅަ ކުޅުންތެރިޔާގެ އެވޯޑަށް ނޮމިނޭޓްވެފައިވަނީ ހުސެއިން ރައްޒާން، މުހައްމަދު މިމްރާހް ހަސަން (މިންމި) އަދި މުހައްމަދު އަލީ އެވެ.\nއެންމެ މޮޅު އަންހެން ވޮލީބޯޅަ ކުޅުންތެރިޔާގެ އެވޯޑަށް ވާދަކުރާ ކުޅުންތެރިން (ކ-ވ) އަޒީފާ، އަރީޝާ، ޖޫޒަން، ހައްވަ އަދި ސިލްމާ.\nއެންމެ މޮޅު އަންހެން ވޮލީބޯޅަ ކުޅުންތެރިޔާގެ މަގާމަށް ވާދަކުރާ ފަސް ކުޅުންތެރިންނަކީ ހައްވާ ރާޝިދާ، އައިމިނަތު އަރީޝާ، ފާތިމަތު އަޒީފާ، ފާތިމަތު ޖޫޒަން އަދި ސިލްމާ ޒާހިރެވެ.\nމި މަގާމަށް ވާދަކުރާ ކުޅުންތެރިންގެ ނަންތައް އިއުލާންކޮށްދެއްވީ ރާއްޖޭގައި އުފެދުނު އެންމެ މޮޅު އެއް އަންހެން ވޮލީބޯޅަ ކުޅުންތެރިޔާ އަދި ފުޓްބޯޅަ އެސޯސިއޭޝަނުގެ ނައިބް ރައީސާ އައިޝަތު ނާޒިމާ އެވެ.\nއެންމެ މޮޅު ޒުވާން އަންހެން ވޮލީބޯޅަ ކުޅުންތެރިޔާގެ މަގާމަށް ނޮމިނޭޓްވެފައިވަނީ ސީނިއާ އެވޯޑަށް ވެސް ޝޯޓްލިސްޓްވެފައިވާ އަރީޝާގެ އިތުރުން އައިމިނަތު ރިޔާޝާ އަދި ހަމްނާ ހުސެއިން އަލިދީދީ އެވެ.\nވޮލީބޯޅައިގެ މި ހަތަރު އެވޯޑުގެ އިތުރުން ފުޓްބޯޅައިން އެންމެ މޮޅު ކުޅުންތެރިޔާ އާއި އެންމެ އުއްމީދީ ކުޅުންތެރިޔަ ހޮވާނެ އެވެ. އަދި ޓޭބަލް ޓެނިސް، އެތުލެޓިކްސް، ބެޑްމިންޓަން އަދި ސްވިމިން އެއްކޮށްލައިގެން ދެ ޖިންސުން އެންމެ މޮޅު ތިން ކުޅުންތެރިންނާއި އެންމެ މޮޅު ޒުވާން ކުޅުންތެރިޔާ އަށް އެވޯޑް ދިނުމަށް ހަމަޖެހިފައިވެ އެވެ.\nމިދިޔަ އަހަރު ކުޅުންތެރިން ކުރި މަސައްކަތް ފަނޑިޔާރުން މިހާރު ވަނީ ވަޒަންކޮށް ނިންމައިފަ އެވެ. ދެން އޮތީ އެވޯޑުގެ ހައްގުވެރިންނާ އިނާމްތައް ހަވާލުކުރުމެވެ. އެކަން ވަރަށް ކުލަގަދަގޮތެއްގައި ބޭއްވުމަށް މިހާރު ނޫހުން އަންނަނީ އެންމެ ފަހުގެ ތައްޔާރީތައް ވަމުންނެވެ.\nޖޫޒަން އަށް ހައްޤު އެވޯރޑެއް\nއެވޯޑެއް ދޭން ހައްގުވޭތަ ؟ މުބާރާތެއް ކުޅެފިއްޔާ ސީދާ3ސެޓުން ބަލި\nތިޔަ ކުޅުންތެތިން ހޮވި ޖަޖުންތަކަށް ވަރަށް ސަލާމް\nތީ ކުޅިވަރު ހަލާކު ކުރަން ދޭ އެވޯޑެއް. ކުޅުންތެރިން ބުރަމަސައްކަތް ކޮއް މިދިޔަ އަހަރު ކުލަބުތަކަށް ކާމިޔަބު ހޯދަ ދިނީނަ ފުލަށް ދާ ޓީމުތަކުގެ ކުޅުންތެރިންނަށް އެވޯޑު ނޮމިނޭޓުވީ. މީ އަޖައުބެއްނު.\nމީ ވަކި ބަޔަކަށް ވީމަ ލިބޭ އެއްޗެއްތަ؟ މިދިޔަ އަހަރު ސީލައިފަށް ނުލިބޭ އެއްނެ ތައްޓެއްވެސް އެކަމަކު އެޓީމުގެ2ކުޅުންތެރިން ގަދަ5އެއްގަ! ގައުމީ މުބާރާތުގެ4ވަނައަށް ސީލައިފް ދިޔައީ. ޢެހެންވީމަ މޮޅަށް ކުޅޭ ކުޅުންތެރިންނަށް ނުލިބި ހަމަ ގަދަ ނަންތަކަށް ދޭ އެވޯޑެއްދޯ ތީ!\nމޮޅަށް ކުޅުނީ ހުރިހާ ޓީމެއްގެވެސް ބިދޭސީ ކުޅުނތެރިން. ދެން ލޯންގޭ. ސީލައިފްގެ ބިދޭސީ ކުޅުންތެރިންނަށް ނުކުޅެވުނީ. އެހެންނޭ ކިޔާފަ ބިދޭސީ ކުޅުންތެރިން ނޮމިނޭޓްކުރަންވީތޯ؟ ސީލައިފްގެ 2ކުޅުންތެރިންނަށްވުރެ މޮޅަށް ކުޅުނު އަދި ލިސްޓުގަ ނުހިމެނޭ ދިވެހި 2ކުޅުންތެރިން ބުނެދޭންވީނު؟


ކަމަދޫގައި ފެނާއި ނަރުދަމާ ގާއިމު ކުރުމަށް ހޮޅިއާއި އެހެނިހެން އެރަަށަށް ތަކެތި ގެންގޮސްފި | Atoll News\nކަމަދޫގައި ފެނާއި ނަރުދަމާ ގާއިމު ކުރުމަށް ހޮޅިއާއި އެހެނިހެން އެރަަށަށް ތަކެތި ގެންގޮސްފި\nޝާއިޢުކުރީ: މުޙައްމަދު އަފްރާޙް ޖުލައި 6, 2021, 14:15\nބ. ކަމަދޫގެ ފެނާއި ނަރުދަމާ ނިޒާމް ޤާއިމްކުރުމުގެ ޢަމަލީ މަސައްކަތްތައް ކުރަމުން އަންނަކަމަށް އެމް.ޑަބްލިޔު.އެސް.ސީން ބުނެފި އެެވެ.\nއެ ކުންފުނިން ބުނީ މިހާރު ކުރިޔަށްދަނީ ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިންގ އިމާރާތްކުރުމުގެ މަސައްކަތްތައް ކަަމށެވެ. އަދި ފެނާއި ނަރުދަމާ ނިޒާމް ޤާއިމްކުރުމަށް ބޭނުންވާ ހޮޅިއާއި އެހެނިހެން ތަކެތި އެރަށަށް ގެންދެވިފައިވާ ކަމަށް ވެސް ބުންޏެވެ.\nމި މަޝްރޫޢުގައި ހިމެނޭ ފެނުގެ ނިޒާމް ޤާއިމް ކުރުމުގެ މަސައްކަތުގެ ދަށުން ކަމަދޫގައި 4.38 ކިލޯ މީޓަރގެ ދިގު ފެން ހޮޅީގެ މައި ނެޓްވޯރކް ޤާއިމް ކުރުމާއި އާރ.އޯ ފެސިލިޓީ ބިލްޑިންގ އިމާރާތް ކުރުމާއި ފެން އުފެއްދުމަށްޓަކައި2އާރ.އޯ ޕްލާންޓް ބެހެއްޓުން ހިމެނެ އެވެ. އަދި ފެން ރައްކާކުރުމަށްޓަކައި3ތާންގީ ބެހެއްޓުމާއި ގޭގޭގައި ފެންމީޓަރ ބަހައްޓައި، ފެނުގެ ކަނެކްޝަން ގުޅައިދީ، މި ގެތަކަށް ރައްކާތެރި ބޯފެން ފޯރުކޮށްދެވިގެންދާނެ އެވެ.\nމި މަޝްރޫޢުގައި ހިމެނޭ ނަރުދަމާ ނިޒާމުގެ މަސައްކަތުގެ ދަށުން ކަމަދޫގައި 3.88 ކިލޯ މީޓަރުގެ ދިގު ނަރުދަމާ މައި ނެޓްވޯކް ޤާއިމްކުރުމާއި، 474 މީޓަރގެ ޕަންޕިން ލައިން އެޅުމާއި، ނަރުދަމާގެ އިދާރީ ބިލްޑިންގ އިމާރާތް ކުރުން ވެސް ހިމެނެ އެވެ. އަދި2ޕަންޕިންގ ސްޓޭޝަނާއި އަދި ސީ އައުޓް ފޯލްއެއް ޤާއިމްކުރުން ވެސް ހިމެނެއެ ވެ.\nމީގެ އިތުރުން ގޭގޭގައި ޖަންކްޝަން ބަހައްޓައި، ނަރުދަމާ ކަނެކްޝަން ގުޅައިދީ މި ގެތަކަށް ނަރުދަމާގެ ޚިދުމަތް ފޯރުކޮށްދެވިގެން ދާ އިރު، ފެނާއި ނަރުދަމާ ނިޒާމް ހިންގާ ބެލެހެއްޓުމަށް ބޭނުންވާ ޖަނެރޭޓަރ ސެޓާއި ވެހިކަލް އަދި ފެން ތަޙުލީލު ކުރުމަށް ބޭނުންވާ ސާމާނު ފޯރުކޮށްދިނުމަށް ހަމަޖެހިފައިވާ ކަމަށް ވެސް އެ ކުންފުނިން ބުނެ އެވެ.\nކަމަދޫގެ ފެނާއި ނަރުދަމާގެ މަޝްރޫޢުއަކީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން އެ ކުންފުންޏާއި ހަވާލުކޮށްގެން ކުރިއަށް ގެންދާ މަޝްރޫއެކެވެ.\n56,662,399.46 މިލިއަން ދިވެހި ރުފިޔާގެ މި މަޝްރޫޢުގެ މުއްދަތަކީ 540 ދުވަހެވެ.\nމިމަޝްރޫޢުގެ މަސައްކަތް ނިމުމުން ކަމަދޫގެ ރައްޔިތުންނަށް ސާފު ބޯފެނާއި ރައްކާތެރި ނަރުދަމާގެ ނިޒާމެއް ލިބިގެންދާނެ އެވެ.


ރައީސުލްޖުމްހޫރިއްޔާ، ކޮވިޑް ވެކްސިންގެ ދެވަނަ ޑޯޒް ޖައްސަވައިފި - The President's Office\nރައީސުލްޖުމްހޫރިއްޔާ، ކޮވިޑް ވެކްސިންގެ ދެވަނަ ޑޯޒް ޖައްސަވައިފި\n5 އޭޕްރިލް 2021، ރިފަރެންސް: 2021-094\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ކޮވިޑް ވެކްސިންގެ ދެވަނަ ޑޯޒް ޖައްސަވައިފިއެވެ. ރައީސުލްޖުމްހޫރިއްޔާ "ކޮވިޝީލްޑް" ވެކްސިންގެ ދެ ވަނަ ޑޯޒް ޖައްސަވާފައި ވަނީ މޯލްޑިވްސް ސެންޓަރ ފޮރ ސޯޝަލް އެޑިއުކޭޝަންގައި ކުރިޔަށްދާ ވެކްސިން ސެންޓަރަށް މިއަދު ވަޑައިގެންނެވެ.\nވެެކްސިން ޖެއްސެވުމަށްފަހު އެ މަނިކުފާނު ވަނީ ފުރަތަމަ ވެކްސިން ޖެހިތާ 8 ހަފްތާވެފައިވާ ފަރާތްތަކުން ވެކްސިންގެ ދެވަނަ ޑޯޒް ޖެހުމަށް އެދިވަޑައިގަންނަވާފައެވެ. އަދި، ކޮވިޑްގެ ބަލިމަޑުކަމުން ސަލާމަތްވެވޭނީ ހުރިހާ ފަރާތްތަކެއްގެ އެއްބާރުލުމާއެކުކަމަށް އެމަނިކުފާނު ފާހަގަކުރެއްވިއެވެ.\n"ކޮވިޑް-19 ދިފާޢު" ކެމްޕޭން ފެބުރުވަރީ މަހުގެ ފުރަތަމަ ދުވަހު ރަސްމީގޮތުން ފައްޓަވައިދެއްވާފައި ވަނީ ރައީސުލްޖުމްހޫރިއްޔާއެވެ. އަދި ހަމަ އެ ދުވަހު އެމަނިކުފާނު ވަނީ ކޮވިޑް ވެކްސިންގެ ފުރަތަމަ ޑޯޒް ޖައްސަވާފައެވެ. ކޮވިޑް ވެކްސިންގެ ދެވަނަ ޑޯޒް ދިނުން ރާއްޖޭގައި ފަށާފައި ވަނީ އެޕްރީލް3ވަނަ ދުވަހު އެވެ.\nވެކްސިން ޖެހުމަށް މާލޭ ސަރަޙައްދުގައި9ސެންޓަރެއް ޤާއިމުކޮށްފައިވާއިރު ދެ މޮބައިލް ޓީމުވެސް ވެކްސިން ޖެހުމުގައި ހަރަކާތްތެރިވެއެވެ. އަތޮޅުތަކުގައި 237 ވެކްސިން ސެންޓަރު ޤާއިމުކޮށްފައިވެއެވެ.\nކޮވިޑް ވެކްސިންގެ ފުރަތަމަ ޑޯޒް މިހާތަނަށް 246،896 އަށްވުރެ ގިނަ މީހުން ޖަހާފައި ވާއިރު، ވެކްސިންގެ ދެ ވަނަ ޑޯޒް އިއްޔެއާ ހަމައަށް 3،737 މީހަކު ޖަހާފައިވެއެވެ.\nރާއްޖޭގައި ކޮވިޑް-19އާ ދެކޮޅަށް ބޭނުންކުރުމަށް މިހާރު ކޮވިޝީލްޑްގެ އިތުރުން ސިނޮފާރމް ވެކްސިންއާއި، ފައިޒާ ވެކްސިން ބޭނުންކުރުމަށް މޯލްޑިވްސް ފުޑް އެންޑް ޑްރަގްއޮތޯރިޓީން ވަނީ ހުއްދަދީފައެވެ.


Tenancy board unikoh Gedhoru kuyyah dhinumaai behey bill faas koffi\nގައުމީ ތަރައްގީއާ ތަރިކަ ކޮމިޓީގެ ބައްދަލުވުމެއް----\nޓެނަންސީ ބޯޑު އުނިކޮށް ގެދޮރު ކުއްޔަށް ދިނުމާ ބެހޭ ބިލު ފާސްކޮށްފި\n27 އޮކްޓޯބަރ 2021 - 23:24:01\nގޯތި ގެދޮރު ކުއްޔަށް ދިނުމާ ބެހޭ ބިލުން ޓެނަންސީ ބޯޑު އެކުލަވާލަންޖެހޭ ގޮތަށް އޮތްބައި އުނިކޮށް ރައްޔިތުންގެ މަޖިލީހުން ބިލު ފާސްކޮށްފި އެވެ.\nސަރުކާރުގެ ފަރާތުން މި ބިލު މަޖިލީހަށް ހުށަހެޅުއްވީ މުލަކު ދާއިރާގެ މެމްބަރު އިބްރާހިމް ނަސީރެވެ.\nބިލު އެންމެ ފުރަތަމަ މެމްބަރު ހުށަހެޅި އިރު އޮތީ މުޅި ރާއްޖޭގައި ދިރިއުޅުމަށް ކުއްޔަށް ދިނުމަށް ހުއްދަ ދޫކޮށްފައިވާ ތަންތަނުގެ ދަފްތަރެއް، ބަލަހައްޓާނެ ޓެނެންސީ ބޯޑެއް އެކުލަވާލާ ގޮތަށެވެ. އަދި އެ ބޯޑަށް ގިނަ ޒިންމާތަކެއް ލިބޭ ގޮތަށެވެ.\nއޭގެތެރޭގައި ތަނެއް ކުއްޔަށް ދޫކުރާތާ ތިން ދުވަހުގެ ތެރޭގައި ޓެނެންސީ ބޯޑަށް އަންގަން ޖެހޭ ގޮތަށާއި، ދަފްތަރުގެ މައުލޫމާތު ވެބްސައިޓެއް ނުވަތަ އެޕްލިކޭޝަނަކުން އެންމެނަށް ފެންނާނެގޮތް ހަދަން ޖެހޭނެ ކަމަށް ބިލުގައި އޮތެވެ. އަދި ޑިޕޮސިޓްގެ ގޮތުގައި ނަގާ ފައިސާ ޖަމާކުރަންވާނީ ވެސް އެ ބޯޑުން ކަނޑައަޅާ އެކައުންޓަކަށް ކަމަށާއި ކުލީގެ އެއްބަސްވުން ނިމުމަކަށް އައުމުން، އެއްބަސްވުމުގައި ހިމެނޭ ދެފަރާތުން ހުށަހަޅާ ކަންކަމަށް ބެލުމަށް ފަހު ޑިޕޮސިޓް ފައިސާ ދޫކުރާނީ ވެސް އެ ބޯޑުން ކަމަށް ބިލުގައި ވެއެވެ.\nނަމަވެސް ގައުމީ ތަރައްގީ އާއި ތަރިކަ ކޮމިޓީން މި ބިލު ދިރާސާކޮށް މަޖިލީހަށް ފޮނުވާފައިވަނީ ގިނަ އިސްލާހްތަކަކާއިއެކު ބިލަށް ބޮޑު ބަދަލުތަކެއް ގެނެސްފައެވެ.\nއެގޮތުން ޓެނެންސީ ބޯޑުގެ ބައިތައް އެ ބިލުން އުނިކޮށްފައިވާއިރު އެ ބޯޑާ މަތިކޮށް ހަވާލުކުރަންޖެހޭ ގޮަތަށް ބިލުގައި އޮތް ޒިންމާތައް މިހާރު ހަވާލުކޮށްފައި ވަނީ ހައުސިން މިނިސްޓަރާ އެވެ. އަދި ކުއްޔަށްދިނުމަށް ހުއްދަ ދޫކޮށްފައިވާ ތަންތަނުގެ ދަފްތަރު އެކުލަވާލަން ޖެހޭގޮތަށް އޮތީ މިނިސްޓްރީންނެވެ.\nއިސްލާހްކޮށް މަޖިލީހުން މިއަދު ފާސްކުރި ބިލުގައި ވާގޮތުން ޑިޕޮސިޓް ފައިސާ ޖަމާކުރަން ޖެހޭނީ ކުރިންވެސް އޮންނަ ގޮތަށް ކުއްޔަށް ދޭ ފަރާތުން ކަނޑައަޅާ އެކައުންޓަކަށެވެ.\nމި އިސްލާހުތަކާއިއެކު މިއަދުގެ މަޖިލީހުން މި ބިލް ފާސްކޮށްފައިވަނީ ވޯޓުގައި ބައިވެރިވެވަޑައިގެންނެވި 47 މެމްބަރުންގެ އިއްތިފާގުންނެވެ.\nވިސްނުން ހުރީ ނޮވެންބަރު ތިނެއްގެ ހާލަތުގައި: އާމިރު


އަވަށްޓެރިންނަށް ހެޔޮކޮށްހިތުން (ފަހުބައި)\nއެހެން ކަމުން ކޮންމެ މުސްލިމަކުވެސް އަނެއް މުސްލިމަކަށް އަދާކޮށްދޭންޖެހޭ ޙައްޤުތަކެއް ވާއިރުގައި އަވަށްޓެރިންނަށް ކަމޭހިތުމަށް މިވަނީ ނުހަނު ބާރުއަޅުއްވާފައެވެ. އެއީ މުސްލިމުންގެ މިސާލަކީ އެއްބަނޑު އެއްބަފާ ބައެއްގެ މިސާލު ކަމުގައިވާތީއެވެ. ކީރިތި ޤުރުޢާނުގައި، ޙުޖުރާތު ސޫރަތުގެ 10 ވަނަ އާޔަތުގައި، ﷲ ތަޢާލަ ވަޙީކުރައްވާފައިވާ ބަސްފުޅެއްގެ މާނާގައިވެއެވެ.\nހަމަ އެހެންމެ މިކަން ބަޔާން ކުރައްވައި، މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވާ ބަސްފުޅެއްގެ މާނާގައިވެއެވެ. ("މުޢުމިނުން އެއްބަޔަކު އަނެއްބަޔަކަށް ލޯބިވުމުގައްޔާއި، ރަޙުމުކުރުމުގައްޠާއި، އޯގާތެރިވުމުގައި، އެމީހުންގެ މިސާލަކީ އެއް ހަށިގަނޑެއްގެ މިސާލެވެ. އެ ހަށިގަނޑުން ގުނަވަނެއްގައި ވޭން އަޅާއިފިނަމަ، މުޅި ހަށިގަނޑު އެގުނަވަނާއި ހޭލާހުރުމުންނާއި ހުންއައުމުން ބައިވެރިވެއެވެ.")\nހަމަ އެހެންމެ މުސްލިމުން އެއްބަޔަކު އަނެއްބަޔަކު ދެކެ ލޯބިވާން ޖެހޭނެކަމާއި އަދި އަދި އަޚުންތަކެއް ކަމުގައި މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ބަޔާން ކުރައްވައި ޙަދީޘްކުރައްވާފައިވެއެވެ.\n("لَا يُؤْمِنُ أَحَدُكُمْ حَتَّى يُحِبَّ لِأَخِيهِ مَا يُحِبُّ لِنَفْسِهِ". )\nމާނައީ: "ތިބާގެ އަމިއްލަ ނަފްސައް ލޯބިކުރާ ގޮތް ތިބާގެ އަޚާއަށްޓަކައި ލޯބި ކޮށްފުމަށް ދާންދެން ތިޔަބައިމީހުން ކުރެ އެކަކުވެސް އީމާންވީ ކަމުގައި ނުވެއެވެ." رَوَاهُ الْبُخَارِيُّ [رقم:13]، وَمُسْلِمٌ [رقم:45]\nއަވަށްޓެރިޔާ ބޭނުންޖެހިފައިވާ ކަންތައްތައް ބަލައި އެކަންތައްތައް ބަލައި އެކަންތައްތައް ކޮށްދެވޭތޯ މަސައްކަތް ކުރުމަކީ ކައިރީގައި ދިރިއުޅޭ އަވަށްޓެރިން ކުރަންޖެހޭ ކަމެކެވެ. މީސްތަކުންނަށް ހެޔޮކޮށްހިތުމަށް އަންގަވައި މާﷲ ވަޙީ ކުރައްވާފައިވެއެވެ.\n(مَّنْ عَمِلَ صَٰلِحًا فَلِنَفْسِهِۦۖ وَمَنْ أَسَآءَ فَعَلَيْهَاۗ وَمَا رَبُّكَ بِظَلَّٰمٍ لِّلْعَبِيدِ)\nމާނައީ: "صالح عمل އެއްކޮށްފިމީހާ (ދަންނާށެވެ!) ފަހެ، އެކަމުގެ ދަރުމަހުރީ އެމީހާގެ އަމިއްލަ نفس އަށެވެ. އަދި ނުބައި عمل އެއްކޮށްފިމީހާ (ދަންނާށެވެ!) ފަހެ، އެކަމުގެ ހަލާކުހުރީ، ހަމަ އެ نفس ގެ މައްޗަށެވެ. އަދި ކަލޭގެފާނުގެ ވެރިރަސްކަލާނގެއީ، އަޅުތަކުންނަށް އަނިޔާވެރިވެވޮޑިގެންވާ ކަލަކުކަމުގައެއް ނުވެއެވެ." (فصلت 41:46)\nތިމާ ދިރިއުޅޭ ގެ ވަށައިގެން ދިރިއުޅޭ އަވަށްޓެރިއަކަށް، ތިމާ ހިތް ނޭދޭ ކަމެއް ކުރެވިގެން އެކަމަކަށް މަޢާފަށް އެދިއްޖެނަމަ މަޢާފު ކުރަންވާނެއެވެ. މަޢާފުކުރުމުގެ މާތްކަން ބަޔާންކުރައްވައި މާތް ﷲ ވަޙީ ކުރައްވާފައިވެއެވެ.\nމާނައީ: "އަދި ހަމަކަށަވަރުން، ކެތްތެރިވެ، عفو ކުރިމީހާ (ދަންނާށެވެ!) ހަމަކަށަވަރުން، އެކަންކަންވަނީ، عزم ކަނޑައަޅަންޖެހޭ ކަންތައްތަކުގެ ތެރެއިންކަން ކަށަވަރެވެ." (الشورى 42:43)\nމާތް ނަބިއްޔާ ގެ ބަސްފުޅެއްގައި ވެއެވެ. ("މާތް ﷲ އާއި އާޚިރަތް ދުވަހަށް އީމާންވާ މީހާ، ފަހެ އެމީހަކު އަވަށްޓެރިންނަށް އުނދަގޫ ނުކުރާހުށިކަމެވެ.") (ސަޙީހް ބުޚާރީ، ޙަދީޘް ނަންބަރު، 6018)\nއިސްލާމްދީނުގައި އަވަށްޓެރިއާމެދުގައި ކަންތައް ކުރައްވާފައިވާގޮތް\nރަސޫލާ صلى الله عليه و سلم ގެ ޙަޔާތްޕުޅުގައި، އެކަލޭގެފާނު ވީހާވެސް ރަނގަޅަށް އަވަށްޓެރިޔައާ މެދުގައި ޢަމަލުކުރުމަށް ޞަޙާބީ ބޭކަލުންނަށް އަންގަވާފައެވެ. އެގޮތުން އެކަލޭގެފާނު ޙަދީޡްކުރައްވާފައިވާ ބަސްފުޅެއްގެ މާނާގައިވެއެވެ.\nމާނައީ: ("ﷲ އާއި އާޚިރަތް ދުވަހަށް އީމާންވާ މީހާ އޭނާގެ އަވަށްޓެރިޔާ އަށް ހެޔޮކޮށް ހިތާހުށި ކަމެވެ.")\nހަމަ އެހެންމެ، އަވަށްޓެރިޔާގެ ޙާލުބަލާ އޭނާގެ ކަންކަމުގައި އެހީތެރިކަން ފޯރުކޮށް ދިނުމާ ބެހޭގޮތުން، ރަސޫލުﷲ صلى الله عليه و سلم ޙަދީޘް ކުރައްވާފައިވާ ބަސްފުޅެއްގެ މާނާގައިވެއެވެ.\nމާނައީ: ("އޭނާގެ އަވަށްޓެރިޔާ ބަނޑުހައި ހޫނު ކަންމަތީގައި ހުރިކަން އެނގިހުރެ، ބަނޑު ފުރައިގެން ހުރެއްޖެ މީހާ އަކީ އީމާން ވެގެންވާ މީހެއް ނޫނެވެ." ) (ސުނަން ތިރްމިޒީ، ޙަދީޘް ނަންބަރު، 1943)\nސަލަފުއް ޞާލިޙުން އަވަށްޓެރިންގެ ގެތަކަށް ޒިޔާރަތްކޮށް ހެދިއެވެ. އަދި އެމީހުންނަށް ކަމެއް ބޭނުންވެފައިވޭތޯ ބަލައި، އޮޅުން ފިލުވައި ހެއްދެވިއެވެ. ހަމަ އެހެންމެ އެޒަމާނުގައި، ބައެއް ޞަޙާބީންނަށް ހަދިޔާއެއް ލިބުމުން، އަވަށްޓެރިންނަށް އޭގެން ބައެއްފޮނުއްވައެވެ. ދެން އެ އަވަށްޓެރިޔާ އެހެން އަވަށްޓެރިޔަކަށް ބައި އަޅައި، މިގޮތަށް އެތަށް ގެޔަކަށް ބައިއެޅެމުން ދެއެވެ.\nއަވަށްޓެރިޔާ އަށް ގޯނާ ކުރުމަކީވެސް އަހަރެމެން ފާފަވެރިވާނެ ކަމެކެވެ. މިކަމުން ދުރުހެލިވުމަށް އަމުރު ކުރައްވާ ކީރިތި ރަސޫލާ صلى الله عليه و سلم ޙަދީޘް ކުރައްވާފައިވާ ބަސްފުޅެއްގެ މާނާގައިވެއެވެ.\nމާނައީ: ("ﷲ ގަންދީ ބުނަމެވެ. އެމީހަކު އީމާނެއް ނުވެއެވެ. ﷲ ގަންދީ ބުނަމެވެ. އެމީހަކު އީމާނެއް ނުވެއެވެ. ﷲ ގަންދީ ބުނަމެވެ. އެމީހަކު އީމާނެއް ނުވެއެވެ." ދެންނެވުނެވެ. "ﷲ ގެ ރަސޫލާ އެވެ. ކާކުތޯ އެވެ؟" ޙަދީޘް ކުރެއްވިއެވެ. "އެމީހެއްގެ ތުރާތަކުން އޭނާގެ އަވަށްޓެރިޔާ ސަލާމަތް ނުވާ މީހާ އެވެ." ) (ޞަޙީހް ބުޚާރީ، ޙަދީޘް ނަންބަރު، 6016)\nރަސޫލާ صلى الله عليه و سلم އަވަށްޓެރިންނަށް ހެޔޮކޮށްހިތާނެގޮތް އަހަރެމެންނަށް އަންގަވާދެއްވާފައިވެއެވެ.\nﷲއަށާއި އާޚިރަތްދުވަހަށް އީމާންވާމީހާ އަވަށްޓެރިންނަށް ހެޔޮކޮށްހިތުމަށް\nއަންގަވާފައިވެއެވެ. ހަމަ އެހެންމެ ﷲ އަށާއި އާޚިރަތްދުވަހަށް އީމާންވާމީހާ މެހެމާނުންނަށް\nމެހުމާންދާރީ އަދާކުރުމަށް ވަނީ އަންގަވާފައެވެ. އަދި ﷲ އަށާއި އާޚިރަތްދުވަހަށް\nއީމާންވާމީހާ، ރަނގަޅު ހެޔޮ ވާހަކަ ދެއްކުމަށާއި އެހެންނޫން ނަމަ އެއްވެސް\nވާހަކައެއްނުދައްކައި ހަނުހުރުމަށްވެސް ވަނީ އަންގަވާފައެވެ.\nދީނީ ތަފާތު އެކިއެކި ލިޔުންތަކުގައި، އަވަށްޓެރިންގެ ޙައްޤުތަކުގެ ގޮތުގައި ބަޔާންކުރައްވާފައިވާ ބައެއް ކަންތައްތައް ތިރީގައި މިވަނީއެވެ.\nއިސްނަގާ އަވަށްޓެރިންނަށް ސަލާމްކުރުން\nއެމީހުންގެ ފަރާތުން ކުރިމަތިވާ އުނދަގޫތަކަށް ކެތްތެރިވުން\nރުޅިވެރިކަމުގައި ގިނަދުވަސްތަކެއް ވަންދެން ނުތިބުން\nއެމީހުން ބަލިވެއްޖެނަމަ ގޮވާލަން ދިޔުން\nހިތާމައިގެ ވަގުތުތަކުގައި ހިތްވަރުދީ އަދި އުފާވެރިކަމުގެ ވަގުތުތަކުގައި މަރުހަބާކިޔުން\nއެމީހުންގެ ޒާތީ ކަންތައްތަކުގެ ތެރެއިން އިޚްތިޔާރަކާނުލާ ހާމަވާ ކަންތައްތައް ފޮރުވައިދިނުން\nދީނީ އަދި ދުނިޔަވީ ކަންތައްތަކުގެ ތެރެއިން އެކަމެއްގެ ޢިލްމު އެމީހުންނަށް ފުރިހަމައަށް ލިބިގެން ނުވާ ކަންކަމުގައި އެމީހުންނަށް މަގުދައްކައިދިނުން\nއަވަށްޓެރިޔާ ދުރުގައިވާހިނދު އަވަށްޓެރިޔާގެ ގެދޮރާއި މުދާ ބަލަހައްޓައިދިނުން\nކާބޯތަކެއްޗާއި އަދިވެސް އެހެނިހެންތަކެތި އަވަށްޓެރިޔާއަށް ދިނުން\nއަވަށްޓެރިޔާގެ ސިއްރުތަކަށް ރައްކާތެރިވުން\nއަވަށްޓެރިޔާ ބަލިވާ ހިނދު، ގެއްލުމެއް ލިބޭ ހިނދު، އަދި ގެއްލުމެއް ކުރިމަތިވާ ހިނދު އެހީތެރިކަން ފޯރުކޮށްދިނުން\nޢަރަބި އަދަބީ ބަހެއްގައި ވެއެވެ. "ގެއެއް ހޯދުމުގެކުރިން އަވަށްޓެރިއެއް ހޯދާށެވެ." މިޒަމާނުގައި އެންމެންވެސް ދިރިއުޅުމެއް ފެށުމުން، ދިރިއުޅެން ދަނީ ތިމާގެ ޢާއިލާއާ ދުރުގައި ވަކިންނެވެ. މިހެން އުޅޭ ހިނދު ރަނގަޅު ހެޔޮލަފާ އަވަށްޓެރިއެއް ލިބިފައިވާނަމަ، އޭނާގެފުށުން ރައްކާތެރިކަމާއި ފަސޭހަތަށް ލިބިގެންދާނެއެވެ. ގިނަ ފަހަރަށް އަވަށްޓެރިންނަކީ ވެސް، ޢާއިލާގެ ބައެއްގެ ގޮތުގައި ބެލެވެއެވެ. އެހެން ކަމުން ބޮޑުކަމެއް މެދުވެރިވާ ހިނދު އެމީހުންގެ އެހީތެރިކަމަށް އެދެވެއެވެ. އަވަށްޓެރިޔާއާއި އޮންނަ ގުޅުން ބަދަހިކޮށް، އޭނާއަށް އިޙްތިރާމްކުރުމަކީ ކޮންމެ މުސްލިމެއްގެ ވާޖިބެކެވެ.\nދީން އަޚުލާޤު އަވަށްޓެރިން


Ladhuge kanfulheh vesnethee tho?\nސިޔާސީ ހަރަކާތް: ސިޔާސީ މީހުންގެ ގަބޫލު ކުރުން ދެއިރު ދެ ދަޅަކަށް ބަދަލުވަނީ ކީއްވެ--\nލަދުގެ ކަންފުޅެއް ވެސްނެތީ ތޯ؟\n22 މޭ 2020 - 07:38:45\nރާއްޖެ ދަނީ ބަދަލަކާ ދިމާލަށެވެ. މި ބަދަލު ފެށުނީ ރައީސް މައުމޫނުގެ 30 އަހަރުގެ ވެރިކަމުގައި ޒަމާނާއި ހާލަތާ ގުޅޭ ގޮތުން އަންނަންޖެހޭނޭކަމަށް ދިވެހިން ގަބޫލު ކުރި ޝަރަފުވެރި ދިވެހި މީހާ އާއި ގިނަ ބަޔަކަށް ގަބޫލު ކުރެވުނު އިންސާފުވެރި އިޖުތިމާއީ އަދާލަތު ގާއިމް ނުކުރުވުމުންނެވެ.\nދިވެހިންގެ ގިނަ ބަޔަކަށް އުއްމީދު ކުރި ޝަރަފުވެރި ދިވެހި މީހާ އާއި ގިނަ ބަޔަކަށް ގަބޫލު ކުރެވުނު އިންސާފުވެރި އިޖުތިމާއީ އަދާލަތު ގާއިމް ނުކުރުމުން އެކަމުގެ ފައިދާ ނަގައި ރާއްޖެ ބަދަލުކޮށްމުގެ މަސައްކަތް މީގެ އެތައް އަހަރެއްގެ ކުރިން ފެށި އެވެ. ކަންކަން ދިމާވިގޮތުން ރާއްޖެ ބަދަލަކަށް މިސްރާބު ޖެހީ، ރާއްޖޭގެ ފަހުގެ ތާރީހުގައި ޖަލުގައި ހިނގި އެންމެ ހިތާމަވެރި އެއް ހާދިސާ ކަމުގައިވާ އީވާން ނަސީމުގެ މަރާ ގުޅިގެންނެވެ.\nއޭރު ވެސް ރާއްޖެ ބަދަލު ކުރުމުގެ މަސައްކަތް ކުރަމުން ދިޔަ އެވެ. ސަރުކާރުން ގަބޫލު ކުރާ ހަމަތަކާއި މިންތަކުގައި ރައީސް މައުމޫނު ގެންދެވީ ރާއްޖެ ބަދަލުކުރަމުންނެވެ. އެ ބަދަލަކީ ހާލަތަށް ބަލާއިރު އަންނަށް ޖެހޭ ބަދަލާ ގާތަށް ވެސް ގެންނަ ބަދަލެއް ނޫން ކަމަށް ދެކި އެ ބަދަލު ގަބޫލުނުކޮށް ބާރު ސްޕީޑުގައި ރާއްޖެ ބަދަލުކުރުމުގެ މަސައްކްތް ކުރި ބަޔަކު ވެސް އޭރު ވެސް އުޅުނެވެ.\nއިވާން ނަސީމުގެ މަރުގެ ހާދިސާއަށް ފަހު ކުރި އާ އަޅާ ބަލާއިރު ރާއްޖެ ބަދަލު ކުރުމުގެ މަސައްކަތް ތަންކޮޅެއް ބާރު ސްޕީޑުގައި ކުރެވެމުންދިޔަ އެވެ. ދަނޑިވަޅު ބަލައި ވެރިކަމަށް ދަހިވެތިވެފައި ތިބި މީސްމީހުން އެމީހުންގެ ލީޑަ ޝިޕް ދައްކާ އެ މީހަކަށް ކުރެވުނު މަސައްކަތެއް ކުރި އެވެ. ނަމަ ވެސް އޭރު އެމީހުން ބުނަމުންދިޔަ އެއް ވާހަކަ އަކީ ވެރިކަން ބޭނުން ނުވާ ވާހަކަ އެވެ. އެ ދުވަސްވަރަކީ، އިންސާފުގެ ތަރާދުން އިންސާފު ލިބޭ ދުވަސްވަރެއްކަމަށް ގަބޫލުނުކޮށް އެ މީހަކަށް ވީކަމެއް ކުރަމުން ދިޔައީ ވެރިކަން ބަދަލުކުރުމަށް އޮތް މަގަކުން އެ މީހަކަށް ކުރެވުނު ކަމެއް ކުރަމުން ދިޔަ ކަހަލަ ގޮތަކަށެވެ. ނަތީޖާއަކަށްވީ "ސިޔާސީ" ކަމެކޭ ކިޔާ ހިތުހުރި އެއްޗެއް ކިޔާ ހެދުމެވެ. އެއް ދުވަހު އެއް ކަމަކާ ގުޅޭ ގޮތުން މެދު ދައްކާ ވާހަކަ އާ އުޑާ ބިމާ އާ ތަފާތުކޮށް، އެއްކަމެއްގައި ދެތިން ހަތަރު ގޮތަށް ވާހަކަ ދައްކަން ފެށުމެވެ.\nއެ ކަމާ ގުޅޭ ގޮތުން ސުވާލެއްކޮށްފިނަމަ އެ ދުވަހު ވެސް އެ މީހުން ބުނަނީ މިއީ "ސިޔާސީ" ކަންކަން ކަމަށެވެ. މާނައަކީ އެ މީހުން ހިތުން ސިޔާސީ ކަމަކީ ހަމައެއް ލަމައެއް ނެތް ހަރަކާތެކެ އެވެ. ތިމާއަށް ފައިދާވާ ގޮތަށް ކަންކަން ވެ ނިމުމެވެ. އިއްޔެ ގަބޫލު ކުރި ކުރުން މިއަދު ބަދަލުކޮށް އިއްޔެ ބުނި ވާހަކަ ދިފާއު ކުރަން އުޅުމެވެ. މިއީ މީގެ 40 އަހަރުކުރިން ވެސް އަދި އޭގެ ކުރިން ވެސް މިކަން ހިނގާފައިވާނެ ގޮތަކީ މިއީ ކަމަށް ފެނެ އެވެ. ޔަގީނުންވެސް މިދިޔަ 30 އަހަރުކަން ހިނގާފައިވަނީ މި މަގުންނެވެ.\nމީގެ 30 ވަރަކަށް އަހަރު ކުރިން، ވެސް ދެއްކި ގޮތަށް މިއަދު ވެސް ދައްކާ ވާހަކަތައް ދެ އިރު ދެ ދަޅައަކަށް ތިމާ ދެކޭ ގޮތާއި ގަބޫލު ކުރާ ގޮތް ބަދަލުވުމަކީ މޮޅުކަމެއްތޯ އެވެ. އެއީ މޮޅު ސިޔާސީ މީހުންގެ ސިފައެއް ތޯ އެވެ. އެއީ އަމާނާތްތެރިންގެ ގޮތް ތޯ އެވެ. އެއީ ރައްޔިތުންގެ ހައްގުތަކަށް އިހުތިރާމު ކުރާ ވެރިންގެ އަހުލާގު ތޯ އެވެ. އެއީ ރައީސް މައުމޫނުގެ ވެރިކަން ގޯހުން ގޯހަށް ހިނގައްޖެކަން ގަބޫލުކޮށް، ދިވެހިން ގަބޫލު ކުރި ޝަރަފުވެރި ދިވެހި މީހާ އާއި ގިނަ ބަޔަކަށް ގަބޫލު ކުރެވުނު އިންސާފުވެރި އިޖުތިމާއީ އަދާލަތު ގާއިމް ކުރަން ނިކުންނަ މީހާގެ ގައިގައި ހުންނަށް ޖެހޭ ސިފައެއް ތޯ އެވެ.\nއެހުރިހާ ސުވާލެއް ފަތިފައްޗަށް އަމުނާލާން ޖެހުނު ސަބަބު ކޮންމެވެސް ވަރަކަށް މިހާރު އިހްސާސްވާނެއެވެ. ތިޔަ އިހުސާސްވީ ރަނގަޅަށެވެ. މިއުޅެނީ މި ރާއްޖޭގައި ނަގާ މިކިޔާ އިސް މީހުންގެ ބަހުގެ އިތުބާރު ނެތް ވާހަކަ އާއި އެ މީހުންގެ ގޮތެއް ނެތްކަމުގެ ވާހަކަ ބުނާށެވެ. ނަމަވެސް އެއީ ދިވެހިން ހެޔޮ ހޮތުން ގަބޫލު ކުރާނެ ސިފަތަކެއް ނޫނެވެ. ނަމަވެސް މިއަދު އޮތީ އެ ހަގީގަތާ ކުރިމަތިވެފައެވެ.\nއިއްޔެ ކުށްވެރިވި މީހާ، ކުށްވެރިވެ ޖަލަށް ލީ ތަހުޒީބީ ނިޒާމުގެ ތެރެއިން އިންސާފުވެރި ޝަރުއީ ނިޒާމަކުން ހަމަ އާއި ލަމާއި އިންސާފުންކަމަށް ކަމަށް ގަބޫލު ކުރި މީހާ މިއަދު މިވަނީ މީގެ އަހަރެއްގެ ކުރިން ގަބޫލު ކުރި ކުރުން، އެއީ ގޯހެއްކަމަށް ދެކި އެ ކުށްވެރިވި މީހާ ދޫކޮށްލަން ޖެހޭނެކަމަށް ބުނެފައެވެ. ސިޔާސީ ކަންކަން ކަމަށް ބުނެ އިއްޔެ ގަބޫލު ކުރި ހަމަ އާއި އިންސާފާއި ގޮތް ދޫކޮށް މިއަދު އެހެން ވާހަކަ އެއް އެ ދައްކާ މީހާއަށް ދިވެހިންގެ އިހުސާސް އާއި ދިވެހިންގެ މަގާމު ހަމަ ނޭނގެނީ ބާއްވައެވެ. ނުވަތަ އަމިއްލަ ފައިދާއެއް އެކަމުގައި އޮތުމުން ޝަރަފްވެރި ދިވެހި މީހާ ބިނާ ކުރަން ދެއްކި ވާހަކަ ހަނދާން ނައްތާލާފައި، އިއްޔެ ކީ ޅެން ފަރިއްސަށް ވެ ނިމުނީ ބާއްވައެވެ.\nއިއްޔެ ކީ ޅެން ފަރިއްސަށް ވެގެން ނިންމާލާ ނަމަ، ޝަރަފްވެރި ދިވެހި މީހާ އުފައްދަން ނުކުން ނުކުތުމުގައި ތިމާގެ އަމިއްލަ އެދުން ފިޔަވާ އިތުރު އެއްވެސް އެއްޗެއް އޮންނާނެ ބާއްވައެވެ. ރާއްޖޭ ސިޔާސީ ބައެއް ލީޑަރުން ގަބޫލު ކުރާގޮތުގައި ވިޔާނުދާ މަގަކުން ގޮސްގެންވެސް އޭނާ ބޭނުންވާ ކަމެއް ފުރިހަމަ ވެއްޖެ ނަމަ އެމީހަކީ ވަރަށް ބުއްދިވެރި މީހެކެވެ.\nނަމަވެސް ސުވާލަކީ ތިމާ ގަބޫލު ކުރާ ހަމަ އާއި ދުނިޔެ ދެކޭ ތަހުޒީބީ އުސޫލުތައް ދޫކޮށްލައިގެން ހޯދާ މޮޅާއި ޝަރަފަކީ ހަގީގީ ޝަރަފެއްތޯ އެވެ. އަދި އެ މޮޅަކީ ހަމަ މޮޅެއް ތޯ އެވެ. އެހެން ވެއްޖެ ނަމަ އެ ބުނަނީ އިންސާފާއި ހަމައިން ދަތުރު ކުރުމަކީ އިންސާނީ ރީތި ސިފަ އަކަށް ވިޔަސް، ތިމާއަށް މަންފާއަށް ކުރާކަންކަމުގައި "އިންސާފާއި ހަމަ، އަދި ތަހުޒީބީ އުސޫލު" ގެ އެއްވެސް ބޭނުމެއް ނެތްކަމަށް ތޯ އެވެ.\nތިމާ ގަބޫލުކުރާ ގަބޫލު ކުރުން، ދެ އިރު ދެ ދަޅައަށް ބަދަލުކޮށްގެންވެސް ތިމާ ބޭނުންވާ ކަންކަން ކާމިޔާބު ވެއްޖެ ނަމަ އެ ބުނަނީ ޖައްގަލީގެ އުސޫލުން ލިބޭ ކާމިޔާބަކީ ހަމަ ޝަރަފެއް ތޯ އެވެ. ނަމަވެސް ހަގީގަތް ވާނީ ހަގީގަތަށެވެ. ތިމާ ބޭނުންވާ ކަންކަން ކުރުމަށް ހަމަ އާއި އިންސާފާއި ތިމާ ގަބޫލުކުރާ ކުރުން ދޫކޮށް ކާމިޔާބު ހޯދުމަކީ ކާމިޔާބެއްކަމަށް ދެކޭ ނަމަ މި ގައުމުގެ ރައްޔިތުން ތިޔަ ވައްދަނީ ހަމައެއް ލަމަ އެއް ނެތް އަދި ބޮޑު އެތި ކުޑަ އެތި ކާލަމުންދާ ޖަނަވާރުން ދިރިއުޅޭ ޖައްގައްޔަށް ތާ އެވެ.\nއަދުލުއިންސާފުމީހުންސިޔާސީ ޕާޓީސިޔާސަތުސިޔާސީ ޕޯޑިއަމް\nލޯބިވެރިޔާ އާ ރުޅިވި ފަހުން 25 ކިލޯ ލުއިވެއްޖެ\nކޮވިޑާ ގުޅިގެން ބަންދު ކުރި ފަހުން ހައިކޯޓުގެ ފުރަތަމަ ޝަރިއަތް މާދަމާ


Dr. Mausoom ah ruhun dheyn Majileehuge dhauru dhammaalaifi\nމައުސޫމަށް ރުހުން ދޭން މަޖިލީހުގެ ދައުރު ދަންމާލައިފި\nޓޫރިޒަމް މިނިސްޓަރު ކަމަށް ރައީސް ސޯލިހު އައްޔަނު ކުރެއްވި ޑރ. މައުސޫމަށް މަޖިލީހުން މިއަދު ވަނީ ރުހުން ދީފައި. -- ފޮޓޯ: ރައީސް އޮފީސް\nޓޫރިޒަމް މިނިސްޓަރު ޑރ. އަބްދުﷲ މައުސޫމް މަގާމުގެ ހުވާ އަލުން ކުރައްވާފައިވީ ނަމަވެސް، އޭނާއަށް ރުހުން ނުދެވޭތީ، ރައްޔިތުންގެ މަޖިލިސް ޗުއްޓީއަށް ނުގޮސް، މިހާރު ހިނގަމުންދާ ދައުރު އިތުރުކޮށްފި އެވެ.\nމައުސޫމަށް ރުހުން ހޯދަން ރައީސް އިބްރާހިމް މުހައްމަދު ސޯލިހު ފޮނުއްވި މައްސަލަ މަޖިލީހުގެ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީން ދިރާސާކޮށް ނިންމި ގޮތުގެ ރިޕޯޓުގެ މީގެ ކުރިން ކުރި ބަހުސްގައި ބައެއް މެންބަރުން ވަނީ އަމިއްލަ ކުންފުންޏެއް ހިންގުމުގައި މައުސޫމް ހުންނެވި ކަމަށް ބުނެފަ އެވެ.\nއެކަމާ ގުޅިގެން، އެ މައްސަލަ އަނބުރާ ކޮމިޓީއަށް ފޮނުވުމުން، ކޮމިޓީން ނިންމާފައި ވަނީ މައުސޫމް އަލުން މަގާމުގެ ހުވާ ކުރެއްވުމަށް ރައީސަށް ލަފާ އެރުވުމަށެވެ.\nއެނގިފައިވާ ގޮތުގައި، މައުސޫމް އިއްޔެ ޓޫރިޒަމް މިނިސްޓަރުގެ މަގާމުން އިސްތިއުފާ ދެއްވުމުން ރައީސް ވަނީ އޭނާ އަލުން މިނިސްޓަރުގެ މަގާމަށް އައްޔަނު ކުރައްވައި އަލުން ހުވާ ކުރައްވައިފަ އެވެ.\nނަމަވެސް، ކޮމިޓީގެ ކުރީގެ ރިޕޯޓު މިއަދު ބޭއްވި މި ދައުރުގެ ފަހު ޖަލްސާއަށް އެޖެންޑާކޮށްފައިވާއިރު، ރިޔާސަތުގައި އިންނެވި މަޖިލީހުގެ ނައިބު ރައީސް އީވާ އަބްދުﷲ ވިދާޅުވީ އެ ރިޕޯޓު އަނބުރާ ކޮމިޓީއަށް ފޮނުވާލުން ނޫން ގޮތެއް ނެތް ކަމަށެވެ.\nއީވާ ވިދާޅުވި ގޮތުގައި، ރުހުން ހޯދަން ފޮނުވައި މައްސަލަތަކަށް މަދުވެގެން ތިން ދުވަސް ބޭނުންވާކަމަށް މަޖިލީހުގެ ގަވައިދުގައި ބަޔާންކޮށްފައިވާއިރު، އަލުން ހުވާ ކުރެއްވުމަށްފަހު ފޮނުއްވާފައިވާ ޑރ. މައުސޫމަށް ރުހުން ދިނުމުގެ މައްސަލަ މިއަދުން މިއަދަށް ނިންމޭނެ ގޮތެއް ނޯންނާނެ ކަމަށެވެ.\nނަމަވެސް، އޭގެ ފަހުން މަޖިލިސް މެދުކަނޑާލުމަށްފަހު އީވާ ވަނީ މަޖިލިސް ތަމްސީލުކުރާ ޕާޓީތަކުގެ ލީޑަރުންނާ އެކަމާމެދު މަޝްވަރާ ކުރައްވައިފަ އެވެ. އެހެން ކަމުން، ކޮމިޓީގެ ކުރީގެ ރިޕޯޓު އަނބުރާ ފޮނުވާލަން މަޖިލީހުން ވަނީ ފާސްކޮށްފަ އެވެ.\nއެ މަޝްވަރާތަކަށްފަހު އީވާ ވިދާޅުވީ، މިއަދު މަޖިލިސް ޗުއްޓީއަށް ހިނގައްޖެނަމަ، ޑރ. މައުސޫމަށް ރުހުން ދެވޭނީ 30 ދުވަހުގެ ޗުއްޓީއަށްފަހު މަޖިލީހުގެ ޖަލްސާތައް އަލުން ފެށުމަށްފަހުގައި ކަމަށެވެ.\nގާނޫނު އަސާސީން އެކަމަށް ޖާގަ ދިން ނަމަވެސް، ކޮވިޑް-19 އިގެ ހާލަތުގައި ޓޫރިޒަމަށް މިހާ ބޮޑަށް އަސަރުކޮށްފައިވާ ދަނޑިވަޅެއްގައި ޓޫރިޒަމް މިނިސްޓަރަކު އައްޔަނުކުރުމުގެ ހުރިހާ އިޖުރާއަތްތަކެއް ފުރިހަމަކޮށްފައި ޗުއްޓީއަށް ދިއުންކަމަށް އީވާ ވިދާޅުވި އެވެ.\n"އެހެންވީމާ، އަޅުގަނޑު މި ހުށަހަޅަނީ އަންނަ ހަފްތާގެ ހޯމަ ދުވަހާ ހަމައަށް ދައުރު އިތުރުކޮށްލަ ދެއްވަން،" އޭނާ ވިދާޅުވި އެވެ.\nއެކަމާ ގުޅިގެން ނެގި ވޯޓުގައި، ވޯޓުގައި ބައިވެރިވެވަޑައިގެންނެވި 64 މެންބަރުންގެ އިއްތިފާގުން ވަނީ ފާސްކޮށްފަ އެވެ.